Публикаций в разделе - 1152\n25 мая 2022 года 15:10\nЦIыфхэм яегъэблэгъэн тхьамафэ партиеу «Единэ Россием» регъажьэ\nНым, кIэлэцIыкIугъом яIофыгъохэм япхыгъэу тхьамафэм къыкIоцI, жъоныгъуакIэм и 30-м къыщыублагъэу мэкъуогъум и 3-м нэс, егъэблэгъэнхэр ащыкIощтых партиеу «Единэ Россием» ишъолъыр ыкIи чIыпIэ общественнэ приемнэхэм. ЦIыфхэм яегъэблэгъэн играфик зэхагъэуцуагъ, къэбар жъугъэм иамалхэм, къэралыгъо хэбзэ органхэм ясайтхэм, соцсетьхэм къарыхьагъэх егъэблэгъэнхэм зызэрахатхэнхэ алъэкIыщт телефон номерхэр.\nАужырэ одыджыныр республикэм иеджапIэхэм къащытеуагъ\nНепэ республикэм иеджапIэхэм мэфэкI линейкэхэу аужырэ одыджыным фэгъэхьыгъэхэр ащыкIуагъэх. Депутатхэр, хабзэ зэрэхъугъэу, афэгушIуагъэх еджапIэр къэзыухыхэрэм, ахэм янэ-ятэхэм, кIэлэегъаджэхэм.\n24 мая 2022 года 16:32\nЛIыхъужъныгъэр Урысыем пай\nПарламентым законодательствэмкIэ, законностымкIэ ыкIи чIыпIэ зыгъэIорышIэжьыным иIофыгъохэмкIэ икомитет ипащэ игуадзэу, Урысыем и ЛIыхъужъэу Цэй Эдуард икIэщакIоу Адыгэ къэралыгъо университетым иактовэ зал щызэIукIагъэх Курскэ хэкум идесантэу «Соколы Маргелова» зыфиIорэм дегъэштэгъэнымкIэ Ассоциацием илIыкIохэмрэ я 7-рэ, я 80-рэ, я 10-рэ классхэм арыс кIэлэеджакIохэмрэ ыкIи студентхэмрэ.\n24 мая 2022 года 15:22\nАдыгэ республикэ еджэпIэ-интернатым чIэсхэм мэфэкIым ехъулIэу яхьэкIагъэх\nНепэ, кIэлэцIыкIухэм якъэухъумэн и Дунэе мафэ ипэгъокIэу, АР-м и Къэралыгъо Совет – Хасэм и Тхьаматэу Владимир Нарожнэр, депутатхэу Ирина Мухинар, ПчыхьакIэ Азамат щыIагъэх дэеу зэхэзыхырэ ыкIи дэеу зылъэгъурэ кIэлэцIыкIухэр зычIэсхэ Адыгэ республикэ еджэпIэ-интернатым.\n24 мая 2022 года 07:00\nСлавян тхыбзэмрэ культурэмрэ я Маф\nАдыгэ Республикэм и Лъэпкъ музей ипчъэхэр къызэIуихыжьыгъэх\nАР-м и Къэралыгъо Совет – Хасэм и Тхьаматэу Владимир Нарожнэр Адыгеим и ЛIышъхьэу КъумпIыл Муратэ игъусэу хэлэжьагъэх гъэкIэжьын IофшIэнхэм ауж мэфэкI шIыкIэм тетэу Лъэпкъ музеим икъызэIухыжьын. Апэрэ экскурсием хэлэжьагъэх сенаторхэу Хъопсэрыкъо Муратрэ Александр Наролинымрэ, Къэралыгъо Думэм идепутатхэу Владислав Резник ыкIи Хьасанэкъо Мурат, Премьер-министрэм ипшъэрылъхэр зыгъэцэкIэрэ КIэрэщэ Анзаур, культурэмкIэ министрэу Аулъэ Юрэ, общественнэ ыкIи лъэпкъ культурнэ организациехэм ялIыкIохэр.\n22 мая 2022 года 09:01\nАдыгэ республикэ институтэу Т. КIэращэм ыцIэ зыхьырэм щыкIуагъ конференцие\nЖъоныгъуакIэм и 19-м парламентым туризмэмкIэ, экологиемкIэ ыкIи чIыопсым игъэфедэнкIэ икомитет ипащэу, Урысыем итхакIохэм я Союз хэтэу Евгений Саловыр хэлэжьагъ научнэ-практическэ конференциеу «Битва за Кавказ: события и факты» зыфаIуагъэм ыкIи ащ докладэу «Кавказская нефть Победы» зышъхьэр къыщишIыгъ.\n21 мая 2022 года 17:48\nКавказ заом хэкIодагъэхэм яшIэжь фэгъэхьыгъэ митинг-реквием Адыгеим щыкIуагъ\nНепэ Адыгэ Республикэм и Къэралыгъо филармоние щыкIуагъ Кавказ заом хэкIодагъэхэм яшIэжь фэгъэхьыгъэ митинг-реквиемэу республикэ парламентым идепутатхэр, федеральнэ ыкIи республикэ къулыкъухэм япащэхэр, депутатхэр, общественнэ организациехэм, научнэ ыкIи творческэ интеллигенцием, ныбжьыкIэхэм, дин конфессиехэм, къэбар жъугъэм иамалхэм ялIыкIохэр зыхэлэжьагъэхэр.\n21 мая 2022 года 07:00\nЖъоныгъуакIэм и 21-р – Кавказ заом хэкIодагъэхэр агу къызыщагъэкIыжьырэ, зафэшъыгъохэрэ маф\nЖъоныгъуакIэм и 21-м, я XIX-рэ лIэшIэгъум щыIэгъэ Кавказ заом зэрар зэрихыгъэхэр, а лъыгъэчъэ заом хэкIодагъэхэр агу къызыщагъэкIыжьыхэрэ зафэшъыгъохэрэ мафэм, адыгэ лъэпкъым итарихъ блэкIыгъэ лъытэныгъэ зэрэфэтшIырэр къэдгъэлъагъозэ, ащ щыфэхыгъэхэм, хэкIодагъэхэм шъхьащэ афэтэшIы.\n20 мая 2022 года 18:37\n2021-рэ илъэсым къэралыгъо хабзэм игъэцэкIэкIо орган шъхьаIэ Iофэу ышIагъэм Адыгэ Республикэм и ЛIышъхьэ депутатхэр щигъэгъозагъэх\nЖъоныгъуакIэм и 20-м, 2022-рэ илъэсым АР-м и Къэралыгъо Совет – Хасэм ия X-рэ зэхэсыгъоу иIагъэм, Конституцием къызэрэщыдэлъытагъэу, АР-м иминистрэхэм я Кабинет 2021-рэ илъэсым Iофэу ышIагъэм фэгъэхьыгъэ доклад къыщишIыгъ регионым и ЛIышъхьэу КъумпIыл Мурат.\nАдыгеим дотацием къыщегъакIэ, федэу къыхьырэм хегъахъо\nРеспубликэм и ЛIышъхьэ идоклад къащыуцугъ бюджет политикэм епхыгъэ Iофыгъохэм. Ыпэрэ илъэсхэм афэдэу 2021-рэ илъэсым ибюджет инахьыбэр социальнэ лъэныкъом хэхъоныгъэ егъэшIыгъэным фытегъэпсыхьэгъагъ. Зэхэт бюджетыр процент 14,6-кIэ нахьыбэ хъугъэ ыкIи сомэ млрд 40-рэ млн 473,6-м нэсыгъ, хахъохэр процент 13-кIэ – сомэ млрд 35-рэ млн 361,3-рэ, хъарджхэр – сомэ млрд иIэу агъэцэкIагъ.\n20 мая 2022 года 18:32\nАдыгэ Республикэм и ЛIышъхьэ инвестициехэм япхыгъэ Iофхэм къащыуцугъ\nРеспубликэм иэкономикэ инвестициехэр къещэлIэгъэнхэр стратегическэ пшъэрылъ шъхьаIэхэм зэращыщыр шъолъырым и ЛIышъхьэ къыхигъэщыгъ. Джащ фэдэу докладым ащ къыщигъэлъэгъуагъ икIыгъэ илъэсым инвестиционнэ политикэу зэрыгъозагъэхэм изэфэхьысыжьхэр ыкIи охътэ благъэхэм ателъытэгъэ пшъэрылъхэр къыгъэнэфагъэх.\n20 мая 2022 года 18:29\nПсауныгъэр – нэбгырэ пэпчъ имызакъоу, зэрэобществэу ибаиныгъэ шъхьаI\nЦIыфым щыIэныгъэм пшъэрылъэу, мурадэу щызыфигъэуцужьыхэрэр ыгъэцэкIэнхэм фэшI псауныгъэ иIэн фае. ИкIыгъэ илъэсым мы лъэныкъом хэхъоныгъэ ышIыным пае сомэ млрд 9 фатIупщыгъ, арэущтэу къыщиIуагъ Къэралыгъо Советым – Хасэм идепутатхэм апашъхьэ отчет докладэу АР-м и ЛIышъхьэ къыщишIыгъэм.\nСоциальнэ политикэм илъэныкъо шъхьаIэх цIыфхэр социальнэу ухъумэгъэнхэр\nАдыгэ Республикэм и ЛIышъхьэ идоклад къыщыхигъэщыгъ цIыфхэм IэпыIэгъу зэрафэхъухэрэ лъэныкъо шъхьаIэхэр, пстэуми апэу социальнэу икъоу мыухъумэгъэ купхэм. Шъхьафэу къыщыуцугъ сабыйхэр зэрыс унагъохэм IэпыIэгъоу аратырэм.\nМузейхэм я Дунэе маф\nМузеим иIофышIэхэу, тарихъ баиныгъэм ыкIи искусствэм ипроизведениехэм яухъумакIохэу лъытэныгъэ зыфэтшIыхэрэр! Шъуисэнэхьат епхыгъэ мэфэкIымкIэ тышъуфэгушIо!\n16 мая 2022 года 16:11\nПатриот анахь цIыкIухэм яхьакIагъэх\nПарламентым законодательствэмкIэ, законностымкIэ ыкIи чIыпIэ зыгъэIорышIэжьыным иIофыгъохэмкIэ икомитет ипащэ игуадзэу Цэй Эдуардрэ народнэ депутатхэм якъэлэ Совет итхьаматэу Джарымэкъо Азмэтрэ жъоныгъуакIэм и 13-м щыIагъэх Мыекъуапэ икIэлэцIыкIу IыгъыпIэу «Соловушка» зыфаIорэм. Мыщ патриотическэ Iофтхьабзэу ТекIоныгъэр къызыдахыгъэр илъэс 77-рэ зэрэхъурэм ехъулIэу щызэхащагъэм ахэр рагъэблэгъагъэх.\n16 мая 2022 года 14:38\nЛIэуж нахьыжъхэм яегъэблэгъэнкIэ зэфэхьысыжьхэр Адыгеим щашIых\nПартиеу «Единэ Россием» ишъолъыр ыкIи общественнэ приемнэхэм ащыкIуагъ лIэуж нахьыжъхэм яегъэблэгъэн итхьамафэ. Ахэр зыгъэгумэкIырэ Iофыгъохэм язэхэфын хэлэжьагъэх депутатхэр ыкIи профильнэ республикэ къулыкъухэр, организацие-партнерхэр. Ахэр Урысыем июристхэм я Ассоциациеу АР-м щыIэр, УФ-м социальнэ страхованиемкIэ и Фонд АР-мкIэ икъулыкъу, УФ-м ПенсиехэмкIэ и Фонд АР-мкIэ и Къутамэ, ШIокI зимыIэ медицинэ страхованием АР-мкIэ ишъолъыр отделение.\nИнасып факIомэ, республикэм щытхъу къыфихьызэ\nАР-м и Лъэпкъ тхылъеджапIэ жъоныгъуакIэм и 12-м щыкIуагъ красноярскэ журналисткэу Елена Еханинам итхылъэу «Хазрет Совмен. Дорогами земли» зыфиIорэм илъэтегъэуцо. Ар фэгъэхьыгъ Адыгэ Республикэм и Президентыгъэу, меценатэу, дышъэкъычIэхын промышленностым щыцIэрыIо Шъэумэн Хьазрэт ыныбжь илъэс 85-рэ зэрэхъугъэм.\n15 мая 2022 года 07:00\nЖъоныгъуакIэм и 15-р – Адыгэ РеспубликэмкIэ унагъом и Маф ТичIыпIэгъу лъапIэхэр!\nАР-м и Къэралыгъо Совет – Хасэм идепутатхэм ацIэкIэ тышъуфэгушIо мэфэкI дахэмкIэ - Адыгэ РеспубликэмкIэ унагъом и МафэкIэ.\n9 мая 2022 года 12:52\nТекIоныгъэм и Мафэ фэгъэхьыгъэ Iофтхьабзэхэр лъагъэкIуатэх\nКъэралыгъом имэфэкI шъхьаIэ – ТекIоныгъэм и Мафэ фэгъэхьыгъэ Iофтхьабзэхэр Урысыем ирегионхэм ыкIи ихэкухэм ащалъагъэкIуатэх. Адыгеим а мафэм ипчэдыжь къэгъагъэхэр кIэралъхагъэх Мыекъуапэ дэт гупчэ саугъэтым.\n7 мая 2022 года 07:00\nРадиом, зэпхыныгъэ отраслэм щылажьэхэрэм ямэфэкI\nЛъытэныгъэ зыфэтшIыхэу радиом, зэпхыныгъэ отраслэм щылажьэхэрэр!\n6 мая 2022 года 16:41\nТекIоныгъэм ия 77-рэ илъэс фэгъэхьыгъэ мэфэкI зэхахьэм депутатхэр хэлэжьагъэх\nНепэ АР-м и Къэралыгъо филармоние щыкIуагъ Хэгъэгу зэошхом 1941 – 1945-рэ илъэсхэм ТекIоныгъэр къызыщыдахыгъэр илъэс 77-рэ зэрэхъурэм фэгъэхьыгъэ мэфэкI зэхахьэм.\n6 мая 2022 года 16:19\nХэгъэгу зэошхом иветеранхэм парламентариехэр афэгушIох\nТекIоныгъэшхом ихэгъэунэфыкIын ипэгъокIэу АР-м и Къэралыгъо Совет – Хасэм идепутатхэр, хабзэ зэрэхъугъэу, шъхьафитыныгъэр къытфыдэзыхыгъэхэм, мамыр псэукIэ тфэзыгъэпсыгъэхэм афэгушIох.\n2 мая 2022 года 07:00\nАдыгэ Республикэм ис быслъымэнхэу лъытэныгъэ зыфэтшIыхэрэр!\n1 мая 2022 года 07:00\nГъатхэмрэ IофшIэнымрэ ямэфэкI\n29 апреля 2022 года 15:53\nМэшIогъэкIосэ къулыкъум и Мафэ ехъулIэу\nАР-м и Къэралыгъо Совет – Хасэм и Тхьаматэу Владимир Нарожнэр АР-м и ЛIышъхьэу КъумпIыл Муратэ игъусэу непэ хэлэжьагъ Урысыем имэшIогъэкIосэ къулыкъу зызэхащагъэр илъэс 373-рэ зэрэхъурэм фэгъэхьыгъэ мэфэкI зэхахьэм. Iофтхьабзэр щыкIуагъ станицэу Ханскэм дэт мэшIогъэкIосэ-къэгъэнэжьэкIо частым. ХьакIэу Iофтхьабзэм къекIолIагъэхэм экскурсие частым афыщызэхащагъ, подразделением иамалхэм ащагъэгъозагъэх.\n29 апреля 2022 года 11:24\nКультурнэ кIэныр къэухъумэгъэным иIофыгъохэр\nГъэсэныгъэмкIэ, наукэмкIэ, ныбжьыкIэ IофыгъохэмкIэ, спортымкIэ, СМИ-мкIэ ыкIи общественнэ организациехэм зэпхыныгъэ адиIэгъэнымкIэ парламентым икомитет ипащэу Шэуджэн Тембот мэлылъфэгъум и 28-м хэлэжьагъ республикэ семинарэу «Культурное наследие малой родины от поколения к поколению» зыфиIоу Адыгеим къэралыгъо гъэпсыкIэ зиIэр илъэси 100 зэрэхъурэм фэгъэхьыгъэм. Iофтхьабзэр щыкIуагъ Адыгэ республикэ ныбжьыкIэ тхылъеджапIэм. →\n28 апреля 2022 года 14:25\nЦIыфхэм ыкIи бизнесым IэпыIэгъу афэхъугъэнымкIэ чIыпIэ парламентхэм ямэхьанэ Урысыем и Президент къыхигъэщыгъ\nУФ-м ФедерациемкIэ и Совет и Федеральнэ ЗэIукIэ изаконихъухьэхэм я Совет изэхэсыгъо мэлылъфэгъум и 27-м Санкт-Петербург и Таврическэ музей щыкIуагъ. Ащ хэлэжьагъэхэм аIукIагъ Урысыем и Президентэу Владимир Путиныр.\n27 апреля 2022 года 16:26\nЧернобыль иатомнэ электростанцие къыщыхъугъэ аварием къызыдихьыгъэхэм ядэгъэзыжьын хэлэжьагъэхэм яшIэжь агъэлъапIэ\nРеспубликэ парламентым туризмэмкIэ, экологиемкIэ ыкIи чIыопсым игъэфедэнкIэ икомитет ипащэу Евгений Саловыр хэлэжьагъ Чернобыльскэ атомнэ электростанцием аварие къызыщыхъугъэр илъэс 36-рэ зэрэхъугъэм фэгъэхьыгъэ зэхахьэм.\n27 апреля 2022 года 10:36\nРеспубликэ парламентым и Тхьаматэ УФ-м изаконихъухьэхэм я Совет изэхэсыгъо хэлажьэ\nАдыгэ Республикэм и Къэралыгъо Совет – Хасэм и Тхьаматэу Владимир Нарожнэр непэ хэлажьэ Урысые Федерацием изаконихъухьэ Совет изэхэсыгъоу Петербург, Таврическэ дворецым щыкIорэм. Урысые парламентаризмэм и Мафэ ипэгъокIэу зэхащэгъэ Iофтхьабзэм ихъугъэ-шIэгъэ шъхьаIэу щытыщт Урысые Федерацием и Президентэу Владимир Путиным зэрэIукIэщтхэр.\nУрысые парламентаризмэм и Маф\nЛъытэныгъэ зыфэтшIырэ тиIофшIэгъухэр!\n26 апреля 2022 года 10:54\nУФ-м изаконихъухьэхэм я Совет мэкъумэщ-гъомылэпхъэ политикэмкIэ, чIыопсым игъэфедэнкIэ ыкIи экологиемкIэ и Комиссие изхэхэсыгъо республикэ парламентым и Тхьаматэ хэлажьэ\nАдыгэ Республикэм и Къэралыгъо Совет – Хасэм и Тхьаматэу Владимир Нарожнэр непэ хэлажьэ УФ-м изаконихъухьэхэм я Совет мэкъумэщ-гъомылэпхъэ политикэмкIэ, чIыопсым игъэфедэнкIэ ыкIи экологиемкIэ и Комиссие изэхэсыгъоу Санкт-Петербург щыкIорэм.\n26 апреля 2022 года 10:35\nАдыгэ Республикэм и Къэралыгъо быракъ и Мафэ фэгъэхьыгъагъ\nМэлылъфэгъум и 25-м республикэм и Къэралыгъо филармоние щыкIуагъ Адыгэ Республикэм и Къэралыгъо быракъ и Мафэ фэгъэхьыгъэ Iофтхьабзэ. Ащ хэлэжьагъэх республикэ парламентым идепутатхэр, АР-м иминистрэхэм я Кабинет хэтхэр, общественнэ объединениехэм, научнэ ыкIи творческэ интеллигенцием, ныбжьыкIэхэм, дин конфессиехэм ялIыкIохэр, журналистхэр.\n26 апреля 2022 года 07:00\nЧернобыль къыщыхъугъэ тхьамыкIагъор агу къызыщагъэкIыжьырэ маф\nЧернобыль иатомнэ электростанцие авариеу къыщыхъугъэм къызыдихьыгъэ тхьамыкIагъохэм ядэгъэзыжьын хэлэжьагъэхэу лъытэныгъэ зыфэтшIыхэрэр, тичIыпIэгъу лъапIэхэр!\n25 апреля 2022 года 15:50\nШIэжь щымыIэу къэкIощт уахъти щыIэщтэп\nЗаконодательствэмкIэ, законностымкIэ ыкIи чIыпIэ зыгъэIорышIэжьынымкIэ парламентым икомитет итхьаматэ игуадзэу Цэй Эдуард ТекIоныгъэр Хэгъэгу зэошхом къызыщыдахыгъэр илъэс 77-рэ зэрэхъурэм ипэгъокIэу щыIагъ къалэу Краснодар дэт гурыт еджапIэу N 102-м. Ащ иапшъэрэ классхэм арысхэм ЛIыхъужъныгъэм иурок афызэхищагъ.\n25 апреля 2022 года 15:18\n25 апреля 2022 года 07:00\nАдыгэ Республикэм и Къэралыгъо быракъ и Маф\n24 апреля 2022 года 07:00\nМэлылъфэгъум и 24-р — Христос къызыхъугъэ Маф\nАдыгэ Республикэм щыпсэухэрэ чыристанхэу лъытэныгъэ зыфэтшIыхэрэр!\nХристос къызыхъугъэ Мэфэ нэфымкIэ тышъуфэгушIо!\n22 апреля 2022 года 16:29\nЦIыфхэм ялъэIухэр гъэцэкIэгъэнхэм депутатхэр лъэплъэх\nКъалэу Мыекъуапэ щыпсэоу парламентым лъэIукIэ зыкъыфэзыгъэзагъэм иIофыгъо зэшIохыгъэ зэрэхъурэр зэригъэшIэнэу профильнэ организацием илIыкIо игъусэу Владимир Нарожнэм уплъэкIун дэкIыгъо иIагъ.\n22 апреля 2022 года 16:01\nХэдзакIохэм ягумэкIыгъохэр зэшIохыгъэнхэр депутатым ипшъэрылъ шъхьаI\nСоциальнэ политикэмкIэ, унэгъо IофхэмкIэ, псауныгъэр къэухъумэгъэнымкIэ ыкIи культурэмкIэ парламентскэ комитетым ипащэу Наталья Широковам непэ IофшIэгъу зэIукIэгъу адыриIагъ МО-у «Къалэу Мыекъуапэ» иадминистрацие ыкIи ООО-у «ПсэупIэ-эксплуатационнэ гъэIорышIапIэу N 4-м» ялIыкIохэм.\n22 апреля 2022 года 12:12\nМыекъопэ районым идепутатхэм Къэралыгъо Советым – Хасэм итын лъапIэхэр афагъэшъошагъэх\nМэлылъфэгъум и 21-м АР-м и Къэралыгъо Совет – Хасэм и Тхьаматэу Владимир Нарожнэм аритыжьыгъэх парламентым итын лъапIэу мы органыр зызэхащагъэм июбилей ехъулIэу Мыекъопэ районым идепутатхэм афагъэшъошагъэхэр. Iофтхьабзэм хэлэжьагъ законодательствэмкIэ, законностымкIэ, чIыпIэ зыгъэIорышIэжьыным иIофыгъохэмкIэ парламентым икомитет ипащэу Александр Лобода.\n22 апреля 2022 года 10:40\nНахь пасэу IэпыIэгъу ягъэгъотыгъэнымкIэ системэм зегъэушъомбгъугъэныр\nСоциальнэ политикэмкIэ, унэгъо IофхэмкIэ, псауныгъэр къэухъумэгъэнымкIэ ыкIи культурэмкIэ республикэ парламентым икомитет ипащэу Наталья Широковар хэлэжьагъ нахь пасэу IэпыIэгъу ягъэгъотыгъэнымкIэ системэм Адыгеим хэхъоныгъэ щегъэшIыгъэнымкIэ Межведомственнэ координационнэ советым изэхэсыгъо. Ар зэрищагъ Адыгэ Республикэм IофшIэнымкIэ ыкIи социальнэ хэхъоныгъэмкIэ министрэм игуадзэу Ирина Ширинам.\n21 апреля 2022 года 17:23\nКъэралыгъо Советым – Хасэм ия IX-рэ зэхэсыгъо щыIагъ\nНепэ Адыгэ Республикэм и Къэралыгъо Совет – Хасэм изичэзыу я IX-рэ зэхэсыгъо кIуагъэ, Iофтхьабзэр зэрищагъ законихъухьэ органым и Тхьаматэу Владимир Нарожнэм. Зэхэсыгъом хэлэжьагъэх АР-м иминистрэхэм я Кабинет хэтхэр, федеральнэ ыкIи республикэ къэралыгъо хэбзэ органхэм япащэхэр, къэбар жъугъэм иамалхэм ялIыкIохэр.\n21 апреля 2022 года 17:19\nШъолъыр законодательствэр федеральнэм диштэу шIыгъэныр лъагъэкIуатэ\nПарламентыр ахэплъагъ чIыпIэ зыгъэIорышIэжьыным, къэралыгъо гражданскэ къулыкъум, аграрнэ лъэныкъом афэгъэхьыгъэ республикэ законхэм япроекти 9-мэ. Арэущтэу шIыгъэныр къызыхэкIырэр федеральнэ законхэм ащыщхэм зэхъокIыныгъэхэр зэрафашIыгъэр ары. Республикэ законхэу, гущыIэм пае, зэхъокIыныгъэ зыфэхъугъэхэм ащыщ ятIонэрэ еджэнымкIэ республикэ законэу «О защите населения и территории Республики Адыгея от чрезвычайных ситуаций природного и техногенного характера» зыфиIорэр. Ащ къызэрэщыгъэнэфагъэмкIэ, шъолъыр ыкIи муниципальнэ мэхьанэ зиIэ хъугъэ-шIагъэхэм ящынагъо щыIэ хъумэ, эвакуацие Iофтхьабзэхэр къэралыгъо хэбзэ органхэм япшъэрылъэу щыт. Нахь игъэкIотыгъэу а зэхъокIыныгъэхэм къатегущыIагъ парламентым ипрофильнэ комитет ипащэу Евгений Саловыр.\n21 апреля 2022 года 17:17\nКонституционнэ Совет зэхэщэгъэнэу Адыгеим и ЛIышъхьэ зэрилъытэрэм дырагъэштагъ\nУрысыем и Конституцие зэхъокIыныгъэхэр зыфашIыхэм ыкIи федеральнэ законыр заштэм ыуж регионхэм конституционнэ хьыкумхэр зэбгырыгъэкIыжьыгъэнхэм епхыгъэ IофшIэныр ащыкIоу ыублагъ. Ар 2023-рэ илъэсым ищылэ мазэ и 1-м аухын фае. Ащ дакIоу шъолъыр парламентхэм зэхащэх конституционнэ советхэу законностыр гъэпытэгъэныр зипшъэрылъхэу регионым фитыныгъэхэм алъэныкъокIэ конституционнэ шапхъэхэр апшъэу щызыгъэтыщтхэр.\n21 апреля 2022 года 17:16\nБюджет мылъкум игъэфедэн шъхьэихыгъэу къэгъэлъэгъогъэныр\nАдыгэ Республикэм и УплъэкIокIо-лъытэкIо палатэ 2021-рэ илъэсым Iоф зэришIагъэм фэгъэхьыгъэ доклад къышIыгъ къулыкъум ипащэу Павел Стаценкэм. Республикэ бюджетым имылъку гъэфедагъэ зэрэхъугъэм, экспертнэ-аналитическэ IофшIэнэу ведомствэм ыгъэцэкIагъэм игъэкIотыгъэу ар къатегущыIагъ.\n21 апреля 2022 года 17:13\nЦIыфым ифитыныгъэхэмкIэ АР-м и Уполномоченнэ илъэс зэфэхьысыжьхэр къышIыгъэх\nАР-м цIыфым ифитыныгъэхэмкIэ и Уполномоченнэу Анатолий Осокиным идоклад къызэрэщыхигъэщыгъэмкIэ, яфитыныгъэхэр, яшъхьафитыныгъэ аукъуагъэу, Iофыгъоу зэрихьылIагъэхэр зэшIохыгъэнхэмкIэ IэпыIэгъу фэхъунхэу нэбгырэ 1400-рэ фэдизмэ (зэхэт лъэIухэри къыдыхэлъытагъэу) зыкъыфагъэзагъ. Ежь ышъхьэкIэ нэбгыри 179-мэ гущыIэгъу афэхъугъ.\n21 апреля 2022 года 17:06\nУрысые Федерацием игражданствэ ехьылIэгъэ законодательствэм зэхъокIыныгъэ фэшIыгъэным икIэщакIох\nГъэсэныгъэмкIэ, наукэмкIэ, ныбжьыкIэ IофыгъохэмкIэ, спортымкIэ, СМИ-хэмкIэ ыкIи общественнэ организациехэм зэпхыныгъэ адиIэгъэнымкIэ парламентым икомитет зэхэсыгъом къыхилъхьагъ федеральнэ законэу урысые гражданствэм фэгъэхьыгъэм зэхъокIыныгъэ фэшIыгъэным ипроект. Ар зыфэгъэхьыгъэр IэкIыбым щыпсэурэ кIэлэцIыкIоу янэрэ ятэрэ языр Урысые Федерацием игражданинэу щытым урысые гражданствэ етыгъэныр нахь IэшIэх хъуныр ары. Мы лъэхъаным кIуачIэ зиIэ законодательствэм къыделъытэ IэкIыбым щыIэ ныр е тыр къезэгъын фаеу кIэлэцIыкIум урысые гражданствэ иIэным, ау ар IэшIэхы хъурэп унагъом зэгурымыIоныгъэ илъымэ. Джащыгъум Урысые Федерацием кIэлэцIыкIум ифитыныгъэхэр къыухъумэнхэ ылъэкIырэп.\n21 апреля 2022 года 07:00\nЧIыпIэ зыгъэIорышIэжьыным и Маф\nЧIыпIэ зыгъэIорышIэжьыным иорганхэм яIофышIэхэу, муниципальнэ къулыкъум иветеранхэу, депутатхэу, республикэм икъалэхэм, ипсэупIэхэм адэсхэу лъытэныгъэ зыфэтшIыхэрэр! ТышъуфэгушIо чIыпIэ зыгъэIорышIэжьыным и МафэкIэ!\n20 апреля 2022 года 17:17\nАграриехэм япхыгъэ Iофыгъохэр УФ-м изаконихъухьэхэм я Совет щыхэплъэнхэу халъхьащтых\nШъолъырым имэкъумэщ хъызмэтшIапIэхэм ялIыкIохэм IофшIэгъу зэIукIэгъу адыриIагъ Адыгэ Республикэм и Къэралыгъо Совет – Хасэм и Тхьаматэу Владимир Нарожнэм. Ащ хэлэжьагъ АР-м мэкъу-мэщымкIэ иминистрэу Къуанэ Анзаур, Шэуджэн район администрацием мэкъу-мэщымкIэ ыкIи гъомылапхъэхэмкIэ иотдел ипащэу ГутIэ Мурат, Адыгеим ифермерхэм япащэхэу ЛIэхъусэжъ Мэджыд, Мэрэтыкъо Беслъан ыкIи Жэмадыкъо Шыхьам.\nПарламентым икомитет ипащэу Александр Лобода АР-м ихьыкумышIхэм я Отчетнэ конференцие хэлэжьагъ\nЗаконодательствэмкIэ, законностымкIэ ыкIи чIыпIэ зыгъэIорышIэжьыным епхыгъэ IофыгъохэмкIэ республикэ парламентым икомитет ипащэу Александр Лобода мэлылъфэгъум и 19-м хэлэжьагъ АР-м ихьыкумышIхэм я Отчетнэ конференцие. Ар щыкIуагъ республикэм правосудиемкIэ и Унэ.\n18 апреля 2022 года 12:20\nХэгъэгу зэошхом ТекIоныгъэ къызыщыдахыгъэм ия 77-рэ илъэс ихэгъэунэфыкIын\nАР-м и Къэралыгъо Совет – Хасэм и Тхьаматэу Владимир Нарожнэр, гъэсэныгъэмкIэ, ныбжьыкIэ IофхэмкIэ, СМИ-мкIэ ыкIи общественнэ организациехэм зэпхыныгъэ адиIэгъэнымкIэ парламентым икомитет ипащэу Шэуджэн Тембот, законодательствэмкIэ, законностымкIэ ыкIи чIыпIэ зыгъэIорышIэжьыным иIофыгъохэмкIэ икомитет ипащэ игуадзэу Цэй Эдуард мэлылъфэгъум и 15-м хэлэжьагъэх республикэ зэхэщэкIо комитетэу «ТекIоныгъ» зыфиIорэм изэхэсыгъо. Ар зэрищагъ Адыгэ Республикэм и ЛIышъхьэу КъумпIыл Муратэ.\n15 апреля 2022 года 12:31\nКъэралыгъо Советым – Хасэм ия IX-рэ зэхэсыгъо мэлылъфэгъум и 21-м иIэщт\nАР-м и Къэралыгъо Совет – Хасэм и Тхьаматэ игуадзэу Iэщэ Мухьамэд ригъэкIокIыгъ республикэ парламентым и Президиум изэхэсыгъо. Профильнэ комитетхэм япащэхэм язэхэсыгъохэм зыщатегущыIэгъэ IофыгъохэмкIэ зэфэхьысыжьэу ашIыгъэхэм ясэнэхьатэгъухэр ащагъэгъозагъэх, ахэмкIэ унашъоу ашIыгъэхэр къаIуагъ.\n14 апреля 2022 года 17:41\nУрысыем и Президентрэ и УIэшыгъэ КIуачIэхэмрэ адырагъаштэ\nДонбасс щыпсэухэрэм якъэухъумэн епхыгъэ хэушъхьафыкIыгъэ дзэ операцием, Урысыем и Президентэу Владимир Путиным ыкIи УIэшыгъэ КIуачIэхэм адегъэштэгъэным епхыгъэ акциехэр мы мафэхэм къэралыгъом щэкIох. Непэ Мыекъуапэ, Зэкъошныгъэм игупчэ щыкIуагъ митинг-концертэу шъолъырым иобщественнэ организациехэр кIэщакIо зыфэхъугъэхэр. Ащ хэлэжьагъэх АР-м и Къэралыгъо Совет – Хасэм идепутатхэр.\n12 апреля 2022 года 14:54\nПарламентарие ныбжьыкIэхэм яIофшIэн илъэныкъо шъхьаIэхэр\nМэлылъфэгъум и 4-м къыщыублагъэу и 6-м нэс Москва щыкIуагъ УФ-м и Федеральнэ ЗэIукIэ и Къэралыгъо Думэ щызэхэщэгъэ НыбжьыкIэ парламентым изэхэсыгъо. Iофтхьабзэм хэлэжьагъ АР-м и Къэралыгъо Совет – Хасэм и НыбжьыкIэ парламент идепутатэу, Къэралыгъо Думэм и НыбжьыкIэ парламент хэтэу Даниил Кушнарь.\n12 апреля 2022 года 07:00\nКосмонавтикэм и Маф\nНепэ тикъэралыгъуи, дунаими зэрэпсаоу космонавтикэм и Мафэ – цIыфыр апэрэу космосым зыбыбыгъэ мэфэкIыр щыхагъэунэфыкIы!\n11 апреля 2022 года 17:20\nЦIыфхэм яегъэблэгъэн тхьамафэ республикэ парламентым и Тхьаматэ къызэIуихыгъ\nПартиеу «Единэ Россием» иобщественнэ приемнэхэм мэлылъфэгъум и 11-м къыщыублагъэу и 15-м нэс ащыкIощтхэ егъэблэгъэнхэу садлэжь ыкIи хэтэрыкIлэжь товариществэхэм яIофыгъохэм япхыгъэщтхэр аублагъэх. Графикым тетэу ахэр макIох.\n8 апреля 2022 года 12:43\nНепэ Адыгэ Республикэр хабзэм илIыкIохэмрэ цIыфхэмрэ зэпхыныгъэ азыфагу илъэу псэурэ регионхэм ащыщ. А лъэныкъор анахь шъхьаIэу алъытэ шъолъыр парламентым идепутатхэм яIофшIэнкIэ. АР-м и Къэралыгъо Совет – Хасэм иаужырэ зэхэсыгъо ЛIышъхьэу КъумпIыл Муратэ къыщыхигъэщыгъ эпидемиологие Iофхэм язытет зыпкъ зыщиуцогъэ лъэхъаным хэдзакIохэм нахь чанэу Iоф адэшIэгъэн зэрэфаер.\n8 апреля 2022 года 11:35\nМэлылъфэгъум и 11-м рагъажьэ\nАдыгэ Республикэм и Къэралыгъо Совет – Хасэм идепутат-единороссхэм садлэжь ыкIи хэтэрыкIлэжь товариществэхэм яIофыгъохэмкIэ тхьамэфэ егъэблэгъэнхэм зафагъэхьазыры. Ахэр мэлылъфэгъум и 11-м къыщыублагъэу и 15-м нэс партиеу «Единэ Россием» иобщественнэ приемнэхэм ащыкIощтых. Егъэблэгъэнхэм яграфик зэхагъэуцуагъ, ахэм зызэрахэптхэщтыр къэралыгъо хэбзэ органхэм ясайтхэм, къэбар жъугъэм иамалхэм, депутатхэм социальнэ сетьхэм ащыряIэ нэкIубгъохэм къарыхьагъ.\n7 апреля 2022 года 14:28\nКомитетым ипащэ зэнэкъокъум хэлажьэхэрэм афэгушIуагъ\n«Адыгеим илъэсымкIэ ианахь кIэлэегъэджэ дэгъу» зыфиIорэ зэнэкъокъум икъызэIухын мэлылъфэгъум и 6-м хэлэжьагъ парламентым гъэсэныгъэмкIэ, наукэмкIэ, ныбжьыкIэ IофхэмкIэ, спортымкIэ, СМИ-мкIэ ыкIи общественнэ организациехэм зэпхыныгъэ адиIэгъэнымкIэ икомитет ипащэу Шэуджэн Тембот.\n7 апреля 2022 года 12:58\nШъолъырхэм ялIыкIохэр тегущыIагъэх гъот макIэ зиIэ унагъохэм IэпыIэгъу афэхъугъэным\nМэлылъфэгъум и 6-м АР-м и Къэралыгъо Совет – Хасэм и Тхьаматэу Владимир Нарожнэр ыкIи профильнэ республикэ къулыкъухэм япащэхэр хэлэжьагъэх УФ-м и Президент и Указэу гъот макIэ зиIэ унагъохэу сабыйхэр зыпIухэрэм IэпыIэгъу афэхъугъэным фэгъэхьыгъэр зэрагъэцакIэрэм зыщытегущыIэгъэхэ зэхэсыгъом. Онлайн Iофтхьабзэр зэрищагъ УФ-м и Правительствэ и Тхьаматэ игуадзэу Татьяна Голиковам.\n5 апреля 2022 года 11:05\n2022-рэ илъэсым иапэрэ мэзищ Iофэу ышIагъэр парламентым зэфихьысыжьыгъ\nМы илъэсым пыкIыгъэ мэзищым Iофэу ашIагъэр зэфахьысыжьызэ, парламентариехэм хагъэунэфыкIыгъ УФ-м и Федеральнэ ЗэIукIэ ипалатитIуми дэгъоу зэрадэлэжьагъэхэр. АР-м и Къэралыгъо Совет – Хасэм федеральнэ къэралыгъо органхэм джэпсэлъи 10 афигъэхьыгъ, федеральнэ законхэм зэхъокIыныгъэ гъэнэфагъэхэр афэшIыгъэнхэм епхыгъэхэри ахэм ахэтых.\n1 апреля 2022 года 17:02\nЛIышъхьэм иIофшIэгъу зэIукIэгъу В. Нарожнэр хэлэжьагъ\nАдыгеим и ЛIышъхьэу КъумпIыл Муратэ IофшIэгъу зэIукIэгъоу УплъэкIокIо-лъытэкIо палатэм ипащэу Павел Стаценкэм непэ дыриIагъэм хэлэжьагъ АР-м и Къэралыгъо Совет – Хасэм и Тхьаматэу Владимир Нарожнэр.\n30 марта 2022 года 18:10\nКъэралыгъо Советым – Хасэм изичэзыу я VIII-рэ зэхэсыгъо иIагъ\nАР-м и Къэралыгъо Совет – Хасэм изичэзыу зэхэсыгъо зэрищагъ законихъухьэ органым и Тхьаматэу Владимир Нарожнэм. Ащ иIофшIэн хэлэжьагъэх Адыгэ Республикэм и ЛIышъхьэу КъумпIыл Мурат, министрэхэм я Кабинет хэтхэр, федеральнэ ыкIи республикэ къэралыгъо хэбзэ органхэм япащэхэр, къэбар жъугъэм иамалхэм ялIыкIохэр.\n30 марта 2022 года 18:07\nРеспубликэм и ЛIышъхьэ мэхьанэ зиIэ Iофыгъохэм къакIигъэтхъыгъ\nАР-м и ЛIышъхьэ парламентым изэхэсыгъо хэлэжьагъ ыкIи республикэм исоциальнэ, экономическэ Iофыгъохэм игъэкIотыгъэу къащыуцугъ.\n30 марта 2022 года 18:05\nБзэджэшIагъэхэр нахь макIэу зыщызэрахьэхэрэм Адыгеир ащыщ\nАдыгэ Республикэм хэгъэгу кIоцI IофхэмкIэ и Министерствэ 2021-рэ илъэсым Iоф зэришIагъэм фэгъэхьыгъэ отчетыр зэхэсыгъом къыщишIыгъ ведомствэм ипащэу Олег Безсмельнициным.\n30 марта 2022 года 18:04\nАР-м иминистрэхэм я Кабинет республикэ законэу «Транспорт хьакъулахьым фэгъэхьыгъ» зыфиIорэм ия 4-рэ статья зэхъокIыныгъэ фэшIыгъэныр игъоу зэрилъэгъурэм депутатхэм дырагъэштагъ. Ар зыфэгъэхьыгъэр Чернобыльскэ АЭС-м аварие къызыщэхъум къызыдихьыгъэ гумэкIыгъохэм ядэгъэзыжьын хэлэжьагъэхэм транспорт хьакъулахьыр атынымкIэ фэгъэкIотэныгъэ яIэныр ары.\n30 марта 2022 года 18:01\nСабыйхэр зыпIурэ унагъохэм, унэгъо ныбжьыкIэхэм IэпыIэгъу афэхъугъэныр\nМыхэр къэралыгъо политикэм непэ илъэныкъо шъхьаIэх. Къэралыгъом Iофышхо щашIэ унэгъо Iужъухэм IэпыIэгъу афэхъугъэнымкIэ. Демографием ылъэныкъокIэ Iофхэм язытет нахьышIу хъуным епхыгъэ Iофтхьабзэхэр зэрахьэх, программэ зэфэшъхьафхэр агъэцакIэх.\nГрузинэ-абхъаз зэпэуцужьым хэлэжьагъэхэр социальнэу ухъумэгъэнхэр\nПарламентариехэм дырагъэштагъ грузинэ-абхъаз зэпэуцужьым 1992 – 1998-рэ илъэсхэм ахэлэжьагъэхэр социальнэу ухъумэгъэнхэм, Iэшэ зэпэуцужьхэм яветеранхэу ахэр лъытэгъэнхэм.\n29 марта 2022 года 14:42\nМедучреждениехэм IэпыIэгъу афэхъух\nПарламентым лъегъэкIуатэ медучреждениехэм япащэхэм ыкIи профильнэ ведомствэхэм зэпхыныгъэ адыряIэныр ыкIи сымэджэщхэм ящыкIагъэхэмкIэ IэпыIэгъу афэхъугъэныр. А щыкIагъэхэр нахь дэгъоу ашIэнхэм иамал къеты парламентым медицинэ IофышIабэ хэты зэрэхъугъэми.\n29 марта 2022 года 12:37\nIофышIэ купым изэхэсыгъу\nАР-м и Къэралыгъо Совет – Хасэм иIофышIэ купэу федеральнэ законэу «Об общих принципах публичной власти в субъектах Российской Федерации» зыфиIорэм ишапхъэхэр ыкIи иположениехэр игъом гъэцэкIэгъэнхэм фэгъэзагъэм изэхэсыгъо щыкIуагъ министрэхэм я Кабинет и Зал цIыкIу. Iофтхьабзэр зэрищагъ республикэ парламентым и Тхьаматэу – IофышIэ купым ипащэу Владимир Нарожнэм.\n29 марта 2022 года 10:26\nРеспубликэм исоциальнэ-экономическэ хэхъоныгъэхэр\nАР-м и Къэралыгъо Совет – Хасэм и Тхьаматэу Владимир Нарожнэр хэлэжьагъ министрэхэм я Кабинет изэхэсыгъоу Премьер-министрэм ипшъэрылъхэр зыгъэцэкIэрэ КIэрэщэ Анзаур зэрищагъэм.\n25 марта 2022 года 15:27\nКультурэм иIофышIэхэр агъэшIуагъэх\nАдыгэ Республикэм и Къэралыгъо филармоние непэ щыкIуагъ мэфэкI Iофтхьабзэу культурэм иIофышIэ и Мафэ фэгъэхьыгъэр. Ясэнэхьат епхыгъэ мэфэкIыр хагъэунэфыкIыгъ искусствэм иIофышIэхэм, культурэм иунэхэм, музейхэм, театрэхэм, тхылъеджапIэхэм, кинотеатрэхэм ащылажьэхэрэм.\n25 марта 2022 года 15:06\nАдыгэ Республикэм наркотикхэм щапэуцужьыгъэнымкIэ и Комиссие изэхэсыгъо Владимир Нарожнэр хэлэжьагъ\nКомиссием изэхэсыгъо зэрищагъ шъолъырым и ЛIышъхьэу КъумпIыл Муратэ.\n25 марта 2022 года 14:01\nАдыгэ Республикэм хэбзэгъэуцугъэр щымыукъогъэнымкIэ Координационнэ зэIукIэм изэхэсыгъоу непэ кIуагъэр зэрищагъ Адыгеим и ЛIышъхьэу КъумпIыл Муратэ.\n25 марта 2022 года 09:51\nКультурэм иIофышIэ и Маф\n24 марта 2022 года 15:44\nРеспубликэ парламентым и Тхьаматэ ижурналистхэм аIукIагъ\nАР-м и Къэралыгъо Совет – Хасэм и Тхьаматэу Владимир Нарожнэр гъэзетэу «Советскэ Адыгеим» иредакцие иконференц-зал щаIукIагъ къэбар жъугъэм иамалхэм яредактор шъхьаIэхэм ыкIи шъолъыр гъэIорышIэнымкIэ Гупчэм (ЦУР-м) ипащэу Къоджэшъэо Казбек.\n24 марта 2022 года 14:37\nПсауныгъэр къэухъумэгъэнымкIэ къулыкъум 2021-рэ илъэсым Iоф зэришIагъэр зэфахьысыжьыгъ\nАдыгэ Республикэм псауныгъэр къэухъумэгъэнымкIэ и Министерствэ и Коллегиерэ Межведомственнэ комиссиемрэ язэхэсыгъоу гъэтхапэм и 23-м щыIагъэм хэлэжьагъ республикэ парламентым ипащэу Владимир Нарожнэр.\n23 марта 2022 года 17:48\nIэзэгъу уцхэр икъоу ягъэгъотыгъэнхэм тегущыIагъэх\nАР-м и Къэралыгъо Совет – Хасэм и Тхьаматэу Владимир Нарожнэмрэ парламентым ипрофильнэ комитет ипащэу Наталья Широковамрэ тегущыIагъэх шъолъырым щыпсэухэрэм ящыкIэгъэ Iэзэгъу уцхэр икъоу аIэкIэгъэхьэгъэнхэм епхыгъэ Iофыгъом. Ащ хэлэжьагъэх Росздравнадзорым АР-мкIэ ичIыпIэ къулыкъу ипащэу Шымыгъэхъу Айтэчрэ псауныгъэр къэухъумэгъэнымкIэ АР-м и Министерствэ илIыкIоу Цэй Заирэрэ.\n23 марта 2022 года 15:55\nАР-м и Къэралыгъо Совет – Хасэм ия VIII-рэ зэхэсыгъо гъэтхапэм и 30-м щыIэщт\nРеспубликэ парламентым и Тхьаматэу Владимир Нарожнэм непэ зэхищагъ АР-м и Къэралыгъо Совет – Хасэм и Президиум изэхэсыгъо. Очнэ шIыкIэм тетэу ар кIуагъэ. Зичэзыу зэхэсыгъоу парламентым иIэщтым зыщытегущыIэнхэ фаеу комитетхэм игъоу алъэгъухэрэр ахэм япащэхэм къаIуагъ.\n23 марта 2022 года 15:29\nМыекъуапэ инароднэ депутатхэм я Совет изэхэсыгъо хэлэжьагъэх\nГъэтхапэм и 22-м Адыгеим и ЛIышъхьэу КъумпIыл Муратэ, АР-м и Къэралыгъо Совет – Хасэм идепутатхэр хэлэжьагъэх Мыекъуапэ инароднэ депутатхэм я Совет изичэзыу зэхэсыгъоу къэлэ администрацием ипащэу Геннадий Митрофановым отчет къызыщишIыгъэм.\n22 марта 2022 года 12:54\nДесантникхэм ялIыхъужъныгъэ фэгъэхьыгъэ Iофтхьабзэхэр Курскэ щыкIуагъэх\nГъэтхапэм и 17-м, щытхъуцIэу «Урысые Федерацием и ЛIыхъужъ» зыфиIорэр ыкIи медалэу «Дышъэ жъуагъор» заухэсыгъэхэр илъэс 30 зэрэхъухэрэм ипэгъокIэу, дзэ щытхъум икъалэ – Курскэ щыкIуагъэх патриотическэ Iофтхьабзэхэу Сергей Костиным ыкIи Цэй Эдуард зипэщэгъэхэ десантникхэм шышъхьэIум и 13-м, 1999-рэ илъэсым лъэгапIэу Алилен (Дагъыстаным) щызэрахьэгъэ лIыхъужъныгъэм фэгъэхьыгъэхэр. ЗэIукIэгъур къызэIуихыгъ Курскэ хэку Думэм и Тхьаматэ игуадзэу Николай Жеребиловым.\n21 марта 2022 года 12:27\nКультурэмрэ искусствэмрэкIэ Советэу АР-м и ЛIышъхьэ дэжь щызэхэщагъэм изэхэсыгъу\nГъэтхапэм и 18-м зэхэсыгъо иIагъ культурэмрэ искусствэмрэкIэ Советэу АР-м и ЛIышъхьэ дэжь щызэхэщагъэм. Ащ хэлэжьагъэх парламентым ипрофильнэ комитетхэм япащэхэу Наталья Широковамрэ Шэуджэн Темботрэ.\n18 марта 2022 года 17:05\nУрысыер, Къырым, Донбасс\nНепэ тикъэралыгъо хегъэунэфыкIы Къырым Урысыем щыщ зыхъужьыгъэ мафэр. Яенэрэ «Къырым гъатхэр» Адыгэ Республикэми щагъэмэфэкIыгъ. ИгъэкIотыгъэ мэфэкI Iофтхьабзэу «Урысыер, Къырым, Донбасс» зыфаIуагъэр щыкIуагъ Адыгэ Республикэм ифилармоние.\n18 марта 2022 года 15:16\nНыбжьыкIэ политикэм фэгъэхьыгъэ законым УФ-м исубъектхэм япарламентхэм якомитетхэр тегущыIагъэх\nГъэтхапэм и 17-м видеоконференцие шIыкIэм тетэу Къэралыгъо Думэм ныбжьыкIэ политикэмкIэ икомитет субъектхэм язаконихъухьэ органхэм ныбжьыкIэ политикэм иIофыгъохэмкIэ якомитетхэм зэIукIэгъоу адыриIагъ. Iофтхьабзэр зэрищагъ комитетым ипащэу Артем Метелевым.\nКъэралыгъо Советым - Хасэм июбилей епхыгъэ Iофтхьабзэхэр\nРеспубликэ парламентыр зызэхащагъэр илъэс 30 зэрэхъугъэм ихэгъэунэфыкIын епхыгъэу ащ иIофшIэн цIыфхэр нахь дэгъоу щыгъэгъозэгъэнхэм фэшI Iофтхьэбзэ заулэ зэхащэщт.\nКъэралыгъо Советым – Хасэм ифракциехэм япащэхэм ЛIышъхьэр аIукIагъ\nПарламентаризмэм и Мафэ ыкIи Адыгеим и Парламент зызэхащагъэр илъэс 30 зэрэхъурэм япхыгъэу Адыгэ Республикэм и ЛIышъхьэу КъумпIыл Муратэ аIукIагъ АР-м и Къэралыгъо Совет – Хасэм ифракциехэм япащэхэм: республилкэ парламентым и Тхьаматэу Владимир Нарожнэм – ВПП-у «Единэ Россием» и АРО ифракцие ипащэ, Евгений Саловым – ПП-у «КПРФ-м» и АРО, Шэуджэн Тембот – ПП-у «ЛДПР-м», Александр Лобода – «Справедливая Россия – Патриоты за правду» япащэхэм. Ахэм зэкIэми парламентым ипрофильнэ комитетхэм пэщэныгъэ адызэрахьэ.\n18 марта 2022 года 11:14\nIэшIэхыгъэп мы къухьэр лъэхъэнэ къызэрымыкIом иорхэм апхырыпщыныр (Iэнэ хъураер)\nАпэрэ зэIугъэкIэгъухэм ядепутатхэр Iофтхьабзэм хэлажьэхэрэм адэгощагъэх республикэ парламентым изэхэщэн зэрэкIуагъэм еплъыкIэу фыряIэмкIэ.\n18 марта 2022 года 10:05\nКъырым Урысыем къызыхэхьажьыгъэ Маф\nГъэтхапэм и 18-р Урысые Федерацием щыхагъэунэфыкIы Къырым Урысыем къызыщыхэхьажьыгъэ Мафэу.\n17 марта 2022 года 19:41\nПарламентым июбилей илъэс непэрэ пшъэрылъхэм, хэхъоныгъэхэм атегущыIэ\nРеспубликэм иапшъэрэ законихъухьэ (лIыкIо) орган зызэхащагъэр илъэс 30 зэрэхъурэм ихэгъэунэфыкIын къыдыхэлъытагъэу «Адыгэ Республикэм и Къэралыгъо Совет – Хасэр илъэс 30-м: тарихъыр ыкIи непэрэ лъэхъаныр» зыфиIорэ «Iэнэ хъурае» ригъэкIокIыгъ. Ар зэрищагъ республикэ парламентым и Тхьаматэу Владимир Нарожнэм.\n17 марта 2022 года 18:46\nАдыгеим и Парламент республикэм щыпсэухэрэр, ясэнэхьатэгъухэр къыфэгушIуагъэх\nАдыгэ Республикэм и Къэралыгъо Совет – Хасэр зызэхащагъэр илъэс 30 зэрэхъурэм ехъулIэу Адыгеим и Парламент, ащ и Тхьаматэу Владимир Нарожнэм ацIэкIэ шIуфэс телеграммэхэр, письмэхэр къагъэхьыгъэх Урысые Федерацием и Федеральнэ ЗэIукIэ идепутатхэм, субъектхэм язаконихъухьэ хэбзэ органхэм, общественнэ ыкIи политическэ IофышIэхэм, республикэм щыпсэухэрэм.\n17 марта 2022 года 18:29\nАдыгэ Республикэм и ЛIышъхьэ Къэралыгъо Советым – Хасэм фэгушIуагъ\nАдыгэ Республикэм и Къэралыгъо Совет – Хасэм идепутатхэу, и Аппарат иIофышIэхэу лъытэныгъэ зыфэтшIыхэрэр!\n17 марта 2022 года 10:37\nГъэтхапэм и 17-м мэхьанэшхо зиIэ мэфэкIыр – Адыгэ Республикэм ипарламентаризмэ и Мафэ хэтэгъэунэфыкIы. Мы илъэсым ар республикэ парламентыр зызэхащагъэр илъэс 30 зэрэхъурэм тефэ. Тыгу къыддеIэу а юбилеимкIэ тышъуфэгушIо!\n16 марта 2022 года 14:55\nКъолъхьэ тын-Iыхыным пэуцужьыгъэнымкIэ Iофэу ышIагъэр Комиссием зэфихьысыжьыгъ\nГъэтхапэм и 15-м зэхэсыгъо иIагъ къолъхьэ тын-Iыхыным пэуцужьыгъэнымкIэ Комиссием. Iофтхьабзэр зэрищагъ ЛIышъхьэу КъумпIыл Мурат. Зэхэсыгъом хэлэжьагъ АР-м и Къэралыгъо Совет – Хасэм и Тхьаматэу Владимир Нарожнэр.\n16 марта 2022 года 12:46\nКъэралыгъо Думэм и НыбжьыкIэ парламент иIофшIэн Адыгеим ипарламентарие ныбжьыкIэхэр хэлажьэх\nАР-м и Къэралыгъо Совет – Хасэм и НыбжьыкIэ парламент туризмэмкIэ, экологиемкIэ ыкIи чIыопс баиныгъэхэм ягъэфедэнкIэ икомитет итхьаматэу, УФ-м и Къэралыгъо Думэ информационнэ политикэмкIэ ыкIи СМИ-мкIэ и Экспертнэ совет хэтэу ЛIыхъукIэ Айдэмыр гъэтхапэм и 14-м хэлэжьагъ Экспертнэ советым иапэрэ зэхэсыгъоу очнэ шIыкIэм тетэу кIуагъэм.\n16 марта 2022 года 09:50\nПарламентымрэ научнэ-экспертнэ сообществэмрэ язэдэлэжьэныгъэ хагъахъо\nРеспубликэ парламентым и Тхьаматэу Владимир Нарожнэм IофшIэгъу зэIукIэгъу дыриIагъ шъолъыр общественнэ организациеу «Академия социальных технологий и региональных (муниципальных) управленческих практик» зыфиIорэм ипащэу Азэщыкъ Геннадий. Ахэр атегущыIагъэх Iоф зэдашIэн зэралъэкIыщтым, тапэкIэ язэдэлэжьэныгъэ зэрэлъагъэкIотэщтым.\n15 марта 2022 года 15:58\nДонецкэ щыфэхыгъэхэм тафэшъыгъо\n2022-рэ илъэсым игъэтхапэ и 15-р Донецкэ Народнэ Республикэм ишъыгъо мафэу щытыгъ, мамыр цIыфхэу къалэу Донецкэ щыфэхыгъэхэм афэшъыгъуагъэх. ТхьамыкIэгъошху хъугъэр! Украинэм иуIэшыгъэ кIуачIэхэм къатIупщыгъэ ракетэм нэбгырэ 23-мэ ящыIэныгъэ зыдихьыгъ, 18-мэ уIагъэхэр атещагъэ хъугъэ. ЗэкIэми амыдагъэр, зыгъэбырсырыгъэхэр къэралыгъо пчъагъэмэ амыгъэфедэнэу зэдаштэгъэ Iэшэ лъэпкъыр уIэшыгъэ кIуачIэхэм япозицие гори зыдэмытыгъэ чIыпIэм зэратIупщыгъэр, мамыр цIыфхэм зэряуагъэхэр ары. Ар зэкIэми зэдытикъин, зэдытиуз.\n15 марта 2022 года 12:48\nКъэлэ поликлиникэм фащагъэх\nРеспубликэ парламентым идепутатхэм медицинэ учреждениехэм IэпыIэгъу афэхъугъэныр лъагъэкIуатэ. АР-м и Къэралыгъо Совет – Хасэм бюджет-финанс, хьакъулахь, экономическэ политикэмкIэ, предпринимательствэмкIэ ыкIи IэкIыб экономическэ зэпхыныгъэхэмкIэ икомитет ипащэ игуадзэу Шэуджэн Сэфэррэ республикэ парламентым идепутатэу Кушъу Ларисэрэ Мыекъопэ къэлэ поликлиникэу N 1-м ащагъ ящыкIэгъэ техникэр.\n15 марта 2022 года 10:44\nСледственнэ ГъэIорышIапIэм пэщакIэ фашIыгъ\nУФ-м иследственнэ Комитет иследственнэ ГъэIорышIапIэу Адыгэ Республикэм щыIэм ипэщакIэу агъэнэфэгъэ Александр Липало гъэтхапэм и 14-м Iоф зыдишIэщт коллективым нэIуасэ фашIыгъ. Iофтхьабзэм хэлэжьагъэх Адыгэ Республикэм и ЛIышъхьэу КъумпIыл Муратрэ республикэ парламентым испикерэу Владимир Нарожнэмрэ.\n14 марта 2022 года 17:58\nМедикэ-социальнэ экспертизэм епхыгъэ Iофыгъохэр зэхафыгъэх\nРеспубликэ парламентым и Тхьаматэу Владимир Нарожнэр непэ IукIагъ медикэ-социальнэ экспертизэмкIэ республикэ Бюром ипащэу Батмэн ФатIимэт.\n14 марта 2022 года 12:02\nАдыгабзэмрэ тхыбзэмрэ я Маф\nАдыгабзэмрэ тхыбзэмрэ я МафэкIэ тышъуфэгушIо!\n11 марта 2022 года 15:45\nПрезидентым иунашъо АР-м и Къэралыгъо Совет – Хасэм идепутатхэм дырагъэштагъ\nМззаем и 21-м, 2022-рэ илъэсым Урысыем и Президентэу Владимир Путиныр кIэтхагъ Донецкэ ыкIи Луганскэ народнэ республикэхэр щыIэхэ зэрэхъугъэм дегъэштэгъэным фэгъэхьыгъэ указым. Ащ ыуж лъэныкъохэм зэкъош зэфыщытыкIэ азыфагу илъыным, IэпыIэгъу зэфэхъужьынхэм епхыгъэ зэзэгъыныгъэм кIэтхагъэх.\n11 марта 2022 года 15:38\nРеспубликэм имедицинэ учреждениехэм IэпыIэгъу афэхъух\nПандемиер къызежьагъэм къыщыублагъэу коронавируснэ инфекциер къызэузыгъэ сымаджэхэр зычIэлъхэ сымэджэщхэм республикэ парламентариехэр IэпыIэгъу афэхъух.\n11 марта 2022 года 15:01\nБизнес цIыкIум ыкIи гурытым IэпыIэгъу афэхъугъэныр\nРеспубликэ парламентым и Тхьаматэу Владимир Нарожнэр хэлэжьагъ мэкъумэщ предприятиехэм япащэхэм АР-м и ЛIышъхьэу КъумпIыл Муратэ зэIукIэгъоу адыриIагъэм. Ащ хэлэжьагъэх республикэм и Премьер-министрэ иIэнатIэ зыгъэцэкIэрэ КIэрэщэ Анзаур ыкIи профильнэ ведомствэхэм япащэхэр.\n10 марта 2022 года 15:27\nЛъэпкъ проектхэм ыкIи регионым хэхъоныгъэ ышIынымкIэ унэе программэм ягъэцэкIэн тегущыIагъэх\nГъэтхапэм и 9-м АР-м и Къэралыгъо Совет – Хасэм и Тхьаматэу Владимир Нарожнэр хэлэжьагъ АР-м иминистрэхэм я Кабинет ипланернэ зэхэсыгъоу Адыгэ Республикэм и ЛIышъхьэу КъумпIыл Мурат зэрищагъэм.\n10 марта 2022 года 10:43\nАдыгэ Республикэм и Конституцие и Маф\nАдыгеим щыпсэухэу лъытэныгъэ зыфэтшIыхэрэр!\n9 марта 2022 года 18:14\nАпшъэрэ хьыкумым и Президиум 2021-рэ илъэс IофшIэныр зэфихьысыжьыгъ\nРеспубликэ парламентым ипащэу Владимир Нарожнэр непэ хэлэжьагъ Адыгэ Республикэм и Апшъэрэ хьыкум и Президиум игъэкIотыгъэ зэхэсыгъоу иIагъэм. Iофтхьабзэр зэрищагъ ведомствэм ипащэу Шумэн Байзэт.\n8 марта 2022 года 08:00\nБзылъфыгъэхэм я Дунэе маф\nЛъытэныгъэ зыфэтшIырэ бзылъфыгъэхэр!\n5 марта 2022 года 17:19\nТэхъутэмыкъое районым ипащэ иIэнатIэ зэрэIухьагъэм епхыгъэ Iофтхьабзэм Владимир Нарожнэр хэлэжьагъ\nТэхъутэмыкъое районым иадминистрацие зычIэт унэм непэ щыкIуагъ муниципальнэ образованием ипащэ иIэнатIэ зэрэIухьэрэм епхыгъэ Iофтхьабзэ. Ащ хэлэжьагъэх ЛIышъхьэу КъумпIыл Мурат ыкIи республикэ парламентым ипащэу Владимир Нарожнэр.\n5 марта 2022 года 16:40\nДепутатхэр медучреждениехэм IэпыIэгъу афэхъух\nАР-м и Къэралыгъо Совет – Хасэм идепутатхэу Джастэ Вячеслав, Шъэо Аскэр ыкIи Шэуджэн Сэфэр Тэхъутэмыкъое районым непэ щыIагъэх республикэ парламентым ипащэу Владимир Нарожнэм пшъэрылъ зэрафишIыгъэм тетэу. Инэм сымэджэщым хэт госпиталым ахэм пIэтехъо-кIэлъын комплекти 150-рэ, нэмыкIэу ящыкIэгъэщт пкъыгъохэр фащагъэх.\n5 марта 2022 года 15:15\nРеспубликэ парламентым и Тхьаматэ бзылъфыгъэхэм я Мафэ фэгъэхьыгъэ мэфэкI зэхахьэм хэлэжьагъ.\nРеспубликэм и ЛIышъхьэу КъумпIыл Муратэрэ региональнэ парламентым и Тхьаматэу Владимир Нарожнэмрэ гъатхэм иапэрэ мэфэкIкIэ Адыгеим ибзылъфыгъэхэм филармонием щафэгушIуагъэх.\n5 марта 2022 года 14:06\nХэгъэгу зэошхом иветеран депутатхэр фэгушIуагъэх\nЗаконодательствэмкIэ, законностымкIэ ыкIи чIыпIэ зыгъэIорышIэжьыным иIофыгъохэмкIэ парламентым икомитет ипащэ игуадзэу, Урысые Федерацием и Лiыхъужъэу Цэй Эдуардрэ депутатэу Любовь Аннаниковамрэ фэгушIуагъэх Хэгъэгу зэошхом иветеранэу Евдокия Кустовам ыныбжь илъэси 100 зэрэхъугъэм фэшI.\n4 марта 2022 года 15:17\nАдыгэ Республикэм гъогурыкIоныр щынэгъончъэу щыщытыным профильнэ Комиссиер тегущыIагъ\nКомиссием изэхэсыгъоу Адыгеим и ЛIышъхьэу КъумпIыл Муратэ зэрищагъэм хэлэжьагъ республикэ парламентым и Тхьаматэу Владимир Нарожнэр.\n3 марта 2022 года 17:32\nАдыгеим ипарламентариехэр IэпыIэгъу афэхъух\nНепэ тикъэралыгъо ичIыпIэ пстэуми ащашIэ Украинэм щыхъурэр. Донецкэ ыкIи Луганскэ народнэ республикэхэм ащыпсэурэ цIыфэу фаехэр зэкIэ Урысые Федерацием къагъэкощых. Нэбгырэ мин 60-м ехъу ахэм къарыкIыгъэу Ростов хэкум мы лъэхъаным щыIэх.\n28 февраля 2022 года 18:12\nАР-м и Къэралыгъо Совет – Хасэм ия VII-рэ зэхэсыгъо щыIагъ\nАдыгеим ипарламент ия VII-рэ зэхэсыгъо АР-м и Правительствэ и Унэ зэхэсыгъохэр зыщыкIорэ Залышхоу хэтым щырагъэкIокIыгъ. Ар зэрищагъ АР-м и Къэралыгъо Совет – Хасэм испикерэу Владимир Нарожнэм. Iофтхьабзэм хэлэжьагъэх АР-м иминистрэхэм я Кабинет хэтхэр, хабзэм ифедеральнэ ыкIи республикэ органхэм, чIыпIэ зыгъэIорышIэжьыпIэхэм япащэхэр, журналистхэр.\n28 февраля 2022 года 18:10\nРеспубликэ законым зэхъокIыныгъэхэр фашIыгъ\nДепутатхэм дырагъэштагъ АР-м иминистрэхэм я Кабинет къахилъхьэгъэ Iофыгъом ыкIи 2022-рэ илъэсым иреспубликэ бюджет хахъоу фэхъущтыр сомэ млн 396,2-кIэ нахь мэкIэщт. Ар къызыхэкIырэр зэрамыгъэгъэзэжьыщт мылъкоу федеральнэ бюджетым къыхахырэм сомэ млн 530,2-кIэ къызэрэщагъакIэрэр ыкIи къэралыгъо корпорациехэм къарыкIэу сомэ млн 134-рэ къызэрэхахъорэр ары. Ащ фэгъэхьыгъагъ Адыгэ Республикэм финансхэмкIэ иминистрэу Виктор Орловым идоклад.\n28 февраля 2022 года 18:06\nАР-м иминистрэхэм я Кабинет ифитыныгъэхэр, тыкъэзыуцухьэрэ дунаим икъэухъумэн\nЦIыфым ищыIэкIэ-псэукIэ нахьышIу хъуныр бэкIэ елъытыгъ тыкъэзыуцухьэрэ дунаим изытет. АР-м и Къэралыгъо Совет – Хасэм идепутатэу, профильнэ комитетым ипащэу Евгений Саловым къызэрэхигъэщыгъэмкIэ, ащ къыпкъырыкIыхэзэ Адыгеим ипарламентариехэр тыкъэзыуцухьэрэ дунаим икъэухъумэн епхыгъэ законодательствэм игъэпсын дэлажьэх.\n28 февраля 2022 года 18:04\nПсэолъэшIыным, гъэкIэжьын IофшIэнхэм алъэныкъокIэ административнэ пэрыохъухэр нахь макIэ шIыгъэнхэр\nРеспубликэ законэу «О перераспределении отдельных полномочий в области градостроительной деятельности между органами местного самоуправления и органами государственной власти Республики Адыгея» зыфиIорэм ия 2-рэ статья зэхъокIыныгъэ фэшIыгъэным депутатхэм дырагъэштагъ. Ащ къегъэнафэ мы лъэныкъом епхыгъэ нормативнэ-правовой актхэм ягъэхьазырын министрэхэм я Кабинет е (ыкIи) Адыгэ Республикэм икъэралыгъо гъэцэкIэкIо хэбзэ органэу агъэнэфагъэр фэгъэзэгъэнэу.\n28 февраля 2022 года 17:54\nАдыгеим псауныгъэр къэухъумэгъэнымкIэ и Министерствэ коронавирусым епхыгъэ Iофхэм язытет щигъэгъозагъэх\nКоронавирусым Адыгеим зыщиушъомбгъуныр аужырэ тхьамафэхэм нахь къызэрэзэтеуцорэм фэгъэхьыгъэу къыIуагъ АР-м псауныгъэр къэухъумэгъэнымкIэ министрэм игуадзэу Максим Коробко. Ащ къызэрэхигъэщыгъэмкIэ, сымаджэхэу мы вирусыр къызыхагъэщыгъэхэм ыкIи сымэджэщхэм ачIэлъхэм япчъагъэ къыщыкIэу ыублагъ.\n25 февраля 2022 года 16:06\nДепутатыр кIэлэеджакIохэм аIукIагъ\nЗаконодательствэмкIэ, законностымкIэ ыкIи чIыпIэ зыгъэIорышIэжьыным епхыгъэ IофыгъохэмкIэ республикэ парламентым ипащэ игуадзэу Цэй Эдуард мэзаем и 21-м аIукIагъ станицэу Бесскорбнэм игурыт еджапIэу N11-м ия 8-рэ класс иеджакIохэм. Мы зэIукIэгъум лъапсэ иI.\n24 февраля 2022 года 15:51\nПавел Кузьменкэм ишIэжь фэгъэхьыгъэ зэнэкъокъум хэлажьэхэрэм Цэй Эдуард аIукIагъ\nЗаконодательствэмкIэ, законностымкIэ ыкIи чIыпIэ зыгъэIорышIэжьыным епхыгъэ IофыгъохэмкIэ парламентым икомитет ипащэ игуадзэу, Урысые Федерацием и ЛIыхъужъэу Цэй Эдуард мэзаем и 22-м аIукIагъ волейболымкIэ зэнэкъокъоу П. Кузьменкэм ишIэжь фэгъэхьыгъэу зэхащагъэм хэлэжьагъэхэм.\n24 февраля 2022 года 11:07\nХэгъэгум иухъумакIо и Мафэ\nМэфэкIым ихэгъэунэфыкIын къыхиубытэу республикэ парламентым ипащэу Владимир Нарожнэр, законодательствэмкIэ, законностымкIэ ыкIи чIыпIэ зыгъэIорышIэжьыным иIофыгъохэмкIэ комитетым итхьаматэ игуадзэу Цэй Эдуард, АР-м иминистрэхэм я Кабинет хэтхэр щыIагъэх Мыекъуапэ дэт гупчэ мемориал комплексым ыкIи къэгъагъэхэр ащ кIэралъхьагъэх. Къэзэрэугъоигъэхэр дзэкIолIэу заом хэкIодагъэхэм, непэрэ мафэхэм къанэмысыгъэхэм яшIэжь агъэлъапIэзэ афэшъыгъуагъэх.\n23 февраля 2022 года 08:00\nХэгъэгум иухъумакIо и Маф\nАдыгэ Республикэм щыпсэухэу, Урысые Федерацием и УIэшыгъэ КIуачIэхэм ядзэкъулыкъушIэхэу, яветеранхэу лъытэныгъэ зыфэтшIыхэрэр! Хэгъэгум иухъумакIо и Мафэ фэшI тышъуфэгушIо!\n22 февраля 2022 года 15:30\nДонецкэ ыкIи Луганскэ народнэ республикэхэр шъхьафитхэу лъытэгъэнхэм фэгъэхьыгъ\nТыгъуасэ Урысыем и Президентэу Владимир Путиныр акIэтхагъ Донецкэ ыкIи Луганскэ народнэ республикэхэр шъхьафитхэу лъытэгъэнхэм ыкIи зэкъошныгъэ, зэдэлэжьэныгъэ, IэпыIэгъу зэфэхъужьыныгъэ тазыфагу илъыным епхыгъэ зэзэгъыныгъэм афэгъэхьыгъэ Указхэм.\n21 февраля 2022 года 14:54\nАР-м и Къэралыгъо Совет – Хасэм изичэзыу зэхэсыгъо мэзаем и 28-м зэхащэщт\nНепэ видео-конференц-зэпхыныгъэ шIыкIэм тетэу Къэралыгъо Советым – Хасэм и Тхьаматэу Владимир Нарожнэм ригъэкIокIыгъ республикэ парламентым и Президиум изэхэсыгъо. Республикэм икъэралыгъо хабзэ иапшъэрэ законодательнэ орган изичэзыу я VII-рэ зэхэсыгъо зыщыIэщтыр ыкIи ащ зыщытегущыIэщтхэ Iофыгъохэр аухэсыгъэх.\n18 февраля 2022 года 16:23\nПандемием илъэхъан лIэужыкIэхэм япIун мэхьанэшхо иI\nРеспубликэ парламентым законодательствэмкIэ, законностымкIэ ыкIи чIыпIэ зыгъэIорышIэжьынымкIэ икомитет итхьаматэ игуадзэу, Урысые Федерацием и ЛIыхъужъэу Цэй Эдуард «лIыхъужъныгъэм иурок» щыригъэкIокIыгъ Мыекъопэ районым и Кужорскэ гурыт еджапIэ. Iофтхьабзэр Хэгъэгум иухъумакIо и Мафэ фэгъэхьыгъагъ.\n18 февраля 2022 года 15:27\nАдыгеир шъхьафит зашIыжьыгъэр илъэс 79-рэ зэрэхъугъэр республикэм щыхагъэунэфыкIы\nИлъэсипшI пчъагъэ тешIагъ тикъэралыгъо ицIыфхэм Хэгъэгу зэошхом ТекIоныгъэ къызыщыдахыгъэм. А илъэс къинхэр нахь чыжьэу тарихъым хахьэхэ къэс советскэ народым илIыхъужъныгъэ нахь икъоу ащ къыхэщы. А лIыхъужъныгъэм изы нэкIубгъоу щыт Адыгеир нэмыц-фашист техакIохэм къатехыжьыгъэныр. Мэзаем и 18-м республикэм илъэс къэс хегъэунэфыкIы Адыгеир шъхьафит зыхъужьыгъэ, фашист техакIохэр ащ зырафыжьыгъэхэ мафэр.\n18 февраля 2022 года 10:59\nЦIыфхэм закъызэрафагъэзэрэ Iофыгъохэм япхыгъэу\nМэзаем и 17-м АР-м и Къэралыгъо Совет – Хасэм и Тхьаматэу Владимир Нарожнэм IофшIэгъу зэIукIэгъу адыриIагъ АР-м архитектурэмрэ къэлэгъэпсынымрэкIэ и Комитет ипащэу Зезэрэхьэ Азэмат, Мыекъопэ къэлэ администрацием ипащэ игуадзэу Ирина Полуэктовам ыкIи къалэм иархитектор шъхьаIэу Шумэфэ Сулиет.\n16 февраля 2022 года 12:05\nСоциальнэ газификацием епхыгъэ Iофыгъохэм атегущыIагъэх\nРеспубликэ парламентым и Тхьаматэу Владимир Нарожнэр мэзаем и 15-м хэлэжьагъ газификациемкIэ Федеральнэ штабым изэхэсыгъоу УФ-м и Правительствэ и Тхьаматэ игуадзэу Александр Новак зэрищагъэм.\n15 февраля 2022 года 15:56\nМэзаем и 15-р – дзэкIолI-интернационалистхэм яшIэжь и Маф\nСоветскэ дзэхэр Афганистан къызыращыжьыгъэхэм – я Хэгъэгу игъунапкъэхэм акIыб зипшъэрылъ щызыгъэцэкIэгъэ дзэ къулыкъушIэхэм яшIэжь и Мафэ ия 33-рэ илъэс мыгъэ хагъэунэфыкIы. →\n8 февраля 2022 года 15:06\nУрысые наукэм и Маф\nАдыгэ Республикэм инаучнэ сообществэ илIыкIохэу лъытэныгъэ зыфэтшIыхэрэр!\n7 февраля 2022 года 16:17\nРеспубликэ законодательствэм епхыгъэ Iофыгъохэм атегущыIагъэх\nМэзаем и 7-м видео-конференцие шIыкIэм тетэу кIуагъэ Федеральнэ законэу N 414 зиIэу 2021-рэ илъэсым, тыгъэгъазэм и 21-м аштагъэу «Об общих принципах организации публичной власти в субъектах Российской Федерации» зыфиIорэм къыдилъытэрэ шапхъэхэм ягъэцэкIэн фэгъэзэгъэ IофышIэ купым изэхэсыгъо. Ар зэрищагъ мы купым ипащэу, республикэ парламентым и Тхьаматэу Владимир Нарожнэм.\n4 февраля 2022 года 15:33\nДепутат-единороссхэм цIыфхэр рагъэблагъэх\nЩылэ мазэм и 31-м къыщыублагъэу мэзаем и 4-м нэс партиеу «Единэ Россием» иобщественнэ приемнэхэм социальнэ Iофыгъохэм япхыгъэу цIыфхэр арагъэблагъэх. ЦIыфхэм закъызэрафагъэзэрэ Iофыгъохэм защагъэгъуазэ депутат пстэуми, сенаторхэм, джащ фэдэу профильнэ ведомствэхэм. Егъэблэгъэнхэм зызэрахэптхэщт телефон номерхэр къэбар жъугъэм иамалхэм, къэралыгъо хэбзэ органхэм ясайтхэм пэшIорыгъэшъэу къарагъэхьагъэх.\n1 февраля 2022 года 17:50\nМэкъумэщ товархэр къыдэзыгъэкIыхэрэм яфедэхэр къэухъумэгъэнхэр\nАР-м и Къэралыгъо Совет – Хасэм и Тхьаматэу Владимир Нарожнэм IофшIэгъу зэIукIэгъу адыриIагъ мэкъумэщ товархэр къыдэзыгъэкIырэ предприятиеу АПК-м хахьэхэрэм ялIыкIохэм.\n31 января 2022 года 11:54\nХэгъэгум иконструкторхэм ыкIи иартиллеристхэм яшIэжь агъэлъэпIагъ\nЩылэ мазэм и 28-м гвардейскэ минометхэм я 67-рэ полк хэтыгъэхэм афэгъэхьыгъэ мыжъобгъу Мыекъуапэ къыщызэIуахыгъ. ШIэжь зэхахьэм хэлэжьагъ парламентскэ комитетым итхьаматэ игуадзэу, Урысые Федерацием и ЛIыхъужъэу Цэй Эдуард.\n27 января 2022 года 16:32\nПарламентым итынхэр АР-м и МВД икъулыкъушIэхэм ащыщхэм афагъэшъошагъэх\nАдыгеим и ЛIышъхьэу КъумпIыл Муратрэ АР-м и Къэралыгъо Совет – Хасэм и Тхьаматэу Владимир Нарожнэмрэ АР-м хэгъэгу кIоцI IофхэмкIэ и Министерствэ иколлегие изэхэсыгъоу мы ведомствэм 2021-рэ илъэсым Iоф зэришIагъэм фэгъэхьыгъэм хэлэжьагъэх.\n27 января 2022 года 09:58\nШтаммэу «омикроным» пэшIуекIогъэным псауныгъэр къэухъумэгъэным исистемэ фэхьазыр\nКоронавирусым пэшIуекIогъэнымкIэ Iофхэм язытет зыфэдэм ыкIи псауныгъэр къэухъумэгъэным исистемэ ащ зэрэфэхьазырым тегущыIагъэх Адыгэ Республикэм и Къэралыгъо Совет – Хасэм идепутатхэр. ПэIудзыгъэ шIыкIэм тетэу зэIукIэгъур кIуагъэ.\n26 января 2022 года 15:13\nШтаммыкIэу «омикроным» пэшIуекIогъэным псауныгъэр къэухъумэгъэным исистемэ зэрэфэхьазырым, нэмыкI Iофыгъохэм комиссием хэтхэр атегущыIагъэх\nЭпидемием пэшIуекIогъэнымкIэ республикэм комиссием изэхэсыгъоу щыIагъэм тхьамэтагъор щызэрихьагъ Адыгеим и Премьер-министрэ ипшъэрылъхэр зыгъэцэкIэрэ КIэрэщэ Анзаур. Ащ хэлэжьагъ АР-м и Парламент социальнэ политикэмкIэ, унагъом иIофыгъохэмкIэ, псауныгъэр къэухъумэгъэнымкIэ ыкIи культурэмкIэ икомитет итхьаматэу Наталья Широковар.\n25 января 2022 года 09:05\nУрысыем истудентхэм я Маф\nЛъытэныгъэ зыфэтшIырэ студентхэр! Ныбджэгъу лъапIэхэр!\n20 января 2022 года 17:48\nРеспубликэ Парламентым и Тхьаматэу Владимир Нарожнэр ыныбжь илъэс 75-рэ зэрэхъугъэмкIэ къыфэгушIуагъэхэм афэрэзагъ.\nИлъэс 75-рэ зэрэхъугъэр зыгу къэкIи, къыфэгушIогъэ пстэумии зэрафэраз къыIуагъ Нарожный Владимир Иван ыкъом.\n20 января 2022 года 17:44\nБлэкIыгъэ илъэсым Iофэу ашIагъэр зэхэсыгъом щызэфахьысыжьыгъ\nОшIэ-дэмышIэ тхьамыкIагъохэм къыздахьыхэрэр дэгъэзыжьыгъэнхэмкIэ къэралыгъо системэ зыкIым Адыгэ РеспубликэмкIэ ичIыпIэ подсистемэ 2021-рэ илъэсым Iофэу ышIагъэр зыщызэфахьысыжьыгъэ зэхэсыгъом хэлэжьагъ Адыгэ Республикэм и Къэралыгъо Совет — Хасэм и Тхьаматэ игуадзэу Шъао Аскэр.\nАдыгеим и Парламент и Тхьаматэу Нарожный Владимир Иван ыкъом ыныбжь илъэс 75-рэ зэрэхъурэр хегъэунэфыкIы\nАдыгэ Республикэм и Къэралыгъо Совет – Хасэм и Тхьаматэу Владимир Нарожнэм непэ июбилей хегъэунэфыкIы. ИмэфэкI фэшI ащ къыфэгушIуагъэх федеральнэ къулыкъухэм япащэхэм ыкIи УФ-м и Къэралыгъо Думэ идепутатхэм ащыщхэр, Урысыем ишъолъырхэм Iоф ащызышIэрэ парламентарийхэр, общественнэ ыкIи политическэ IофшIэкIошхохэр, чIыпIэ зыгъэIорышIэжьын къулыкъухэм ялIыкIохэр, нэмыкIхэри. Юбилярым къызыщыфэгушIохэрэ тхыгъэхэр АР-м и Къэралыгъо Совет – Хасэм джыри къыIокIэх.\n18 января 2022 года 17:28\nАссоциацием иIофшIэн зэфэхьысыжьхэр фашIыгъэх\nАдыгеим и ЛIышъхьэу КъумпIыл Мурат, Урысые Федерацием ишъолъырхэм язэдэлэжьэныгъэкIэ КъФШъ-м и Ассоциациеу «Къыблэ» зыфиIорэм и Совет итхьаматэу илъэситIу хъугъэу щытым, мы Ассоциацием игъэцэкIэкIо комитет итхьаматэу Павел Прониным зэIукIэгъоу дыриIагъэм хэлэжьагъ АР-м и Къэралыгъо Совет — Хасэм и Тхьаматэу Владимир Нарожнэр.\nАдыгэ Республикэм и ЛIышъхьэу КъумпIыл Муратрэ АР-м и Къэралыгъо Совет – Хасэм и Тхьаматэу Владимир Нарожнэмрэ Урысыем ипрокуратурэ иIофышIэ и Мафэ фэгъэхьыгъэ мэфэкI Iофтхьабзэм хэлэжьагъэх. Мы ведомствэр зызэхащагъэр мыгъэ илъэс 300 мэхъу. →\n17 января 2022 года 17:38\nIофшIэкIо купым изэхэщэн ыкIи нэмыкI Iофыгъохэм атегущыIагъэх\nАдыгэ Республикэм и Къэралыгъо Совет – Хасэм планернэ зэхэсыгъоу зэхищагъэм хэлэжьагъэх профильнэ комитетхэм ятхьаматэхэр, АР-м и Парламент иструктурнэ подразделениехэм япащэхэр ыкIи къырагъэблэгъагъэхэр. Iофтхьабзэр зэрищагъ республикэм и Къэралыгъо Совет – Хасэ и Тхьаматэу Владимир Нарожнэм.\n13 января 2022 года 08:10\nУрысые печатым и Маф\nАдыгэ Республикэм ижурналистхэу, къэбар жъугъэм иамалхэм Iоф ащызышIэхэу лъытэныгъэ зыфэтшIыхэрэр!\nЩылэ мазэм и 12-м Урысые Федерацием ипрокуратурэ зызэхащагъэр илъэс 300 мэхъу. Мыр хэгъэгум институт анахьыжъхэм ащыщ, цIыфхэм, обществэм ыкIи къэралыгъом яшIоигъоныгъэхэр къэухъумэгъэнхэм ынаIэ тет. Илъэс зэкIэлъыкIохэм прокуратурэм пшъэрылъ зэфэшъхьафхэр иIагъэх, ау лIэшIэгъу пчъагъэу зыщыIэм сыдигъуи анахьэу ынаIэ зытыригъэтырэр ыкIи къэнэжьырэр зы - цIыфым ифитыныгъэхэмрэ ишъхьафитыныгъэрэ къэухъумэгъэнхэр ары. →\n10 января 2022 года 14:33\nАдыгэ Республикэм и Къэралыгъо Совет – Хасэм ипланернэ зэхэсыгъо хэлэжьагъэх профильнэ комитетхэм ятхьаматэхэр, Парламентым и Аппарат иструктурнэ подразделениехэм япащэхэр. Онлайн шIыкIэм тетэу рекIокIыгъэ Iофтхьабзэр зэрищагъ АР-м и Парламент и Тхьаматэу Владимир Нарожнэм.\n7 января 2022 года 00:00\nЩылэ мазэм и 7-р – Христос къызыхъугъэ маф\nХристос къызыхъугъэ мафэм фэшI тышъуфэгушIо!\n27 декабря 2021 года 17:58\nАР-м и Къэралыгъо Совет – Хасэм изэхэсыгъу\nНепэ, тыгъэгъазэм и 27-м, АР-м и Къэралыгъо Совет – Хасэм 2021-рэ илъэсымкIэ иаужырэ, я VI-р зэхэсыгъор щыIагъ. Видео-конференц-зэпхыныгъэм тетэу ар зэращагъ Шъэо Аскэррэ Iэщэ Мухьамэдрэ.\n24 декабря 2021 года 16:59\nГеннадий Митрофановыр Мыекъуапэ иадминистрацие ипащ\nМуниципальнэ образованиеу «Къалэу Мыекъуапэ» иадминистрацие ипэщэ IэнатIэ Геннадий Митрофановыр зэрэIухьэрэм епхыгъэ Iофтхьабзэ республикэм икъэлэ шъхьаIэ щыкIуагъ. Инаугурацием хэлэжьагъ Адыгеим и ЛIышъхьэу КъумпIыл Мурат.\n24 декабря 2021 года 11:28\nЕдинороссхэр фронтовикхэм афэгушIох\nПарламентым законодательствэмкIэ, законностымкIэ, чIыпIэ зыгъэIорышIэжьыным иIофыгъохэмкIэ икомитет ипащэ игуадзэу Цэй Эдуард непэ хэлэжьагъ ВПП-у «Единэ Россием» иселекторнэ зэIукIэ. Iофтхьабзэм хэлэжьагъэхэр партием ишъолъыр отделениехэм яIофшIэн, федеральнэ партийнэ проектэу «Историческая память» зыфиIорэм ирегъэкIокIын атегущыIагъэх.\n23 декабря 2021 года 12:48\nДзэкъулыкъушIэхэм якIэлэцIыкIухэм депутатхэр афэгушIох\nМы мафэхэм депутат-единороссхэр афэгушIох дзэкъулыкъушIэхэу зэо зэпэуцужьхэм ыкIи террористическэ операциехэм ахэлэжьагъэхэм якIэлэцIыкIухэм.\n22 декабря 2021 года 15:52\nКIэлэцIыкIухэр зыкIэхъопсыхэрэр къадэхъу\nРеспубликэ парламентым идепутатхэм хабзэ афэхъугъ «Елка желаний» зыфиIорэ Iофтхьабзэу ИлъэсыкIэ мэфэкIым ехъулIэу зэхащэрэм хэлэжьэнхэр. Урысые шIушIэ проектэу «Мечтай со мной» зыцIэм ар хэхьэ.\n22 декабря 2021 года 15:04\nАР-м и Къэралыгъо Совет – Хасэм изичэзыу зэхэсыгъо тыгъэгъазэм и 27-м щыIэщт\nРеспубликэ парламентым изичэзыу зэхэсыгъо зыщытегущыIэщтхэ Iофыгъохэр щагъэнэфагъэх ащ и Президиум изэхэсыгъоу АР-м и Къэралыгъо Совет – Хасэм и Тхьаматэ игуадзэу Шъэо Аскэр зэрищагъэм.\n17 декабря 2021 года 10:37\nКъолъхьэ тын-Iыхыным пэуцужьыгъэнымкIэ Комиссием 2022-рэ илъэсым Iофэу ышIэщтыр\nТыгъэгъазэм и 16-м АР-м и Къэралыгъо Совет – Хасэм и Тхьаматэу Владимир Нарожнэр хэлэжьагъ къолъхьэ тын-Iыхыным пэуцужьыгъэнымкIэ Комиссием изэхэсыгъо. Iофтхьабзэр зэрищагъ АР-м и ЛIышъхьэу КъумпIыл Мурат. →\n16 декабря 2021 года 09:35\nПрезидентым дэжь щызэхэщэгъэ Советым изэфэхьысыжьхэр\nУФ-м и Президентэу В. Путиным видеоконференцие шIыкIэм тетэу тыгъэгъазэм и 15-м ригъэкIокIыгъ стратегическэ хэхъоныгъэхэмкIэ ыкIи лъэпкъ проектхэмкIэ Советым изэхэсыгъоу илъэс зэфэхьысыжьхэр зыщашIыгъэхэр.\n15 декабря 2021 года 18:33\nМыекъуапэ идепутат-единороссхэм зыкъафагъэзагъ Урысыем идзэкъулыкъушIэхэм я Союз и Адыгэ республикэ организацие хэтхэм зэо-зэпэуцужьхэм ахэлэжьэгъэ дзэкъулыкъушIэхэм якIэлэцIыкIухэм ИлъэсыкIэм ехъулIэу шIухьафтынхэр афэшIыгъэнхэмкIэ IэпыIэгъу афэхъунхэу. Ащ епхыгъэу республикэ парламентым ипащэу Владимир Нарожнэр аIукIагъ Мыекъуапэ идепутат-единороссхэм. Парламентариехэм а лъэIур агъэцэкIэнэу зэдырагъэштагъ.\n15 декабря 2021 года 16:47\n«Единэ Россием» ифракциеу республикэ парламентым хэтым медицинэ учреждениехэм IэпыIэгъу афэхъуныр зэпигъэурэп.\n15 декабря 2021 года 11:14\nМэфэкIхэр щынэгъончъэнхэм Комиссием изэхэсыгъо щытегущыIагъэх\nТерроризмэм пэуцужьыгъэнымкIэ республикэ Комиссием изэхэсыгъоу тыгъэгъазэм и 14-м щыIагъэм тхьамэтагъор щызэрихьагъ АР-м и ЛIышъхьэу КъумпIыл Мурат. Iофтхьабзэм хэлэжьагъ АР-м и Къэралыгъо Совет – Хасэм и Тхьаматэу Владимир Нарожнэр.\n14 декабря 2021 года 16:21\nАнахь IофышIэ чанхэр агъэшIуагъэх\nТыгъэгъазэм и 14-м правительствэм и Унэ агропромышленнэ комплексым иIофышIэ пэрытхэм щафэгушIуагъэх. Iофтхьабзэм хэлэжьагъэх АР-м и ЛIышъхьэу КъумпIыл Мурат, республикэ парламентым и Тхьаматэу Владимир Нарожнэр, министрэхэм я Кабинет хэтхэр.\n13 декабря 2021 года 14:33\n«Бэщ фыжь» зыфиIорэ Iофтхьабзэр\nСоциальнэ шIушIэ Iофтхьабзэу «Бэщ фыжь» зыфиIорэм къыхиубытэу парламентым идепутатхэу Цэй Эдуардрэ Къуижъ Саидэрэ IукIагъэх хьафизэхэм я Мыекъопэ къэлэ организацие ипащэу Алексей Хлоповым. Республикэ парламентым и Тхьаматэ пшъэрылъ къызэрафишIыгъэу, оргтехникэ ащ ратыгъ.\n13 декабря 2021 года 14:29\n2022-рэ илъэсымкIэ IофшIэнхэр рахъухьагъэх\nНепэ АР-м и Къэралыгъо Совет – Хасэм щыкIуагъ профильнэ комитетхэм, парламентым и Аппарат иподразделениехэм япащэхэр зыхэлэжьэгъэхэ зэIукIэу республикэ парламентым и Тхьаматэ игуадзэу Шъэо Аскэр зэрищагъэр.\n10 декабря 2021 года 15:51\n«ЦIыфхэм цыхьэу къытфашIырэр къэдгъэшъыпкъэжьыным фэшI»\nПарламентым социальнэ политикэмкIэ, унагъом иIофхэмкIэ, псауныгъэмкIэ ыкIи культурэмкIэ икомитет ипащэу Наталья Широковам «Единэ Россиер» зызэхащагъэр илъэс 20 зыщыхъурэм ехъулIэу цIыфхэр ригъэблэгъагъэх. Ахэр зыгъэгумэкIырэ Iофыгъохэм ащыщыгъэх фэгъэкIотэныгъэ зиIэ купхэм ахахьэхэрэм псэупIэ ягъэгъотыгъэныр, социальнэ ыкIи мылъку IэпыIэгъу ятыгъэныр, ныбжьыкIэхэм гъэсэныгъэ ягъэгъотыгъэныр, нэмыкIхэри.\n9 декабря 2021 года 17:45\nРеспубликэ Парламентым и Тхьаматэу Владимир Нарожнэм депутатэу Къэгъэзэжь Муратрэ район администрацием ипащэу Аулъэ Рэщыдэрэ игъусэхэу щыIагъэх АР-м изаслуженнэ журналистэу, Урысыем ижурналистхэм я Союз хэтэу, Шэуджэн районым ицIыф гъэшIуагъэу Тхьайшъэо Тасим дэжь. Ахэр юбилярым фэгушIуагъэх ыныбжь илъэс 85-рэ зэрэхъугъэм фэшI.\nХэгъэгум и ЛIыхъужъ и Мафэ ехъулIэу\nУрысые Федерацием и ЛIыхъужъэу, законодательствэмкIэ, законностымкIэ ыкIи чIыпIэ зыгъэIорышIэжьыным яIофыгъохэмкIэ парламентскэ комитетым ипащэ игуадзэу Цэй Эдуард мы тхьамафэм Iофтхьэбзабэмэ ахэлэжьэнэу щыт. Ахэр Хэгъэгум и ЛIыхъужъ и Мафэ фэгъэхьыгъэх.\n6 декабря 2021 года 19:23\nАР-м и Къэралыгъо Совет – Хасэм ия V-рэ зэхэсыгъу\nНепэ, тыгъэгъазэм и 6-м, республикэ парламентым ия V-рэ зичэзыу сессие иIагъ. Ащ иIофшIэн хэлэжьагъэх АР-м и ЛIышъхьэу КъумпIыл Мурат, гъэцэкIэкIо хабзэм ифедеральнэ ыкIи республикэ органхэр, чIыпIэ зыгъэIорышIэжьыпIэ органхэм, СМИ-хэм ялIыкIохэр. Парламентариехэр атегущыIэнхэу зэхэсыгъом къыхалъхьагъэх бюджет-финанс, экономическэ, социальнэ, экологическэ Iофыгъохэр, нэмыкIыби. Iофыгъо 21-рэ ащ щызэхафыгъ.\n6 декабря 2021 года 19:19\nРеспубликэ бюджетыр агъэнэфагъ\nПарламентариехэр ятIонэрэ еджэгъумкIэ хэплъагъэх «Адыгэ Республикэм 2022-м ыкIи зичэзыу 2023 – 2024-рэ илъэсхэмкIэ иреспубликэ бюджет фэгъэхьыгъ» зыфиIорэ законопроектым. Ащ депутатхэр щигъэгъозагъэх профильнэ комитетым ипащэу Iэщэ Мухьамэд.\n6 декабря 2021 года 19:13\nДепутатхэм янахьыбэм федеральнэ законым ипроект дырагъэштагъ\nПарламентариехэр хэплъагъэх санитарнэ ыкIи эпидемиологическэ Iофыгъохэм афэгъэхьыгъэ федеральнэ законым зэхъокIыныгъэхэр фэшIыгъэнхэм епхыгъэ законопроектым.\n3 декабря 2021 года 10:44\nДепутатхэм IэпыIэгъур зэпагъэурэп\nДепутат-единороссхэу Цэй Эдуардрэ Алла Чернышовамрэ республикэ парламентым и Тхьаматэу Владимир Нарожнэм пшъэрылъ зэрафишIыгъэу, Мыекъопэ къэлэ клиническэ сымэджэщым хэт госпиталым чIэлъхэм медицинскэ кислородыр икъоу аIэкIэхьаным фэшI литрипшI зэрыфэрэ баллонхэр афащагъэх. Медицинэ учреждением иврач шъхьаIэу Владимир Лобода парламентариехэм зэрафэразэр къыхигъэщыгъ.\n1 декабря 2021 года 17:11\nПарламентым и Президиум изэхэсыгъу\nРеспубликэ парламентым изичэзыу я V-рэ зэхэсыгъоу иIэщтым къыхалъхьащт Iофыгъохэм ахэплъагъ АР-м и Къэралыгъо Совет – Хасэм и Президиум. Ахэр бюджет-финанс, экономическэ ыкIи социальнэ лъэныкъохэм афэгъэхьыгъэ Iофыгъо 25-рэ фэдиз мэхъух.\n29 ноября 2021 года 17:03\nШэкIогъум и 29-м АР-м и Къэралыгъо Совет – Хасэм и Тхьаматэу Владимир Нарожнэм зэхищагъ планернэ зэхэсыгъоу парламентым изичэзыу зэхэсыгъо зыщытегущыIэщтхэ Iофыгъохэр зыщырахъухьагъэхэр. Iофтхьабзэм хэлэжьагъэх профильнэ комитетхэм, Аппаратым иподразделениехэм япащэхэр.\n25 ноября 2021 года 10:25\nНаркотикхэр хэбзэнчъэу гъэфедэгъэнхэм пэуцужьыгъэныр\nНаркотикхэр хэбзэнчъэу гъэфедэгъэнхэм пэуцужьыгъэнымкIэ Комиссием изэхэсыгъоу Адыгеим и ЛIышъхьэу КъумпIыл Мурат зэрищагъэм хэлэжьагъ АР-м и Къэралыгъо Совет – Хасэм и Тхьаматэу Владимир Нарожнэр. →\n24 ноября 2021 года 15:16\nХэдзакIохэм ялъэIухэр единороссхэм агъэцакIэх\nАР-м и Къэралыгъо Совет – Хасэм и Тхьаматэу Владимир Нарожнэр аIукIагъ Шэуджэн районым ит къутырэу Чернышовым щыпсэухэрэм. ИкIыгъэ мазэм къутырдэсхэм Владимир Нарожнэм зыкъыфагъэзэгъагъ Iофыгъо зэфэшъхьафхэу ящыIэкIэ-псэукIэ нахь къэзыгъэпсынкIэщтхэм язэшIохынкIэ IэпыIэгъу къафэхъунэу. ТхьамэфитIу ащ тешIагъэу Iофэу ашIагъэр зэфахьысыжьыгъ.\n19 ноября 2021 года 16:10\nАР-м и Къэралыгъо Совет – Хасэм идепутатэу Алексей Корешкиныр Мыекъуапэ щыпсэурэ унэгъуи 9-мэ гъомылапхъэкIэ IэпыIэгъу афэхъугъ.\n19 ноября 2021 года 15:23\nЛъэпкъ проектым игъэцэкIэнкIэ Адыгеир пэрытхэм ащыщ\nЛъэпкъ проектэу «Щынэгъончъэ ыкIи шэпхъэшIухэм адиштэрэ гъогухэр» зыфиIорэм игъэцэкIэнкIэ гъэхъагъэу иIэхэм апае Адыгеим Диплом къыфагъэшъошагъ. Регион пэрытхэм ахэтэу ар Москва къыщыратыжьыгъ Адыгеим и ЛIышъзхьэу КъумпIыл Муратэ.\n17 ноября 2021 года 17:52\nРеспубликэмкIэ мэхьанэшхо зиIэ проектитIумэ федеральнэ мылъку къафатIупщыщт\n2022 — 2024-рэ илъэсхэм ателъытэгъэ федеральнэ бюджетым ипроектэу ятIонэрэу зыхэплъэщтхэм Къэралыгъо Думэм Iоф щыдашIэ.\n17 ноября 2021 года 17:48\nАР-м и Парламент Депутатхэм яшIушIэ IэпыIэгъу\nАР-м и Къэралыгъо Совет – Хасэм идепутатхэр республикэм исымэджэщхэм зэпымыоу адеIэх.\n16 ноября 2021 года 18:29\nАР-м и Къэралыгъо Совет – Хасэм ия IV-рэ зэхэсыгъу\nРеспубликэ парламентым изичэзыу зэхэсыгъоу видео-конференц-зэпхыныгъэм тетэу кIуагъэр зэрищагъ ащ и Тхьаматэу Владимир Нарожнэм.\n12 ноября 2021 года 14:39\nПроектэу «Лъапсэхэр къэдгъэнэжьыных» зыфиIорэм къыдыхэлъытагъэу блэкIыгъэ тхьамафэм Адыгеим Iофтхьабзэ щыкIуагъ. →\n11 ноября 2021 года 16:52\nШэкIогъум и 11-м АР-м и Къэралыгъо Совет – Хасэм и Президиум изэхэсыгъоу къыкIэлъыкIощт я IV-рэ зэхэсыгъом зыщытегущыIэщтхэ Iофыгъохэр зыщагъэнэфагъэхэр щыIагъ. Повесткэм Iофыгъо 14-м ехъу хагъэхьагъ бюджет-финанс, социальнэ лъэныкъохэм афэгъэхьыгъэу.\n10 ноября 2021 года 17:24\nПандемием пэуцужьыгъэным фэшI\nЛъэпкъ зэфыщытыкIэхэмкIэ, дин объединениехэм адэлэжьэгъэнымкIэ Советэу Адыгэ Республикэм и ЛIышъхьэ дэжь щызэхэщагъэм изэхэсыгъоу Адыгеим и ЛIышъхьэу КъумпIыл Мурат тхьамэтагъор зыщызэрихьагъэр щыIагъ.\n10 ноября 2021 года 07:00\nУрысыем хэгъэгу кIоцI IофхэмкIэ икъулыкъухэм яIофышIэ и Маф\nХэгъэгу кIоцI IофхэмкIэ къулыкъухэм яIофышIэхэу, яветеранхэу лъытэныгъэ зыфэтшIыхэрэр!\n4 ноября 2021 года 18:20\nСаугъэтым къэгъагъэхэр кIэлъыралъхьагъ\nАР-м и Къэралыгъо Совет – Хасэм и Тхьаматэу Владимир Нарожнэр Адыгеим и ЛIышъхьэу КъумпIыл Мурат игъусэу хэлэжьагъ саугъэтэу «Навеки с Россией» зыфиIорэм къэгъагъэхэр кIэрылъхьэгъэнхэм. Iофтхьабзэм хэлэжьагъэх федеральнэ инспектор шъхьаIэу Сергей Дрокиныр, АР-м и Премьер-министрэу Геннадий Митрофановыр, АР-м и ЛIышъхьэ ыкIи министрэхэм я Кабинет я Администрацие ипащэу Владимир Свеженец, нэмыкIхэри.\n4 ноября 2021 года 07:00\n29 октября 2021 года 17:30\nДепутатхэр IэпыIэгъу афэхъух\nСоциальнэ политикэмкIэ, унагъом иIофхэмкIэ, псауныгъэр къэухъумэгъэнымкIэ ыкIи культурэмкIэ парламентым икомитет ипащэу Наталья Широковамрэ статусымкIэ, регламентымкIэ, депутат этикэмкIэ парламентым и Комиссие ипащэу Къуижъ Саидэрэ IукIагъэх ковиднэ госпиталэу Мыекъопэ къэлэ сымэджэщым хэтым иврач шъхьаIэу Владимир Лобода. Депутатхэм медицинэ учреждением техъон-кIэлъын 300 афащагъ.\nВКС шIыкIэм тетэу рекIокIыгъ АР-м и Къэралыгъо Совет – Хасэм иящэнэрэ зэхэсыгъоу ащ испикерэу Владимир Нарожнэм зэрищагъэр. Зэхэсыгъом хэлэжьагъэх АР-м иминистрэхэм я Кабинет хэтхэр, хабзэм ифедеральнэ ыкIи республикэ органхэм япащэхэр. →\n27 октября 2021 года 16:29\nДиндэлэжьапIэр зызэхащагъэр илъэс 30 хъугъэ\nАдыгэ Республикэмрэ Пшызэ шъолъыррэ ащыпсэурэ быслъымэнхэм я ДиндэлэжьапIэ къызызэIуахыгъэр илъэс 30 зэрэхъугъэм фэгъэхьыгъэ мэфэкI Iофтхьабзэр Къэралыгъо филармонием щыкIуагъ.\n26 октября 2021 года 12:10\nРеспубликэ парламентым испикер Болэкъо Мыхьамэт игупсэхэм афэтхьаусыхагъ\nАдыгэ Республикэм и Къэралыгъо Совет – Хасэм и Тхьаматэу Владимир Нарожнэр депутатхэм ацIэкIэ афэтхьаусыхагъ Болэкъо Мыхьамэт игупсэхэм, иIахьылхэм.\n26 октября 2021 года 12:07\nРеспубликэмкIэ санитарнэ-эпидемиологие Iофхэм язытет\nРеспубликэ парламентым и Тхьаматэу Владимир Нарожнэр хэлэжьагъ коронавируснэ инфекцием Адыгэ Республикэм щыпэуцужьыгъэнымкIэ Оперативнэ штабым изэхэсыгъоу ВКС шIыкIэм тетэу кIуагъэм. Iофтхьабзэр зэрищагъ Адыгеим и ЛIышъхьэу КъумпIыл Мурат.\n25 октября 2021 года 15:53\n«МэшIо десантым» ишIэжь кIодыщтэп!\nЗаконихъухьанымкIэ, законностымкIэ ыкIи чIыпIэ зыгъэIорышIэжьыпIэхэм яIофыгъохэмкIэ парламентым икомитет ипащэ игуадзэу, Урысыем и ЛIыхъужъэу Цэй Эдуард хэлэжьагъ патриотическэ Iофтхьабзэу «МэшIо десант» зыфиIоу хыдзэм хэтыгъэхэм Мыекъуапэ лIыхъужъныгъэу щызэрахьагъэм фэгъэхьыгъэм. Ащ хэлэжьагъэх республикэм идзэ комиссариат, ДОСААФ-м ялIыкIохэр, Мыекъуапэ июнармейцэхэр.\n22 октября 2021 года 09:53\nАР-м и Къэралыгъо Совет – Хасэм ия III-рэ зэхэсыгъо чъэпыогъум и 27-м щыIэщт\nНепэ ВКС шIыкIэм тетэу кIуагъэ АР-м и Къэралыгъо Совет – Хасэм и Президиум изэхэсыгъо. Депутатхэм агъэнэфагъэх зичэзыу зэхэсыгъор зыщыкIощтыр ыкIи ащ зыщытегущыIэщтхэ Iофыгъохэр.\nПарламентым иилъэс 30 ыкIи ащ изичэзыу зэхэсыгъо зэрэкIощтым атегущыIагъэх\nНепэ АР-м и Къэралыгъо Совет – Хасэм щыкIуагъ планернэ зэхэсыгъоу Iофтхьабзэу къапыщылъхэм, зэхэщэн Iофыгъохэм зыщатегущыIагъэхэр. Зэхэсыгъор видео-конференц-зэпхыныгъэм тетэу кIуагъэ.\n18 октября 2021 года 14:18\nЗэгъэшIужь хьыкумышIхэм удостоверениехэр аратыгъэх\nЧъэпыогъум и 15-м АР-м и Къэралыгъо Совет – Хасэм удостоверениехэр щаратыжьыгъэх зэгъэшIужь хьыкумышIхэу Джанхъот Саидэрэ (Тэхъутэмыкъое районымкIэ хьыкум участкэу N 1-р) Нэшъулъэщэ Асхьадрэ (къалэу Мыекъуапэ ихьыкум участкэу N 1-р). Профильнэ комитетым мы кандидатурэу къыгъэлъэгъуагъэхэм блэкIыгъэ зэхэсыгъом депутатхэм щадырагъэштагъ.\n17 октября 2021 года 07:30\nГъомылэпхъэшI промышленностым иIофышIэ и Маф\nГъомылэпхъэшI промышленностым иIофышIэхэу лъытэныгъэ зыфэтшIыхэрэр!\n7 октября 2021 года 16:33\nСенаторэу Олег Селезневым идунай ыхъожьыгъ\nАдыгэ Республикэм ыцIэкIэ УФ-м ФедерациемкIэ и Совет хэтэу, ипшъэдэкIыжь къызыгурыIорэ политикэу, ищыIэныгъэ Хэгъэгум фэзыгъэлэжьэгъэ Олег Селезневым ыныбжь илъэс 63-м итэу идунай ыхъожьыгъ.\nУнашъхьэм къыкIэщхымэ, ащ щыпсэухэрэм зэкIэми гумэкIыгъо къафихьын ылъэкIыщт – машIом зыкъыщиштэным нэсэу, ашъхьагъырэ къатхэм атесхэр зыхэфэхэрэ хьазабым имызакъоу. →\n6 октября 2021 года 16:50\nКоронавируснэ инфекцием пэуцужьыгъэным епхыгъэу\nНепэ, чъэпыогъум и 6-м, республикэ парламентым и Тхьаматэу Владимир Нарожнэм аппаратым иIофышIэхэм зэIукIэгъу адыриIагъ. Ащ Iофыгъо шъхьаIэу щыщытыгъэр санитар шапхъэхэр гъэцэкIэгъэнхэр ыкIи вакцинациер ифэшъуашэм тетэу регъэкIокIыгъэныр ары. Къэзэрэугъоигъэхэр ащ щигъэгъозагъэх коронавирусым земыгъэушъомбгъугъэным фэшI зэхащэгъэ оперативнэ штабым изэхэсыгъоу регионым ипащэу КъумпIыл Муратэ зэрищагъэм унашъоу щашIыгъэм.\n6 октября 2021 года 12:40\nМыекъопэ гимназиеу N 5-м икIэлэегъаджэхэм Шэуджэн Тембот афэгушIуагъ\nГъэсэныгъэмкIэ, наукэмкIэ, ныбжьыкIэ IофхэмкIэ, спортымкIэ, СМИ-мкIэ ыкIи общественнэ организациехэм зэпхыныгъэ адиIэгъэнымкIэ парламентым икомитет ипащэу Шэуджэн Тембот кIэлэегъаджэм и Мафэ ехъулIэу щыIагъ Мыекъопэ гимназиеу N 5-м. МэфэкIым ехъулIэу ар кIэлэегъаджэхэм афэгушIуагъ АР-м и Къэралыгъо Совет – Хасэм и Тхьаматэ ыкIи депутатхэм ацIэкIэ. Джащ фэдэу республикэ парламентым и Рэзэныгъэ тхылъхэр аритыгъэх анахь IофышIэ чанхэм.\n6 октября 2021 года 09:55\nЯ V-рэ Урысые лъэпкъ ныбжьыкIэ форумэу «В согласии и единстве – наша сила» зыфиIорэм Шэуджэн Тембот хэлэжьагъ\nМыекъопэ къэралыгъо технологическэ университетым блэкIыгъэ шэмбэтым щыкIогъэ форумым хэлэжьагъ АР-м и Къэралыгъо Совет – Хасэм гъэсэныгъэмкIэ, наукэмкIэ, ныбжьыкIэ IофхэмкIэ, спортымкIэ, СМИ-мкIэ ыкIи общественнэ организациехэм зэпхыныгъэ адиIэгъэнымкIэ икомитет ипащэу Шэуджэн Тембот.\n5 октября 2021 года 07:00\nКIэлэегъаджэм и Маф\nЛъытэныгъэ зыфэтшIырэ кIэлэегъаджэхэр, гъэсэныгъэм иIофышIэхэр, педагогическэ IофшIэным иветеранхэр!\n1 октября 2021 года 15:55\nЯблэнэрэ зэIугъэкIэгъум иятIонэрэ зэхэсыгъу\nНепэ, чъэпыогъум и 1-м, АР-м и Къэралыгъо Совет – Хасэм ияблэнэрэ зэIугъэкIэгъу иятIонэрэ зэхэсыгъо иIагъ. Ащ иIофшIэн хэлэжьагъэх Адыгеим и ЛIышъхьэу КъумпIыл Мурат, Къэралыгъо Думэм идепутатэу Хьасанэкъо Мурат, министрэхэм я Кабинет хэтхэр, чIыпIэ зыгъэIорышIэжьыпIэхэм ыкIи общественнэ организациехэм ялIыкIохэр. Iофтхьабзэр зэрищагъ республикэ парламентым и Тхьаматэу Владимир Нарожнэм.\n1 октября 2021 года 15:54\nЮРПА-м кIощт делегациер агъэнэфагъ\nАдыгеим ипарламент ЮРПА-м иконференциехэм яIофшIэн чанэу хэлажьэ. Республикэ парламентыр кIэщакIо зыфэхъурэ Iофыгъохэм янахьыбэм – федеральнэ законхэм япроектхэр, Iофыгъо зэфэшъхьафхэм япхыгъэу федеральнэ хэбзэ органхэм зызэрафагъазэхэрэр – ЮРПА-м идискуссионнэ площадкэ щызэхафых ыкIи Урысыем и Къблэ ипарламентариехэм ахэм къадырагъаштэ. Ахэм къащаIэтыгъэ Iофыгъохэм ащыщхэр е зэкIэ федеральнэ законхэм къащадалъытэх. ЮРПА-м Iоф щыпшIэныр – парламент зэпхыныгъэхэр гъэпытэгъэнхэм изы амалышIоу щыт.\n30 сентября 2021 года 10:36\n2021-рэ илъэсым ибжыхьэ дзэ дэщыгъу\nВидеозэпхыныгъэ шIыкIэм тетэу рекIокIыгъэ Iофтхьабзэу 2021-рэ илъэсым идзэ дэщыгъо зэрэкIуагъэм ыкIи бжыхьэ дзэ дэщыгъомкIэ пшъэрылъэу щытхэм зыщатегущыIагъэхэм хэлэжьагъ республикэ парламентым и Тхьаматэу Владимир Нарожнэр. Iофтхьабзэр зэрищагъ АР-м идзэ комиссариат ипащэу Александр Авериным.\n29 сентября 2021 года 12:43\nКъолъхьэ тын-Iыхыным иIофыгъохэм атегущыIагъэх\nАР-м и Къэрлыгъо Совет – Хасэм и Тхьаматэу Владимир Нарожнэр Iоныгъом и 28-м хэлэжьагъ къолъхьэ тын-Iыхыным республикэм щыпэуцужьыгъэнымкIэ Комиссием изэхэсыгъоу АР-м и ЛIышъхьэу КъумпIыл Муратэ зэрищагъэм.\n28 сентября 2021 года 17:06\nДепутат удостоверениехэр аратыгъэх – хэдзын кампанием изэфэхьысыжь\nПравительствэм и Унэ зэхэсыгъохэр зыщыкIорэ Залышхоу хэтым непэ щыкIуагъ АР-м хэдзынхэмкIэ и Гупчэ комиссие изэIухыгъэ зэхэсыгъо. Ащ депутатхэм удостоверениехэр щаратыжьыгъэх.\nКъэрэщэе-Щэрджэс Республикэр загъэпсыгъэм ихэгъэунэфыкIын ыкIи къалэу Черкесскэ и Мафэ афэшI республикэ парламентым и Тхьаматэу Владимир Нарожнэр ежь ышъхьэкIи, депутатхэм ацIэкIи афэгушIуагъ регионым ипащэу Темрезов Рэщыдэ, парламентым и Тхьаматэу Александр Ивановым ыкIи республикэм щыпсэухэрэм зэкIэми. Ар республикэм фэлъэIуагъ хахъо иIэнэу, мамыр псэукIэ шъолъырым илъынэу.\nАдыгеим икIэлэегъаджэхэм, кIэлэеджакIохэм ыкIи ны-тыхэм непэ гущыIэ дэхабэ апагъохыгъ, шIэныгъэм и МафэкIэ афэгушIуагъэх. Мыр мэфэкI фаб, мэфэкI дах, лIэуж пстэуми ар зэфэдэу якIас. →\nШышъхьэIум и 29-м Мыекъуапэ и Гупчэ мемориал я VII-рэ Дунэе дзэ-техническэ форумэу «Армия-2021» зыфиIорэр зыщызэфашIыжьыщтым ехъулIэу Молдавием ия 95-рэ шхончэо дивизие ибыракъ Адыгеим июнармейцэхэм къаратыгъ республикэм и Лъэпкъ музей чIалъхьаным фэшI. →\n27 августа 2021 года 16:23\nЯ VII-рэ Дунэе дзэ-техническэ форумэу «Армия-2021» зыфиIорэр къызэIуахыгъ\nIофтхьабзэм хэлэжьагъ АР-м и Къэралыгъо Совет – Хасэм и Тхьаматэу Владимир Нарожнэр. Телелъэмыдж шIыкIэм тетэу Адыгеир форумым хэлэжьагъ. Эфирым республикэр щыхэхьагъ Мыекъуапэ и Гупчэ мемориал.\n26 августа 2021 года 15:33\nТерроризмэм пэшIуекIогъэнымкIэ Комиссиемрэ Оперативнэ штабымрэ язэхэсыгъу\nРеспубликэ парламентым и Тхьаматэу Владимир Нарожнэр хэлэжьагъ терроризмэм пэшIуекIогъэнымкIэ Комиссиемрэ Оперативнэ штабымрэ язэхэсыгъоу АР-м и ЛIышъхьэу КъумпIыл Мурат зэрищагъэм.\n22 августа 2021 года 07:00\nУрысые Федерацием и Къэралыгъо Быракъ и Маф\n16 августа 2021 года 17:11\nАмброзием игъэкIодын зэхэсыгъом щытегущыIагъэх\nАР-м и Къэралыгъо Совет – Хасэм къэралыгъо хэбзэ органхэм, чIыпIэ зыгъэIорышIэжьыпIэхэм, республикэм щыпсэухэрэм афакIоу къышIыгъэ джэпсалъэу амброзием игъэкIодын епхыгъэр зэрагъэцакIэрэм щытегущыIагъэх непэ зэхэсыгъоу республикэ парламентым щыкIуагъэм. Iофтхьабзэр зэращагъ АР-м и Къэралыгъо Совет – Хасэм и Тхьаматэу Владимир Нарожнэмрэ ащ игуадзэу, профильнэ парламентскэ комитетым ипащэу Шъэо Аскэррэ.\n13 августа 2021 года 15:37\nГуетыныгъэ фыряIэу зэрэлажьэхэрэм фэшI\nГъэсэныгъэмкIэ, наукэмкIэ, ныбжьыкIэ IофхэмкIэ, спортымкIэ, СМИ-мкIэ ыкIи общественнэ организациехэм зэпхыныгъэ адиIэгъэнымкIэ парламентскэ комитетым ипащэу Шэуджэн Тембот республикэ Парламентым и Тхьаматэу Владимир Нарожнэм пшъэрылъ къызэрэфишIыгъэу, аIукIагъ республикэ радиотелевизионнэ къэтын гупчэм иIофышIэхэм. Ахэм ар афэгушIуагъ ФГУП-у «Российская телевизионная и радиовещательная сеть» зыфиIорэр зызэхащагъэр илъэс 30 зэрэхъугъэмкIэ. Телевидениер – информациер цIыфхэм алъыгъэIэсыгъэным иамал шъхьаIэхэм, анахь ящыкIагъэхэм ащыщ. Арышъ, мэхьанэшхо иI унэ пэпчъ эфирыр лъыIэсыным, информациер зэпымыоу ыкIи дэгъоу къэтыгъэным.\n10 августа 2021 года 14:30\nКъоджэ псэупIэхэм ягумэкIыгъохэм атегущыIагъэх\nАР-м и Къэралыгъо Совет – Хасэм и Тхьаматэу Владимир Нарожнэр шышъхьэIум и 9-м ащыIагъ Джыракъые ыкIи Хьатыгъужъыкъое къоджэ псэупIэхэм. Ар аIукIагъ администрациехэм япащэхэу Къэгъэзэжь Юрэрэ Къэрэбэт Къэплъанрэ ыкIи мы псэупIэхэм яактивхэм. Iофтхьабзэм хэлэжьагъэх МО-у «Шэуджэн районым» иадминистрацие ипащэу Аулъэ Рэщыдэрэ депутатхэм ярайон Совет итхьаматэу Мэрэтыкъо Аслъанрэ.\n9 августа 2021 года 14:40\nСабыибэ зыпIурэ унагъом компьютер фащэфыгъ\nРеспубликэ парламентым и Тхьаматэу Владимир Нарожнэр шышъхьэIум и 7-м щыIагъ станицэу Абадзехскэм щыпсэурэ Н. П. Забавинам иунагъо ыкIи депутатхэм ацIэкIэ шIухьафтын – компьютер аритыгъ. Забавинхэм яунагъо кIэлэцIыкIуибл ис, нэбгырищыр – еджакIох. Мы лъэхъаным еджэнымкIэ ящыкIэгъэ дэдэу щыт компьютернэ техникэр ащэфынэу амал яIэп, унагъом ышъхьэ идунай ыхъожьыгъ. «Непэ еджапIэ щыIэп технологиякIэхэр щамыгъэфедэхэу.\n4 августа 2021 года 18:15\nIэзэгъу уцхэр цIыфхэм агъотынхэм депутатхэм анаIэ тет\nНепэ АР-м и Къэралыгъо Совет – Хасэм и Тхьаматэу Владимир Нарожнэм IофшIэгъу зэIукIэгъоу зэхищагъэр цIыфхэм Iэзэгъу уцхэр зэрагъэгъотынхэ амал яIэным фэгъэхьыгъагъ. Ащ хэлэжьагъэх уасэхэр ыкIи тарифхэр гъэзекIогъэнхэмкIэ ГъэIорышIапIэм, Прокуратурэм, псауныгъэр къэухъумэгъэнымкIэ Министерствэм, антимонопольнэ къулыкъум АР-мкIэ и ГъэIорышIапIэ, Росздравнадзорым ялIыкIохэр, аптекэхэм япащэхэр.\n4 августа 2021 года 15:47\nРеспубликэм имедучреждениехэм мобильнэ комплексхэр аратыгъэх\nАР-м и Къэралыгъо Совет – Хасэм и Тхьаматэу Владимир Нарожнэр непэ хэлэжьагъ республикэм имедицинэ учреждениехэм мобильнэ комплексхэм яIункIыбзэхэр ятыгъэнхэм епхыгъэ Iофтхьабзэм.\n1 августа 2021 года 08:00\nХэкужъым къэзыгъэзэжьыгъэм и Маф\nАдыгэ Республикэм щыпсэухэу лъытэныгъэ зыфэтшIыхэрэр, тихэгъэгогъу лъапIэхэр!\n30 июля 2021 года 17:07\nХэкужъым къэкIожьыгъэ унагъохэм ащыIагъэх\nРепатриантым и Мафэ ипэгъокIэу республикэ парламентым и Тхьаматэу Владимир Нарожнэр, депутатхэу Цэй Эдуард ыкIи Роман Подлегаевыр щыIагъэх къуаджэу Мэфэхьаблэ.\n30 июля 2021 года 16:18\nМыекъопэ районым щыкIогъэ дэкIыгъо IофшIэгъум изэфэхьысыжьхэр\nАР-м и Къэралыгъо Совет – Хасэм и Тхьаматэу Владимир Нарожнэр хэлэжьагъ къэралыгъо программэу «Къоджэ шъолъырхэм хэхъоныгъэ ашIыныр» зыфиIорэм игъэцэкIэн зэрэкIорэм фэгъэхьыгъэ зэхэсыгъоу п. Тульскэм щыкIуагъэм. Ар зэрищагъ АР-м и ЛIышъхьэу КъумпIыл Муратэ.\n30 июля 2021 года 11:11\nГъогурыкIоныр щынэгъончъэным фэгъэзэгъэ республикэ Комиссием изэхэсыгъоу бэдзэогъум и 29-м Правительствэм и Унэ щыкIуагъэр зэрищагъ Премьер-министрэу Геннадий Митрофановым.\n27 июля 2021 года 17:37\nАдыгэ Республикэм хэгъэгу кIоцI IофхэмкIэ и Министерствэ иколлегие изэхэсыгъо хэлэжьагъ Къэралыгъо Советым – Хасэм и Тхьаматэу Владимир Нарожнэр\nАдыгэ Республикэм хэгъэгу кIоцI IофхэмкIэ и Министерствэ мы илъэсым имэзих Iоф зэришIагъэм ыкIи тапэкIэ пшъэрылъэу иIэхэм коллегием изэхэсыгъо щытегущыIагъэх. Iофтхьабзэм хэлэжьагъэх Адыгэ Республикэм и ЛIышъхьэу КъумпIыл Муратэ, республикэ парламентым и Тхьаматэу Владимир Нарожнэр, нэмыкIхэри.\n27 июля 2021 года 15:18\n2021-рэ илъэсым щыIэщтхэ хэдзынхэм Адыгеим зафегъэхьазыры\n2021-рэ илъэсым Урысыем щыкIощт хэдзын кампанием илъэхъан УФ-м и Къэралыгъо Думэ, Федерацием исубъект 12-мэ япащэхэр, УФ-м исубъект 39-мэ якъэралыгъо законихъухьэ органхэм ыкIи регион 11-мэ якъэлэ шъхьаIэхэм ялIыкIо органхэм ядепутатхэр хадзыщтых.\n27 июля 2021 года 14:59\nАР-м и Къэралыгъо Совет – Хасэм и Тхьаматэу Владимир Нарожнэр Джэджэ районым щыIагъ\nРеспубликэ парламентым и Тхьаматэу Владимир Нарожнэм IофшIэгъу дэкIыгъо Джэджэ районым щыриIагъ. Спикерыр псэупIэу Сергиевскэм кIуагъэ общественнэ IофышIэщтыгъэу, къоджэ округым идепутатыгъэу, цIыф гумыпсэфэу, ичIыпIэгъухэм ренэу афэгумэкIырэ Ангелина Щедриновам ыныбжь илъэс 80 зэрэхъугъэм фэшI фэгушIонэу. ПсэупIэм гъэстыныпхъэ шхъуантIэр иIэным Ангелинэ чанэу хэлэжьагъ, пандемием илъэхъан нэжъ-Iужъхэм гъомылэпхъэ Iалъмэкъхэр афэзыщэхэрэм ахэтыгъ. ИмэфэкI мафэ ащ игупсэхэм, иIахьылхэм дыхагъэунэфыкIыгъ.\nАР-м и Къэралыгъо Совет – Хасэм идепутатхэр афэгушIуагъэх я 7-рэ дзэ базэр зызэхащагъэм епхыгъэ мафэмкIэ\nАР-м и Къэралыгъо Совет – Хасэм идепутатхэу Урысые Федерацием и ЛIыхъужъэу Цэй Эдуардрэ Урысые народнэ фронтым АдыгеимкIэ и Шъолъыр исполком ипащэу Юрий Гороховымрэ блэкIыгъэ шэмбэтым щыIагъэх Абхъаз Республикэм Адыгеим илIыкIо куп хэтхэу. Ар зыфэгъэхьыгъагъэр я 7-рэ Краснодарскэ Краснознаменнэ Кутузовым ыкIи Жъогъо Плъыжьым яорден къызыфагъэшъошэгъэ дзэ базэр зызэхащагъэр илъэси 103-рэ зэрэхъугъэр ары. Мы соединением имэфэкI ехъулIэу къалэу Гудаутэ Iофтхьабзэр щырагъэкIокIыгъ. Адыгеимрэ Абхъаз Республикэмрэ зэкъош зэфыщытыкIэу зэдыряIэхэр тапэкIи лъагъэкIотэнхэм парламентариехэр пылъых, ащкIэ щысэшIоу щыт мы соединением имэфэкIхэм ахэлэжьэнхэр шэнышIу зэрафэхъугъэр.\nРеспубликэм и ЛIышъхьэу КъумпIыл Муратэ ыкIи региональнэ парламентым и Тхьаматэу Владимир Нарожнэм ацIэкIэ депутатхэм афэгушIуагъэх УФ-м и УIэшыгъэ КIуачIэхэм ясоединение хэушъхьафыкIыгъэ икъулыкъушIэхэм ыкIи псауныгъэ, мамыр псэукIэ яIэнэу афэлъэIуагъэх, гущыIэ фабэхэр апагъохыгъэх. Парламентариехэм ягуапэу соединением икъулыкъушIэхэм аратыжьыгъэх АР-м и Къэралыгъо Совет – Хасэм и Щытхъу тхылъэу афагъэшъошагъэхэр.\nУрысыем и УIэшыгъэ КIуачIэхэм ядзэ соединение анахьыжъхэм ащыщэу тарихъ бай зиIэм къэралыгъом икъэухъумэн гъэлъэшыгъэным иIахьышIу хэлъ. Хэгъэгу зэошхом илъэхъан я 9-рэ горнострелковэ дивизиеу, нэужым я 9-рэ пластунскэ, етIанэ я 131-рэ мотострелковэ бригадэ ия 9-рэ мотострелковэ дивизие хъугъэм, джы я 7-рэ дзэ базэу щытым Адыгеир шъхьафит ышIыжьыгъагъ. Заом ыуж илъэс 50-м ехъурэ дивизиер Мыекъуапэ дэтыгъ.\nIофтхьабзэм илъэхъан депутатхэр аIукIагъэх Адыгеим щыщ дзэкIолIхэу мы базэм къулыкъур щызыхьыхэрэм. Соединением ипащэхэм къызэрэхагъэщыгъэмкIэ, къулыкъур адэзыхьыхэрэ дзэкIолIхэм ягъусэхэу щытхъу хэлъэу япшъэрылъхэр агъэцакIэх, Урысые Федерацием ищынэгъончъагъэ къаухъумэ. Ащ тетэу къулыкъур зэрахьырэм ишIуагъэкIэ мы соединениер къэралыгъо ыкIи ведомственнэ тын лъапIэхэмкIэ хагъэунэфыкIыгъ.\nХабзэ зэрэхъугъэу, Iофтхьабзэм хэлэжьагъэх патриот ныбжьыкIэхэр, «ЮНАРМИЕМ» иактивистхэр. НыбжьыкIэхэм патриотическэ пIуныгъэу арагъэгъотырэм фэшI рэзэныгъэ гущыIэхэр араIуагъ дивизием иветеранхэм.\n23 июля 2021 года 11:57\nКоронавирусыр къызэутэкIыгъэхэм зыщяIэзэхэрэ медучреждениехэм депутатхэр IэпыIэгъу афэхъух\nАР-м и Къэралыгъо Совет – Хасэм и Тхьаматэу Владимир Нарожнэм пшъэрылъ зэрафишIыгъэу, депутатхэу Елена Любченкэмрэ Цэй Эдуардрэ пIэтехъо-кIэлъын комплект 300 ратыгъ Мыекъопэ къэлэ сымэджэщым иврач шъхьаIэу Владимир Лобода. Мы сымэджэщым хэт госпиталэу COVID-р къызэузыгъэхэм зыщяIазэхэрэр ыкIи нэужым япсауныгъэ зыщызэтырагъэуцожьырэр. Комплектхэр региональнэ парламентым идепутатхэм яунэе ахъщэкIэ ащэфыгъэх.\n22 июля 2021 года 17:28\nАР-м и Къэралыгъо Совет – Хасэм ия 6-рэ зэIугъэкIэгъу ия 64-рэ зэхэсыгъо бэдзэогъум и 28-м щыIэщт\nНепэ видеозэпхыныгъэ шIыкIэм тетэу кIуагъэ АР-м и Къэралыгъо Совет – Хасэм и Президиум изэхэсыгъоу республикэ парламентым и Тхьаматэу Владимир Нарожнэм зэрищагъэр.\nБэдзэогъум и 11-р – урысые почтэм и Маф\nУФ-м изаконихъухьэ Совет и Президиум изэхэсыгъо щытегущыIагъэх программэхэу «Унэгъо ипотекэр» ыкIи «ФэгъэкIотэныгъэ ипотекэр» зыфиIохэрэр регионхэм зэращагъэцакIэхэрэм\nАР-м и Къэралыгъо Совет – Хасэм и Тхьаматэу Владимир Нарожнэр хэлэжьагъ Урысыем изаконихъухьэхэм я Совет и Президиум изэхэсыгъо. Видеоконференц-зэпхыныгъэ шIыкIэм тетэу ар кIуагъэ. Iофтхьабзэр зэрищагъ УФ-м и Къэралыгъо Думэ и Тхьаматэ игуадзэу Ирина Яроваям.\n6 июля 2021 года 14:14\nАдыгэ Республикэм икъэралыгъо суверенитет фэгъэхьыгъэ Декларацием зыкIэтхагъэхэр илъэс 30 зэрэхъугъэм фэшI АР-м и Къэралыгъо Совет – Хасэм къыфэгушIуагъэх\nИлъэс 30-кIэ узэкIэIэбэжьмэ, мэкъуогъум и 30-м Адыгэ Республикэм икъэралыгъо суверенитет фэгъэхьыгъэ Декларацием кIэтхагъэх, Урысые Федерацием хэхьэрэ субъект шъхьаф ар хъугъэ.\n5 июля 2021 года 21:24\nЗаконихъухьэхэм я Советэу АР-м и Къэралыгъо Совет – Хасэм щызэхэщагъэм изэхэсыгъо Адыгэ Республикэм и ЛIышъхьэу КъумпIыл Мурат хэлэжьагъ\nАдыгеим и ЛIышъхьэу КъумпIыл Муратэ ипсалъэ къыщыхигъэщыгъ непэрэ зэIукIэм ыкIи законихъухьэхэм я Советэу АР-м и Къэралыгъо Совет – Хасэм щызэхэщагъэу Адыгеим ыцIэкIэ Къэралыгъо Думэм идепутатхэу Владислав Резникрэ Хьасаныкъо Муратрэ яIофшIагъэ изэфэхьысыжьхэр къызыщашIыхэрэм мэхьанэшхо зэряIэр.\n5 июля 2021 года 21:20\nАдыгэ Республикэм щыпсэухэрэм яфедэхэр икъоу къыщыдэлъытагъэх – республикэ парламентым испикерэу Владимир Нарожнэр агъэрэзагъ УФ-м и Къэралыгъо Думэ идепутатхэу В. Резникрэ М. Хьасаныкъомрэ яIофшIэн изэфэхьысыжьхэм\nРеспубликэ парламентым и Тхьаматэу Владимир Нарожнэм рэзэныгъэ гущыIэхэр ариIуагъ Адыгэ Республикэм и ЛIышъхьэу КъумпIыл Муратэ, УФ-м и Къэралыгъо Думэ АдыгеимкIэ идепутатэм ыкIи исенаторхэм законихъухьэхэм я Советэу АР-м и Къэралыгъо Совет – Хасэм щызэхэщагъэм ия V-рэ зэхэсыгъо зэрэхэлэжьагъэхэм фэшI.\n5 июля 2021 года 21:13\nАдыгэ Республикэм и Къэралыгъо Совет – Хасэм законихъухьэхэм я Советэу щызэхэщагъэм ия V-рэ зэхэсыгъо щыIагъ\nНепэ республикэ парламентым щыкIуагъ АР-м и Къэралыгъо Совет – Хасэм законихъухьэхэм я Советэу щызэхэщагъэм ия V-рэ зэхэсыгъо. Iофтхьабзэр зэрищагъ парламентым и Тхьаматэу Владимир Нарожнэм. Ащ хэлэжьагъ регионым и ЛIышъхьэу КъумпIыл Мурат.\n5 июля 2021 года 14:14\nАР-м и Къэралыгъо Совет – Хасэм и Тхьаматэ игуадзэу Iэщэ Мухьамэд ихэдзакIохэм Кощхьэблэ районым щаIукIагъ\nАдыгэ Республикэм и Къэралыгъо Совет – Хасэм и Тхьаматэ игуадзэу Iэщэ Мухьамэд депутатхэу Борсэ Къэплъан, Зыхьэ Зураб ыкIи Шъхьэлэхъо Мурат игъусэхэу ихэдзакIохэм – Кощхьэблэ районым щыпсэухэрэм аIукIагъ. Iофтхьабзэм хэлэжьагъ район администрацием ипащэу Хьамырзэ Заур.\n3 июля 2021 года 13:09\nАдыгеим и ЛIышъхьэу КъумпIыл Муратэ Щытхъум иорден къыфагъэшъошагъ\nЛъытэныгъэ зыфэтшIырэ Мурат Къэралбый ыкъор!\n2 июля 2021 года 18:12\nШэуджэн районым иеджапIэхэм къачIэкIыгъэ медалистхэр, зэнэкъокъухэм ащатекIуагъэхэр агъэшIуагъэх\nАР-м и Къэралыгъо Совет – Хасэм и Тхьаматэу Владимир Нарожнэмрэ профильнэ комитетым ипащэу Шэуджэн Темботрэ Шэуджэн районым ипсэупIэу Зарям щыIагъэх еджапIэр къэзыухыгъэхэм япчыхьэзэхахьэ хэлэжьэнхэм фэшI. Iофтхьабзэм, хабзэ зэрэхъугъэу, еджэным гъэхъагъэхэр щызышIыгъэхэр, ЗыкI къэралыгъо ушэтынхэр дэгъоу зытыгъэхэр, олимпиадэхэм ыкIи спорт зэнэкъокъухэм текIоныгъэ къащыдэзыхыгъэхэр щагъэшIуагъэх. Республикэ парламентым и Тхьаматэ АР-м и Къэралыгъо Совет – Хасэм итын лъапIэхэр афигъэшъошагъэх кIэлэегъэджэ нэбгыри 10-у ныбжьыкIэхэм япIун зиIахьышхо хэлъхэм.\n1 июля 2021 года 19:42\nАР-м и Къэралыгъо Совет – Хасэм непэ рагъэблэгъагъ Къалмыкъ Республикэм и Народнэ Хурал (парламентым) и Тхьаматэу Анатолий Козачко\nНепэ Адыгеим къэкIуагъ Къалмыкъ Республикэм и Народнэ Хурал (парламентым) и Тхьаматэу Анатолий Козачко. Правительствэм и Унэ хьакIэр щаIукIагъ регионым ипащэу КъумпIыл Муратэ ыкIи республикэ парламентым и Тхьаматэу Владимир Нарожнэм. ЗэIукIэгъум джащ фэдэу хэлэжьагъэх ЛIыIужъу Адам, АР-м и Къэралыгъо Совет – Хасэм изэIугъэкIэгъуищ ядепутатэу, адыгэ усакIоу ыкIи общественнэ IофышIэу, Урысые Федерацием IофшIэнымкIэ и ЛIыхъужъэу МэщбэшIэ Исхьакъ.\n1 июля 2021 года 14:47\nАдыгэ Республикэм хэбзэукъоныгъэр щыщыгъэзыегъэным фэгъэхьыгъэ Iофыгъохэм ащытегущыIагъэх Координационнэ зэIукIэм изэхэсыгъо\nАР-м и Къэралыгъо Совет – Хасэм и Тхьаматэу Владимир Нарожнэр мэкъуогъум и 30-м хэлэжьагъ хабзэр мыукъогъэнымкIэ Адыгэ Республикэм и Координационнэ зэIукIэ изэхэсыгъо. Iофтхьабзэр зэрищагъ Адыгеим и ЛIышъхьэу КъумпIыл Мурат.\n30 июня 2021 года 08:00\nПарламентаризмэм и Дунэе маф\nЛъытэныгъэ зыфэтшIырэ тисэнэхьатэгъухэр!\n29 июня 2021 года 09:31\nШапхъэхэм адимыштэрэ гъомылапхъэхэр къыдэзыгъэкIыхэрэр ыкIи гъэсэныгъэм иучреждениеу республикэм итхэм ахэр аIэкIэзыгъахьэхэрэр агъэунэфыхэмэ кIэлэцIыкIухэм ягъэшхэн тэрэзэу зэхэщэгъэнымкIэ ишIуагъэ къэкIощт\nАР-м и Къэралыгъо Совет – Хасэм и Тхьаматэу Владимир Нарожнэр хэлэжьагъ Адыгэ Республикэм промышленнэ продукциер хэбзэнчъэу щыгъэзекIогъэным пэуцужьыгъэнымкIэ Комиссием изэхэсыгъо. Ащ къырагъэблэгъагъэх АР-мкIэ федеральнэ инспектор шъхьаIэу Сергей Дрокиныр, АР-м и КМ хэтхэр, МВД-м, УФСБ-м, муниципальнэ образованиехэм япащэхэр. Iофтхьабзэр зэрищагъ Адыгеим и ЛIышъхьэу КъумпIыл Муратэ.\n28 июня 2021 года 17:54\nРеспубликэ парламентым и Тхьаматэу Владимир Нарожнэр хэлэжьагъ къолъхьэ тын-Iыхыным Адыгэ Республикэм щыпэуцужьыгъэнымкIэ Комиссием изэхэсыгъо\nАР-м и Къэралыгъо Совет – Хасэм и Тхьаматэу Владимир Нарожнэр хэлэжьагъ республикэм къолъхьэ тын-Iыхыным щыпэуцужьыгъэнымкIэ Комиссием изэхэсыгъоу федеральнэ инспектор шъхьаIэу Сергей Дрокиныр, АР-м и КМ хэтхэр, АР-м ипрокуратурэ, МВД-м, УФСБ-м, муниципальнэ образованиехэм япащэхэр зэрагъэблэгъагъэхэм. Iофтхьабзэр зэрищагъ Адыгеим и ЛIышъхьэу КъумпIыл Муратэ.\n28 июня 2021 года 11:28\n2021-рэ илъэсым еджапIэр къэзыухыгъэхэм афэкIо\nМэкъуогъум и 26-м Адыгеим щыкIуагъ еджапIэр къэзыухыгъэхэм япчыхьэзэхахьэ. НыбжьыкIэхэм ямэфэкI адагощыгъ Адыгеим и ЛIышъхьэу КъумпIыл Мурат, республикэ парламентым и Тхьаматэу Владимир Нарожнэм, АР-м иминистрэхэм я Кабинет хэтхэм ыкIи муниципальнэ образованиехэм япащэхэм. Ахэм гущыIэ фабэхэр къафиIуагъ УФ-м гъэсэныгъэмкIэ иминистрэу Сергей Кравцовэу Адыгеим щыIагъэм.\n28 июня 2021 года 08:00\nАдыгэ Республикэм икъэралыгъо суверенитет фэгъэхьыгъэ Декларацием зыкIэтхагъэхэр илъэс 30 хъугъэ\nМэкъуогъум и 28-м, илъэс 30-кIэ узэкIэIэбэжьымэ, Адыгэ Республикэм икъэралыгъо суверенитет фэгъэхьыгъэ Декларацием кIэтхагъэх. Адыгеим щыпсэурэ лъэпкъхэм яшIоигъоныгъэ къыпкъырыкIыхэзэ Урысые Федерацием изы сувереннэ республикэу ар аштагъ.\n27 июня 2021 года 07:00\nНыбжьыкIэхэм я Маф\nНыбджэгъу лъапIэхэр! Тыгу къыддеIэу тышъуфэгушIо ныбжьыкIэгъум, кIочIэшIум, гухэлъышIухэм ямэфэкIкIэ – ныбжьыкIэхэм я МафэкIэ. НыбжьыкIэгъур – гугъэпIэшIухэм, щыIэныгъэ гъогум икъыхэхын, гупшысэ гъэшIэгъонхэм якъэкIогъу лъэхъан.\n24 июня 2021 года 17:28\nАдыгэ Республикэм иминистрэхэм я Кабинет изэхэсыгъо хэлэжьагъ республикэ парламентым и Тхьаматэу Владимир Нарожнэр\nНепэ АР-м иминистрэхэм я Кабинет изэхэсыгъоу КъумпIыл Мурат зэхищагъэм хэлэжьагъ республикэ парламентым и Тхьаматэу Владимир Нарожнэр.\n24 июня 2021 года 16:38\nРеспубликэ парламентым и Тхьаматэу Владимир Нарожнэм цIыфхэр ригъэблэгъагъэх былымхэм хъупIэ къафыхэгъэкIыгъэным епхыгъэу\nАР-м и Къэралыгъо Совет – Хасэм и Тхьаматэу Владимир Нарожнэм цIыфхэр щыригъэблэгъагъэх Айрюмовскэ къоджэ псэупIэм хэхьэрэ поселкэу Новэм иадминистрацие былымхэр зыщагъэхъущтхэ чIыпIэ яIэным епхыгъэу.\n23 июня 2021 года 16:11\nТуризмэм, гъэмэфэ зыгъэпсэфыгъо лъэхъаным япхыгъэ егъэблэгъэн Тхьамафэу «Единэ Россиер» кIэщакIо зыфэхъугъэр лъагъэкIуатэ\nПартиеу «Единэ Россием» къырихьыжьэгъэ Iофыгъоу туризмэм ыкIи кIэлэцIыкIухэм ягъэмэфэ зыгъэпсэфыгъо япхыгъэхэм афэгъэхьыгъэ егъэблэгъэнхэм ахэлажьэх республикэм имуниципальнэ образованиехэм я СНД-хэм ядепутатхэр, гъэцэкIэкIо хэбзэ органхэм ялIыкIохэр. АР-м и Къэралыгъо Совет – Хасэм идепутатхэм ахэр ащырагъэкIокIых партиеу «Единэ Россием» и Тхьаматэу Д. А. Медведевым ишъолъыр ыкIи чIыпIэ общественнэ приемнэхэм.\n22 июня 2021 года 14:39\nШъыгъо-шIэжь мафэм фэгъэхьыгъэ Iофтхьабзэхэм депутатхэр ахэлэжьагъэх\nНепэ, мэкъуогъум и 22-м 2021-рэ илъэсым, Хэгъэгу зэошхор къызежьагъэм ия 80-рэ илъэс зэрэкъэралыгъоу щыкIуагъэх шъыгъо-шIэжь мафэм фэгъэхьыгъэ Iофтхьабзэхэр.\n22 июня 2021 года 14:20\nЛъэпкъ ыкIи дин зэфыщытыкIэхэр зыпкъ итынхэр, терроризмэм зыщытыухъумэныр – ахэр ыкIи нэмыкI Iофыгъохэр щызэхафыгъэх терроризмэм пэуцужьыгъэнымкIэ Адыгэ Республикэм и Комиссие\nРегиональнэ парламентым и Тхьаматэу Владимир Нарожнэр хэлэжьагъ Антитеррористическэ комиссиеу Адыгэ Республикэм щызэхащагъэм изэхэсыгъо. Iофтхьабзэр зэрищагъ АР-м и ЛIышъхьэу КъумпIыл Муратэ.\n22 июня 2021 года 12:51\nЛэжьыгъэм иIухыжьын фэгъэхьыгъэ зэхэсыгъом АР-м и Къэралыгъо Совет – Хасэм и Тхьаматэ хэлэжьагъ\nНепэ республикэ парламентым и Тхьаматэу Владимир Нарожнэр хэлэжьагъ Адыгеим 2021-рэ илъэсым лэжьыгъэр игъом ыкIи чIэнагъэ фэмыхъоу щыIухыжьыгъэным зэрэфэхьазырхэм зыщытегущыIэгъэхэ зэхэсыгъоу видеоконференцие шIыкIэм тетэу кIуагъэм. Iофтхьабзэр зэрищагъ АР-м и ЛIышъхьэу КъумпIыл Муратэ.\n22 июня 2021 года 09:39\nШъыгъо-шIэжь маф – Хэгъэгу зэошхор къызежьэгъэ маф\n21 июня 2021 года 17:49\nТуризмэм, гъэмэфэ зыгъэпсэфыгъом япхыгъэу егъэблэгъэн тхьамафэр Адыгеим щыригъэжьагъ партиеу «Единэ Россием»\nАР-м и Къэралыгъо Совет – Хасэм и Тхьаматэу Владимир Нарожнэм иIофшIэгъухэу Шъэо Аскэррэ Шэуджэн Сэфэррэ игъусэхэу Тэхъутэмыкъуае щыIагъэх, туризмэм, гъэмэфэ зыгъэпсэфыгъом япхыгъэ Iофыгъохэм афэгъэхьыгъэу цIыфхэр рагъэблэгъагъэх.\n21 июня 2021 года 15:39\nПартиеу «Единэ Россием» ия XX-рэ зэфэсэу Москва щыкIуагъэм Адыгеим илIыкIо куп хэлэжьагъ\nРеспубликэ парламентым и Тхьаматэу Владимир Нарожнэмрэ ащ игуадзэу Шъэо Аскэррэ партиеу «Единэ Россием» ия XX-рэ зэфэс хэлэжьагъэх Адыгэ Республикэм илIыкIо купэу, регионым ипащэу, партием и Адыгэ шъолъыр отделение и Секретарэу КъумпIыл Мурат зипэщагъэм хэтхэу.\n21 июня 2021 года 14:27\nАР-м и Къэралыгъо Совет – Хасэм и НыбжьыкIэ парламент ишIухьафтын къыдэхыгъэнымкIэ дзюдомкIэ зэIухыгъэ зэнэкъокъухэр Адыгэ Республикэм щыкIуагъэх\nАдыгэ Республикэм дзюдомкIэ изэIухыгъэ зэнэкъокъоу илъэс 18-м нэс зыныбжь кIалэхэр зыхэлэжьагъэхэу АР-м и Къэралыгъо Совет – Хасэм и НыбжьыкIэ парламент ыгъэнэфэгъэ шIухьафтыныр къыдэхыгъэным фэгъэхьыгъэхэр блэкIыгъэ шэмбэтым щыIагъэх. Турнирым хэлэжьагъэх Адыгеим икIалэхэм ямызакъоу, Краснодар краим ыкIи Къэрэщэе-Щэрджэсым къарыкIыгъэхэри. ЗэкIэмкIи зэнэкъокъухэм нэбгыри 125-рэ ахэлэжьагъ ыкIи зэхэщакIохэм къызэрэхагъэщыгъэмкIэ, ифэшъуашэм тетэу кIалэхэм зыкъагъэлъэгъуагъ. Iофтхьабзэм щыIагъэх зэлъашIэрэ тренерхэу, Европэм, дунаим ячемпионхэу Лъэцэр Хьазрэтрэ Мэрэтыкъо Сахьидэрэ.\n20 июня 2021 года 07:00\nМедицинэм иIофышIэ и Маф\nАдыгэ Республикэм псауныгъэр къэухъумэгъэнымкIэ иучреждениехэм яIофышIэхэу ыкIи ветеранхэу лъытэныгъэ зыфэтшIыхэрэр!\n18 июня 2021 года 17:22\nАдыгеим и ЦИК игъэтэрэзыжьынхэм ятIонэрэ еджэгъур акIугъ\nАР-м хэдзынхэмкIэ и Гупчэ комиссие иIофшIэн зэрэзэхэщэгъэщтым фэгъэхьыгъэ гъэтэрэзыжьынэу ар кIэщакIо зыфэхъугъэр ятIонэрэ еджэгъумкIэ аштагъ. Ахэм къыдалъытэ Урысыем и ЦИК игъоу ылъэгъуи Адыгеим и ЦИК хагъэхьагъэр пIалъэр имыкIызэ ащ хагъэкIын алъэкIынэу.\n18 июня 2021 года 17:18\nБюджетыр социальнэу къэнагъ ыкIи зыпкъитыныгъэ хэлъ – депутатхэр едэIугъэх Адыгэ Республикэм 2020-рэ илъэсымкIэ ибюджет гъэцэкIагъэ зэрэхъугъэм\nБюджет пшъэрылъхэм ягъэцэкIэн 2020-рэ илъэсым экономическэ хэхъоныгъэхэм къазыщыкIэгъэ, коронавируснэ инфекцием зызыщиушъомбгъурэ лъэхъаным тефагъ. Ащ емылъытыгъэу, республикэ минфиным ипащэу Виктор Орловым къызэрэхигъэщыгъэу, мурадэу зыфагъэуцужьыгъэхэм алъыIэсынхэ алъэкIыгъ. Адыгэ Республикэм ибюджет системэ зыпкъ итыгъ, федеральнэ Указхэм ыкIи федеральнэ зэзэгъыныгъэхэм къагъэнэфэгъэ къэгъэлъэгъонхэм анэсынхэмкIэ пшъэрылъхэр агъэцэкIагъэх.\n18 июня 2021 года 17:16\nМедикэ-санитарнэ IэпыIэгъу тэрэз ягъэгъотыгъэныр пстэумэ анахь шъхьаI – Минздравым ипащэ лъэпкъ проектэу «Псауныгъэр къэухъумэгъэныр» зыфиIорэр зэрагъэцакIэрэм фэгъэхьыгъэу министрэхэм я Кабинет къыгъэхьазырыгъэ къэбарым щигъэгъозагъэх. Ащ фэгъэхьыгъагъ м\nДокладчикым къызэрэхигъэщыгъэмкIэ, мы лъэпкъ проектым епхыгъэу зэшIуахырэ Iофтхьабзэхэр пстэуми апэу зыфэгъэхьыгъэхэр Адыгэ Республикэм щыпсэухэрэм медикэ-санитарнэ IэпыIэгъу тэрэз ягъэгъотыгъэныр ары, анахь пэIудзыгъэ псэупIэхэми. Авиационнэ IофшIэнхэм язэхэщэн пэIухьанэу сомэ миллион 45-рэ федеральнэ бюджетым къафитIупщыгъ. Мы илъэсым ащ ифэIо-фашIэхэр нэбгырэ 20-мэ къызфагъэфедагъэх, ахэр нэмыкI чIыпIэ къыращыжьыгъэх ящыкIэгъэ медицинэ IэпыIэгъу ягъэгъотыгъэным фэшI, нэбгырэ 17 джыри ащкIэ агъэкощынхэу ары зэрэрахъухьэрэр.\n18 июня 2021 года 17:15\nАР-м и Къэралыгъо Совет – Хасэм ия 63-рэ зэхэсыгъо щыIагъ\nДепутатхэр Къэралыгъо Совет – Хасэм изэхэсыгъо Iофыгъуабэ щыхэплъагъэх, унашъохэри ашIыгъэх. Ар зэрищагъ республикэ парламентым и Тхьаматэу Владимир Нарожнэм.\n18 июня 2021 года 10:11\nМедицинэм иIофышIэ и Мафэ ехъулIэу республикэ парламентым идепутатхэр афэгушIуагъэх\nМедицинэм иIофышIэхэм ясэнэхьат епхыгъэ мэфэкIым ехъулIэу Адыгэ Республикэм и Къэралыгъо филармоние ахэр щагъэшIуагъэх.\n17 июня 2021 года 15:18\nОперативнэ штабым изэхэсыгъо прививкэхэр нахь чанэу Адыгеим щягъэшIыгъэнхэм фэгъэхьыгъагъ\nРеспубликэ парламентым и Тхьаматэу Владимир Нарожнэр хэлэжьагъ Оперативнэ штабым изэхэсыгъоу вакцинациер нахь чанэу регъэкIокIыгъэным ыкIи эпидемием пэшIуекIорэ Iофтхьабзэхэр зэрэкIохэрэм лъыплъэгъэным фэгъэхьыгъэр. Ар зэрищагъ АР-м и ЛIышъхьэу КъумпIыл Муратэ.\nЗыныбжь имыкъугъэхэр наркотикхэм ащыухъумэгъэнхэр комиссием изэхэсыгъо зыщытегущыIэгъэхэ Iофыгъо шъхьаI\nРеспубликэ парламентым и Тхьаматэу Владимир Нарожнэр хэлэжьагъ наркотикхэм апэуцужьыгъэнымкIэ комиссиеу Адыгэ Республикэм щызэхэщагъэм изэхэсыгъоу Адыгеим и ЛIышъхьэу КъумпIыл Муратэ зэрищагъэм.\n16 июня 2021 года 14:57\nБанкхэм кредит къаты зыхъукIэ фэIо-фэшIэ тедзэхэр афагъэцэкIэнхэм рагъэуцолIэнхэ алъэкIыщтэп: федеральнэ законодательствэм кIэу къыхэхьагъ\nЯщэнэрэ еджэгъумкIэ аштагъэх потребительскэ кредитым фэгъэхьыгъэ законым зэхъокIыныгъэу фашIыгъэхэр, ахэр чIыфэ банкым къыIызыхыхэрэр ухъумэгъэнхэм епхыгъэх. Финанс организациехэм ахъщэ къаIызыхыхэрэм фэIо-фэшIэ тедзэхэр афагъэцэкIэнхэм рагъэуцолIэнхэ, ащ фащэнхэ фитыщтхэп.\n16 июня 2021 года 11:45\nКъоджэ псэупIэхэм хэхъоныгъэ ашIыным, цIыфхэр ахэм адэмыкIынхэм зэкIэ фытегъэпсыхьагъ – республикэм и ЛIышъхьэ зэхищэгъэ зэхэсыгъом ыуж АР-м и Къэралыгъо Совет – Хасэм и Тхьаматэ игупшысэхэм тащигъэгъозагъ\nАдыгэ Республикэм и ЛIышъхьэу КъумпIыл Муратэ Джэджэ районым кIуи, къэралыгъо программэу «Къоджэ псэупIэхэм хэхъоныгъэ ашIыныр» зыфиIорэр муниципальнэ образованием зэрэщагъэцакIэрэм зызыщегъэгъуазэм ыуж зэхэсыгъоу зэхищагъэм хэлэжьагъэх республикэ парламентым и Тхьаматэу Владимир Нарожнэр ыкIи депутатхэу Болэкъо Мухьамэдрэ Борис Василенкэмрэ.\n15 июня 2021 года 17:25\nЗэнэкъокъоу «Адыгеим илъэсымкIэ икIэлэегъэджэ анахь дэгъу» ыкIи «Адыгеим илъэсымкIэ икIэлэпIу анахь дэгъу» зыфиIохэрэм ащытекIуагъэхэр правительствэм и Унэ щагъэшIуагъэх.\nАР-м и Къэралыгъо Совет – Хасэм и Тхьаматэу Владимир Нарожнэр непэ хэлэжьагъ сэнэхьат IэпэIэсэныгъэмкIэ зэнэкъокъоу «Адыгеим илъэсымкIэ икIэлэегъэджэ анахь дэгъу» ыкIи «Адыгеим илъэсымкIэ икIэлэпIу анахь дэгъу» зыфиIохэрэм ащытекIуагъэхэм зыщафэгушIогъэхэ Iофтхьабзэм.\n15 июня 2021 года 15:42\nАдыгэ Республикэм и Къэралыгъо Совет – Хасэм ия 63-рэ зэхэсыгъо мэкъуогъум и 18-м щыIэщт\nАР-м и Къэралыгъо Совет – Хасэм изичэзыу зэхэсыгъо зыщыкIощтыр ыкIи ащ зыщытегущыIэщтхэ Iофыгъохэр Президиумым ыгъэнэфагъэх. Iофтхьабзэр зэрищагъ республикэ парламентым и Тхьаматэ игуадзэу Шъэо Аскэр.\n14 июня 2021 года 17:55\nУрысыем и МВД имиграционнэ къулыкъу иIофышIэ и Маф\nМиграционнэ къулыкъум иIофышIэхэу лъытэныгъэ зыфэтшIыхэрэр!\n11 июня 2021 года 16:11\nКъэралыгъо мэфэкI шъхьаIэм – Урысыем и Мафэу лъэпкъхэм язэкъотныгъэ, Хэгъэгум ищыIэныгъэ, ишъхьафитыныгъэ ятамыгъэ хъугъэм фэшI тыгу къыддеIэу тышъуфэгушIо!\n11 июня 2021 года 16:08\nМэкъуогъум и 12-м Урысыем и Мафэ республикэм щыхагъэунэфыкIыщт\nМэкъуогъум и 12-р – Урысыем и Маф, анахь мэхьанэ зиIэ къэралыгъо мэфэкIхэм ащыщ. Ар Урысыем итарихъыкIэ иублапIэу, политическэ ыкIи идеологие гъэпсыкIэу къэралыгъом иIэм зэхъокIыныгъэшхо зыщафэхъугъэ лъэхъан. Лъэшэу гушIуагъо мы мафэр непэ зыкIыныгъэм, лъэпкъ гушхоныгъэм акIуачIэ, къэралыгъом илъэпкъыбэхэм ыкIи иконфессиехэм, икультурэ, ащ инепэ ыкIи инеущ зыфэдэщтхэмкIэ пшъэдэкIыжьэу тхьырэм ятамыгъэу зэрэщытыр.\nРеспубликэм иеджэкIо анахь дэгъухэм ЛIышъхьэм паспортхэр аритыжьыным епхыгъэ Iофтхьабзэм хэлэжьагъ республикэ парламентым и Тхьаматэу Владимир Нарожнэр\nАдыгэ Республикэм и Къэралыгъо филармоние Адыгеим икIэлэеджэкIо анахь дэгъу нэбгырипшIым – Всероссийскэ олимпиадэхэм, творческэ ыкIи спорт зэнэкъокъухэм текIоныгъэ къащыдэзыхыгъэхэм, юнармейцэхэм ыкIи волонтер движением чанэу хэлажьэхэрэм паспортхэр ятыжьыгъэнхэм фэгъэхьыгъэ мэфэкI Iофтхьабзэ щыкIуагъ. Всероссийскэ Iофтхьабзэу «Тэ – Урысыем тырицIыф» зыфиIорэм къыхиубытэу паспортхэр аритыжьыгъэх Адыгэ Республикэм и ЛIышъхьэу КъумпIыл Муратэ.\n11 июня 2021 года 15:54\nУрысые Федерацием ыкIи Адыгэ Республикэм якъэралыгъо тынхэр ятыжьыгъэнхэм Владимир Нарожнэр хэлэжьагъ\nУрысыем и Мафэ ипэгъокIэу Адыгэ Республикэм и Къэралыгъо филармоние щыкIуагъ къэралыгъом, Адыгэ Республикэм хэхъоныгъэ ашIыным зиIахьышIу хэлъхэм къэралыгъо тын лъапIэу къафагъэшъошагъэхэр ятыжьыгъэнхэм епхыгъэ Iофтхьабзэр. Ар зэрищагъ Адыгеим и ЛIышъхьэу КъумпIыл Муратэ.\n11 июня 2021 года 09:24\nУрысые политическэ партиеу «Единэ Россием» и Адыгэ шъолъыр къутамэ ия XXXIII-рэ Конференцие щыIагъ\nIофтхьабзэм хэлэжьагъэх республикэ парламентым и Тхьаматэу Владимир Нарожнэр, ащ игуадзэхэу Iэщэ Мухьамэд, Шъэо Аскэр, депутат-единороссхэр.\n10 июня 2021 года 14:25\nИпотекэ кредитым фэгъэхьыгъэу федеральнэ законодательствэм кIэу къыхэхьагъ\nКъэралыгъо Думэм закон ыштагъ ежь-ежьырэу IофшIэн къызыфэзыгъотыжьыхэрэм («самозанятые» зыфаIохэрэм) илъэсныкъо ипIалъэу ипотечнэ кредитым итын къызэтырагъэуцоным е ар нахь макIэ шIыгъэным пае ищыкIэгъэ тхылъхэм афэгъэхьыгъэу.\n8 июня 2021 года 15:02\nЕгъэблэгъэн Тхьамафэм депутатхэм Iофыгъо 40 фэдизкIэ зыкъафагъэзагъ\nЖъоныгъуакIэм и 31-м къыщыублагъэу мэкъуогъум и 4-м нэс АР-м и Къэралыгъо Совет – Хасэм идепутатхэм партиеу «Единэ Россием» и Тхьаматэу Д. Медведевым ишъолъыр общественнэ приемнэхэм егъэблэгъэн Тхьамафэр ащырагъэкIокIыгъ. Ны-тыхэм, кIэлэцIыкIухэм яIофыгъохэр ары ахэр зэпхыгъагъэхэр, кIэлэцIыкIухэм якъэухъумэн и Дунэе мафэ ехъулIэу Iофтхьабзэр кIуагъэ.\nДунэе фестивалэу «Великое русское слово» зыфиIорэр Къырым къызэрэщызэIуахыгъэм пае республикэ парламентым идепутатхэр ясэнэхьатэгъухэм афэгушIуагъэх\nАР-м и Къэралыгъо Совет – Хасэм идепутатхэм ацIэкIэ ыкIи ежь ышъхьэкIэ республикэ парламентым и Тхьаматэу Владимир Нарожнэр гуфэбэныгъэ хэлъэу афэгушIуагъ ясэнэхьатэгъухэм – Республикэу Къырым и Къэралыгъо Совет идепутатхэм, законодательнэ органым ипащэу Владимир Константиновым ямэфэкI пае – Дунэе фестивалэу «Великое русское слово» зыфиIорэр къызэрэзэIуахыгъэм ехъулIэу.\nЕвгений Саловым итхылъэу «Парламентский рубеж» зыфиIорэм тхылъеджэхэр нэIуасэ фишIыгъэх\nМэкъуогъум и 4-м хьафизэхэм яреспубликэ социальнэ тхылъеджапIэ щыкIуагъ республикэ парламентым идепутатэу, тхакIоу, философэу, тарихълэжьэу Евгений Саловым итхылъэу «Парламентский рубеж» зыфиIорэм илъэтегъэуцо. Авторым ащ къыщеIуатэ къэралыгъом къихъухьэгъэ хъугъэ-шIагъэхэу ащ игъогу зэзыхъокIыгъэхэр, ахэм ежь еплъыкIэу афыриIэр.\nПсыкъиуным къызыдихьыгъэ гумэкIыгъохэм ядэгъэзыжьын депутатхэр Мыекъопэ районым щыхэлажьэх\nРеспубликэ парламентым и Тхьаматэу Владимир Нарожнэр мэкъуогъум и 5-м кIуагъэ Мыекъопэ районэу ощхышхохэм къахэкIэу псыхъохэм адэт псым зыкъыщаIэти, поселкэхэу Тульскэм ыкIи Кужорскэм ащыпсэухэрэм зэрар зыщарихыгъэм.\n«Единэ Россиер» кIэщакIо зыфэхъугъэ егъэблэгъэнхэм я Тхьамафэ лъагъэкIуатэ – республикэ парламентым и Тхьаматэу Владимир Нарожнэм цIыфхэр регъэблагъэх ныхэм, кIэлэцIыкIухэм яIофыгъохэм япхыгъэу\nШъугу къэдгъэкIыжьын, «Единэ Россиер» кIэщакIо зыфэхъугъэ Iофтхьабзэу кIэлэцIыкIухэм якъэухъумэн и Дунэе мафэ фэгъэхьыгъэр жъоныгъуакIэм и 31-м аублагъ, мэкъуогъум и 4-м нэс ар кIощт. Ныхэм, кIэлэцIыкIухэм яIофыгъохэм япхыгъэу депутатхэм цIыфхэр арагъэблагъэх партиеу «Единэ Россием» иобщественнэ приемнэхэм ыкIи пэIудзыгъэ шIыкIэм тетэу гущыIэгъу афэхъух.\nРеспубликэ парламентым и Тхьаматэу Владимир Нарожнэр IукIагъ Адыгэ электросетьхэм япащэу Рустам Магдеевым цIыфхэм ятхьаусыхэхэм япхыгъэу\nВладимир Нарожнэм IофшIэгъу зэIукIэгъу дыриIагъ Адыгэ электросетьхэм ядиректорэу Рустам Магдеевым Шэуджэн районым ит къутырэу Дукмасовым щыпсэухэрэм электроэнергиер зэраIэкIахьэрэм ымыгъэразэхэу АР-м и Къэралыгъо Совет – Хасэм зыкъызэрэфагъэзагъэм епхыгъэу. →\nНыхэм ыкIи кIэлэцIыкIухэм япхыгъэ IофыгъохэмкIэ егъэблэгъэн Тхьамафэр лъагъэкIуатэ\nПартиеу «Единэ Россиер» кIэщакIо зыфэхъугъэ Iофтхьабзэр – ныхэм ыкIи кIэлэцIыкIухэм япхыгъэ IофыгъохэмкIэ егъэблэгъэн Тхьамафэр депутатхэм лъагъэкIуатэ. ГущыIэм пае, поселкэу Инэм, къуаджэхэу Нэшъукъуае ыкIи Пэнэжьыкъуае ащыпсэухэрэм АР-м и Къэралыгъо Совет – Хасэм идепутатэу Хьабэхъу Юрэ зыфагъэзагъ урамхэм якъэгъэнэфынкIэ, ахэм язэтегъэпсыхьанкIэ, IофшIапIэ ягъэгъотыгъэнымкIэ IэпыIэгъу къафэхъуным, нэмыкIхэмкIи къадеIэнэу щыгугъыхэу. ГумэкIыгъоу депутатым къырахьылIагъэхэр зэкIэ зэшIохыгъэ хъугъэх.\nАР-м и Къэралыгъо Совет – Хасэм и Тхьаматэу Владимир Нарожнэм IофшIэгъу зэIукIэгъу дыриIагъ Дукмасовскэ къоджэ псэупIэм иадминистрацие ипащэ\nЦIыфхэм яегъэблэгъэн илъэхъан гумэкIыгъоу къарахьылIагъэхэм япхыгъэу АР-м и Къэралыгъо Совет – Хасэм и Тхьаматэу Владимир Нарожнэр IукIагъ Дукмасовскэ къоджэ псэупIэм иадминистрацие ипащэу Василий Шикениным.\nАР-м и Къэралыгъо Совет – Хасэм и Тхьаматэу Владимир Нарожнэр щыIагъ Джэджэ районым ит кIэлэцIыкIу лагерым\nКIэлэцIыкIухэм якъэухъумэн и Дунэе мафэ фэгъэхьыгъэ Iофтхьабзэхэм къахиубытэу АР-м и Къэралыгъо Совет – Хасэм и Тхьаматэу Владимир Нарожнэр щыIагъ Джэджэ районым ит еджапIэу N 1-м къыщызэIуахыгъэ лагерэу кIэлэцIыкIухэм мафэрэ зызыщагъэпсэфырэм.\nКIэлэцIыкIухэм якъэухъумэн и Дунэе маф\nКIэлэцIыкIухэм якъэухъумэн и Дунэе мафэ фэшI тышъуфэгушIо!\nНы-тыхэм яегъэблэгъэн и Тхьамафэу «Единэ Россиер» кIэщакIо зыфэхъугъэр АР-м и Къэралыгъо Совет – Хасэм идепутатхэм рагъэжьагъ\nЖъоныгъуакIэм и 31-м къыщыублагъэу мэкъуогъум и 4-м нэс АР-м и Къэралыгъо Совет – Хасэм идепутатхэр хэлэжьэщтых ным, сабыйхэм яIофыгъохэм япхыгъэ егъэблэгъэнхэм я Тхьамафэу партиеу «Единэ Россием» зэхищэхэрэм. Ахэм ны-тыхэр арагъэблэгъэщтых.\n31 мая 2021 года 15:12\nАдыгэ Республикэм иминистрэхэм я Кабинет изэхэсыгъо Владимир Нарожнэр хэлэжьагъ\nНепэ АР-м иминистрэхэм я Кабинет изэхэсыгъоу республикэм и ЛIышъхьэу КъумпIыл Мурат зэрищагъэм хэлэжьагъ АР-м и Къэралыгъо Совет – Хасэм и Тхьаматэу Владимир Нарожнэр.\n30 мая 2021 года 16:22\nПартиеу «Единэ Россиер» зикIэщэкIо акциеу «Юные герои Великой Победы» зыфиIоу поселкэу Заревэм щыкIуагъэм Владимир Нарожнэр хэлэжьагъ\nАР-м и Къэралыгъо Совет – Хасэм и Тхьаматэу Владимир Нарожнэр непэ хэлэжьагъ партиеу «Единэ Россием» иакциеу «Юные герои Великой Победы» зыфиIорэм. Iофтхьабзэр щыкIуагъ Шэуджэн районым ит псэупIэу Заревэм игурыт еджапIэу N 5-м. Ащ щыIагъэх Шэуджэн район администрацием ипащэу Аулъэ Рэщыдэ ыкIи АР-м и Къэралыгъо Совет – Хасэм идепутатэу Къэгъэзэжь Мурат.\n28 мая 2021 года 17:23\nРеспубликэ парламентым идепутатхэм Адыгэ Республикэм щыпсэухэрэм зафагъэзагъ ежьхэми, къэзыуцухьэхэрэми япсауныгъэ къаухъумэнхэу\nРеспубликэ парламентым идепутатхэм Адыгэ Республикэм щыпсэухэрэм афэкIорэ джэпсалъэу коронавирусым пэшIуекIорэ вакцинэр зыхалъхьанэу, ежьхэми къэзыуцухьэхэрэ цIыфхэми япсауныгъэ къаухъумэнэу, наукэр ыкIи медицинэр зынэсыгъэ лъэгапIэхэм къатырэ амалхэр къызыфагъэфедэнхэу къызыщяджэхэрэр аштагъ.\n28 мая 2021 года 17:21\nХэдзынхэмкIэ законодательствэм гъэтэрэзыжьынхэр фашIыгъ\nМы лъэхъаным анахь мэхьанэ зиIэхэм ащыщ хэдзынхэмкIэ институтым цIыфхэм цыхьэ фашIыныр. Ащ епхыгъэу, политическэ партиехэм ыкIи ахэм яшъолъыр отделениехэм яIофшIэн фэгъэхьыгъэу цIыфхэм нахьыбэ ашIэн, депутатхэмрэ хэдзакIохэмрэ язэпхыныгъэ нахь гъэпытэгъэн, политическэ партиехэм язэнэкъокъу шъыпкъагъэ хэлъын фае.\n28 мая 2021 года 17:13\nАдыгэ Республикэм и ЛIышъхьэ кIэщакIо зыфэхъугъэ Iофыгъохэу федеральнэ законодательствэм диштэу шIыгъэн фаехэм япакет АР-м и Къэралыгъо Совет – Хасэм ыштагъ\nАдыгэ Республикэм изаконодательнэ базэу къэралыгъо-правовой псэолъэшIыным фэгъэхьыгъэ законопроект заулэхэм парламентариехэм зэхъокIыныгъэхэр афашIыгъ федеральнэ законодательствэм ахэр диштэу гъэпсыгъэнхэм фэшI.\n28 мая 2021 года 17:03\nАР-м и Къэралыгъо Совет – Хасэм изичэзыу зэхэсыгъо щыIагъ\nРеспубликэ парламентым ия 62-рэ зичэзыу зэхэсыгъо непэ щыIагъ. Ащ иIофшIэн хэлэжьагъ Адыгэ Республикэм и ЛIышъхьэу КъумпIыл Мурат. Урысые Федерацием и Президент Федеральнэ ЗэIукIэм фигъэхьыгъэ Джэпсалъэм игъэцэкIэн Iоф зэрэдашIэрэм депутатхэр ащ щигъэгъозагъэх ыкIи стратегическэ документым къыщыгъэнэфэгъэ пшъэрылъхэр зэгъусэхэу гъэцэкIэгъэнхэм фэшI зехьэгъэн фэе Iофхэм къакIигъэтхъыгъ. →\n27 мая 2021 года 15:43\nУрысыем итхылъеджапIэхэм я Маф\nАдыгэ Республикэм и Къэралыгъо Совет – Хасэм и Тхьаматэу Владимир Нарожнэр непэ кIэтхагъ библиотечнэ системэм илъэсыбэрэ Iоф зэрэщашIагъэм, библиотечнэ IофшIэным хэхъоныгъэ зэрэрагъэшIыгъэм афэшI Парламентым и Рэзэныгъэ тхылъхэр афэгъэшъошэгъэнхэу: Наталья Лященкэм – Дондуковскэ кIэлэцIыкIу тхылъеджапIэм ипащэ, Прохода риммэ – Айрюмовскэ къоджэ тхылъеджапIэм ипащэ, Кучмэз Аминэт – АР-м и Лъэпкъ тхылъеджапIэ еджэпIэ залхэмкIэ ибилиотекарь шъхьаIэ, ясэнэхьат епхыгъэ мэфэкIым ехъулIэу.\n26 мая 2021 года 10:46\nУрысые предпринимательствэм и Маф\nАдыгэ Республикэм щыпсэухэрэ предпринимательхэу лъытэныгъэ зыфэтшIыхэрэр!\nШъуисэнэхьат епхыгъэ мэфэкIымкIэ – урысые предпринимательствэм и МафэкIэ тышъуфэгушIо!\n25 мая 2021 года 17:59\nСлавян тхыбзэмрэ культурэмрэ я Мафэ фэгъэхьыгъэ я XIV-рэ шъолъыр научнэ еджэнхэм Евгений Саловыр ахэлэжьагъ\nСоциальнэ политикэмкIэ, унэгъо IофхэмкIэ, псауныгъэр къэухъумэгъэнымкIэ ыкIи культурэмкIэ парламентскэ комитетым ипащэу, Адыгэ Республикэм изаслуженнэ журналистэу Евгений Саловыр хэлэжьагъ я XIV-рэ шъолъыр научнэ еджэнхэу славян тхыбзэмрэ культурэмрэ я Мафэ фэгъэхьыгъагъэм. ЗэIукIэгъур видео зэдэгущыIэгъу шIыкIэм тетэу кIуагъэ.\n25 мая 2021 года 11:58\nВладимир Нарожнэм IофшIэгъу зэIукIэгъу адыриIагъ ФГБВУ-у «Центррегионводхоз» зыфиIорэм икъутамэу «Краснодарскэ псыIыгъыпIэм» ипащэу Игорь Бадаловым, ащ игуадзэу Александр Ивановым ыкIи Теуцожь район администрацием ипащэу Хьачмамыкъо Азэмат. ЗэIукIэгъум хэлэжьагъэх АР-м и Къэралыгъо Совет – Хасэм и Тхьаматэ игуадзэу Шъэо Аскэррэ депутатэу Джанхъот Аслъанрэ.\n24 мая 2021 года 19:01\nАР-м и Къэралыгъо Совет – Хасэм аграрнэ политикэмкIэ, мылъку ыкIи чIыгу зэфыщытыкIэхэмкIэ икомитет иигъэкIотыгъэ зэхэсыгъу\nНепэ Къэралыгъо Советым – Хасэм щытегущыIагъэх Адыгеим мэкъумэщ мэхьанэ зиIэ чIыгухэм лэжьыгъэу къащахьыжьырэм зыкъегъэIэтыгъэным. Профильнэ комитетым щыкIогъэ зэхэсыгъор зэрищагъ АР-м и Къэралыгъо Совет – Хасэм и Тхьаматэ игуадзэу Шъэо Аскэр.\n22 мая 2021 года 13:23\nВладимир Нарожнэр Краснобашненскэ еджапIэм иIофышIэхэм аIукIагъ\nАР-м и Къэралыгъо Совет – Хасэм и Тхьаматэу Владимир Нарожнэр Краснобашненскэ еджапIэр къэзыухыхэрэм, аужырэ одыджыныр къызыфытеохэрэ кIэлэцIыкIухэм ыкIи ахэм янэ-ятэхэм афэгушIонэу зэкIом, ащ икIэлэегъаджэхэм аIукIагъ.\n22 мая 2021 года 13:11\nАужырэ одыджыным имэфэкI илъэс къэс щэIэ, ау ащ уесэн, умыгумэкIын плъэкIырэп, анахьэу еджапIэм чIэкIыхэрэр – депутатхэм ахэм гущыIэ фабэхэр араIуагъ\nНепэ, зэрэ Урысые фэдэу, Адыгеим ит еджапIэхэми мэфэкI линейкэхэу аужырэ одыджыным фэгъэхьыгъэхэр ащыкIуагъэх. Мы мэфэкI сыхьатхэр депутатхэм адагощыгъ еджапIэм къычIэкIыхэрэм.\n21 мая 2021 года 19:13\nЗыпкъитыныгъэр, зэгурыIоныгъэр, мамырныгъэр ухъумэгъэнхэм пае блэкIыгъэм десэ къыхэхыгъэн фае – Адыгеим Кавказ заом хэкIодагъэхэр агу къызыщагъэкIыжьырэ шъыгъо-шIэжь мафэр щыкIуагъ\nРеспубликэ парламентым идепутатхэр непэ ахэлэжьагъэх я XIX-рэ лIэшIэгъум щыIэгъэ Кавказ заом хэкIодагъэхэр агу къызыщагъэкIыжьыгъэ шъыгъо-шIэжь мафэм епхыгъэ Iофтхьабзэхэм.\n21 мая 2021 года 14:55\nЛабинскэ районым истаницэу Вознесенскэм краеведческэ унэ-музееу дэтым жъоныгъуакIэм и 20-м АР-м и Къэралыгъо Совет – Хасэм идепутатэу, тхакIоу Евгений Саловыр ащыIукIагъ район семинар-зэIукIэу тхылъеджэ ныбжьыкIэхэм янравственнэ-патриотическэ пIуныгъэ фэгъэхьыгъэм хэлэжьэгъэ библиотекарьхэм.\n21 мая 2021 года 11:49\nРеспубликэ парламентым испикер Антитеррористическэ комиссиемрэ Оперативнэ штабымрэ язэхэсыгъо хэлэжьагъ\nЖъоныгъуакIэм и 20-м Владимир Нарожнэр хэлэжьагъ Антитеррористическэ комиссиемрэ Оперативнэ штабымрэ язэхэсыгъоу Адыгеим и ЛIышъхьэу КъумпIыл Муратэ зэрищагъэм.\n21 мая 2021 года 09:33\nЖъоныгъуакIэм и 21-р – Кавказ заом хэкIодагъэхэр агу къызыщагъэкIыжьырэ шъыгъо-шIэжь маф\n20 мая 2021 года 16:16\nХъызмэтшIэпIэ цIыкIухэм субсидие аратыныр нахь псынкIэ шIыгъэныр\nРеспубликэ парламентым и Тхьаматэу Владимир Нарожнэр непэ хэлэжьагъ Урысые Федерацием изаконодательхэм аграрнэ-гъомылэпхъэ политикэмкIэ, чIыопсым игъэфедэнкIэ ыкIи экологиемкIэ и Комиссие изэхэсыгъо. Видеоконференцие шIыкIэм тетэу ар кIуагъэ. →\nАР-м и Къэралыгъо Совет – Хасэм икомитети 3-мэ непэ зэхэсыгъохэр яIагъэх. Социальнэ политикэмкIэ, унэгъо IофхэмкIэ, псауныгъэр къэухъумэгъэнымкIэ ыкIи культурэмкIэ комитетыр УФ-м исубъектхэм япарламентхэм къаIэтыгъэ Iофыгъуи 4-мэ ыкIи федеральнэ законхэм япроекти 5-мэ къараIуалIэхэрэм ахэплъагъ. Зичэзыу зэхэсыгъом «правительственнэ сыхьатыр» - лъэпкъ проектэу «Псауныгъэр къэухъумэгъэныр» зыфиIорэр зэрагъэцакIэрэр Мэрэтыкъо Рустем къызыщиIотэщтыр – комитетым къыхигъэхьагъ. →\n19 мая 2021 года 16:44\n19 мая 2021 года 15:38\nВ. Нарожнэр: ГущыIэкIи Iоф гъэнэфагъэхэмкIи цIыфхэм тадеIэным тыпылъ\nРеспубликэ парламентым идепутатхэм цIыфхэм яегъэблэгъэн лъагъэкIуатэ ыкIи ахэм къащаIэтырэ Iофыгъохэм язэшIохын дэлажьэх.\n18 мая 2021 года 10:31\nЖъоныгъуакIэм и 18-р – музейхэм я Дунэе маф\nАдыгэ Республикэм имузейхэм яIофышIэхэу лъытэныгъэ зыфэтшIыхэрэр!\nМэфэкIымкIэ – музейхэм я Дунэе мафэкIэ тышъуфэгушIо!\n15 мая 2021 года 11:40\nЖъоныгъуакIэм и 15-р – Адыгэ Республикэм иунагъохэм я Маф\n14 мая 2021 года 17:08\nРеспубликэ бюджетыр зэрагъэцэкIагъэм фэгъэхьыгъэ публичнэ едэIунхэр\nПравительствэм и Унэ зэхэсыгъохэр зыщыкIорэ Залышхоу хэтым непэ щызэхащагъ Адыгэ Республикэм 2020-рэ илъэсымкIэ ибюджет гъэцэкIагъэ зэрэхъугъэм фэгъэхьыгъэ публичнэ едэIунхэр. Iофтхьабзэм хэлэжьагъ АР-м и Къэралыгъо Совет – Хасэм бюджет-финанс, хьакъулахь, экономическэ политикэмкIэ, предпринимательствэмкIэ ыкIи IэкIыб экономическэ зэпхыныгъэхэмкIэ икомитет ипащэу Iэщэ Мухьамэд. →\n14 мая 2021 года 17:07\nАдыгеим изаконодательнэ IофыгъуакIэхэм Къыблэ-Урысые Парламентскэ Ассоциацием къадыригъэштагъ\nКъыблэ-Урысые Парламентскэ Ассоциацием ия XXXIV-рэ Конференциеу къалэу Волгоград щыкIуагъэм иIофшIэн жъоныгъуакIэм и 14-м ыухыгъ.\n14 мая 2021 года 17:06\nСталинград заом щыфэхыгъэ тичIыпIэгъухэм депутатхэр афэшъыгъуагъэх\nЮРПА-м ия XXXIV-рэ Конференцие иIофшIэн хэлажьэхэзэ, Адыгеим ипарламентариехэм АР-м и Къэралыгъо Совет – Хасэм и Тхьаматэу Владимир Нарожнэр япащэу тичIыпIэгъухэу Сталинград къаухъумэзэ Хэгъэгу зэошхом илъэхъан (1941 – 1945-рэ илъ.) фэхыгъэхэм ясаугъэт къэгъагъэхэр кIэралъхьагъэх.\n14 мая 2021 года 17:04\nЮРПА-м иIофшIэн къыдилъытэу Волгоградскэ хэкум игубернатор парламентскэ делегациехэм япащэхэр IукIагъэх\nРегионхэм язэдэлэжьэныгъэ гъэпытэгъэным, хэхъоныгъэ ягъэшIыгъэнымкIэ проектхэм, ахэм ащыщ Донской бассейным къыхиубытэрэ псыхъохэм язэтегъэуцожьын епхыгъэр, ащ къэралыгъом икъыблэ щыпсэухэрэмкIэ мэхьанэшхо зэриIэр къыдалъытэзэ, атегущыIагъэх Волгоградскэ хэкум игубернаторэу Андрей Бочаровым парламентскэ делегации 10-мэ япащэхэр зыIокIэхэм.\nАР-м и Къэралыгъо Совет – Хасэм идепутатхэр Къыблэ-Урысые Парламентскэ Ассоциацием и Конференцие хэлажьэх\nАР-м и Къэралыгъо Совет – Хасэм идепутатхэм яделегацие Къыблэ-Урысые Парламентскэ Ассоциацием ия XXXIV-рэ Конференциеу жъоныгъуакIэм и 12 – 14-м къалэу Волгоград щыкIорэм хэлажьэ.\n13 мая 2021 года 04:54\nЖъоныгъуакIэм и 13-р – Бирам\nНэкIмэзэ мэзэ лъапIэу Рамаданыр зэрэшъуухыгъэм ыкIи Бирам мэфэкIыр къызэрихьагъэм афэшI тыгу къыддеIэу тышъуфэгушIо!\n9 мая 2021 года 17:59\nТекIоныгъэм и Мафэ ехъулIэу Адыгэ Республикэм имуниципальнэ образованиехэм ячIыпIэ зэфэшъхьафхэм непэ ащэкIох мэфэкI Iофтхьабзэхэу Хэгъэгу зэошхом 1941 – 1945-рэ илъэсхэм советскэ цIыфхэм ТекIоныгъэр къызыщыдахыгъэр илъэс 76-рэ зэрэхъугъэм фэгъэхьыгъэу. Культурэм иIофышIэхэм, творческэ коллективхэм тематическэ Iофтхьабзэхэр, кинофильмэхэм якъэгъэлъэгъон, патриотическэ акциехэр зэхащагъэх. Фронтовикхэр зыщыпсэухэрэ унэхэм адэжь «Фронтовой бригадэхэм» концертхэр къащатых. Сыхьатыр 19.00-м теле-ыкIи радио къэтынхэр эфирым щызэпыущтых «Такъикъ шъыгъоныр» каналхэм зэкIэми къатыным фэшI. ТекIоныгъэм и Мафэ мэфэкI мэшIоустохъомкIэ аухыщт. →\n9 мая 2021 года 15:36\nХэгъэгур къаухъумэзэ фэхыгъэхэм яшIэжь агъэлъэпIагъ\nАР-м и Къэралыгъо Совет – Хасэм и Тхьаматэу Владимир Нарожнэр, ащ игуадзэу Шъэо Аскэр, республикэ парламентым идепутатхэр хэлэжьагъэх Мыекъуапэ дэт мемориал шъхьаIэм къэгъагъэхэр кIэрылъхьэгъэнхэм.\n9 мая 2021 года 07:00\nЖъоныгъуакIэм и 9-р – ТекIоныгъэм и Маф\nХэгъэгу зэошхом иветеранхэу, тылым щылэжьагъэхэу лъытэныгъэ зыфэтшIыхэрэр, Адыгеим щыпсэухэрэр ыкIи ихьакIэхэр!\n8 мая 2021 года 21:25\nВетеран-фронтовикхэм тын лъапIэхэр афэгъэшъошэгъэнхэм Владимир Нарожнэр хэлэжьагъ\nАР-м и Къэралыгъо Совет – Хасэм и Тхьаматэу Владимир Нарожнэр хэлэжьагъ республикэм итын лъапIэхэу Адыгеим и ЛIышъхьэ ветеран-фронтовикхэу Иван Дзюбе ыкIи Кукэнэ Зулихъэ афигъэшъошагъэхэр зыщаратыжьыгъэ мэфэкI зэхахьэм. КъыткIэхъухьэрэ лIэужхэм патриотическэ пIуныгъэ илъэс пчъагъэхэм ахэм зэрадызэрахьагъэм ар къыкIэкIуагъ.\n8 мая 2021 года 19:39\nТекIоныгъэм и Мафэ фэгъэхьыгъэ мэфэкI зэхахьэм хэлэжьагъэх республикэ парламентым идепутатхэр\nХэгъэгу зэошхом ТекIоныгъэр къызыщыдахыгъэр илъэс 76-рэ зэрэхъурэм ипэгъокIэу непэ Адыгэ Республикэм и Къэралыгъо филармоние щыкIуагъ мэфэкI зэхахьэу текIоныгъэр къытфэзыхьыгъэхэр зыщагъэшIуагъэхэр.\n6 мая 2021 года 22:15\nСоветскэ штурмовикым фагъэуцугъэ шIэжь тамыгъэм икъызэIухын Цэй Эдуард хэлэжьагъ\nАР-м и Къэралыгъо Совет – Хасэм идепутатэу, Урысыем и ЛIыхъужъэу Цэй Эдуард жъоныгъуакIэм и 5-м хэлэжьагъ советскэ штурмовикэу ИЛ-2-р къызыщефэхыгъэ ыкIи Ленинградскэ хэкум къыщыхъугъэ летчикэу Урвилов Михаил зыщыхэкIодэгъэ чIыпIэм щагъэуцугъэ шIэжь тамыгъэм икъызэIухын. Саугъэтыр Мыекъопэ районым ит псэупIэу Безводнэм щагъэпсыгъ.\n6 мая 2021 года 21:59\nТекIоныгъэм и Мафэ ехъулIэу\nХэгъэгу зэошхом ТекIоныгъэр къызыщыдахыгъэр илъэс 76-рэ зэрэхъурэм фэгъэхьыгъэ Iофтхьабзэхэм АР-м и Къэралыгъо Совет – Хасэм идепутатхэр хэлажьэх.\n2 мая 2021 года 07:00\nЖъоныгъуакIэм и 2-р – Пасхэ мэфэкI лъапI\nАдыгэ Республикэм щыпсэухэрэ чыристанхэу лъытэныгъэ зыфэтшIыхэрэр! Пасхэ мэфэкI лъапIэм фэшI тышъуфэгушIо!\nЖъоныгъуакIэм и 1-р – Гъатхэм ыкIи IофшIэным ямэфэкI\nКъуаджэхэм яныбжьыкIэхэм яслет\nНыбжьыкIэ парламентым лъегъэкIуатэ наркотикхэм цIыфхэр апыщагъэ мыхъунхэм епхыгъэ IофшIэныр.\n30 апреля 2021 года 16:30\nХьыкумышI-фронтовикым ишIэжь агъэлъапIэ\nХэгъэгу зэошхом ТекIоныгъэр къызыщыдахыгъэр илъэс 76-рэ зэрэхъурэм ипэгъокIэу АР-м и ЛIышъхьэу КъумпIыл Муратэ, АР-м и Къэралыгъо Совет – Хасэм и Тхьаматэу Владимир Нарожнэр хэлэжьагъэх дзэкIолI-фронтовикэу, IэпэIэсэныгъэшхо зыхэлъыгъэ юристэу, АР-м и Апшъэрэ хьыкум ихьыкумышIэу Иван Погожевым мемориальнэ пхъэмбгъу къыфызэIухыгъэным.\n30 апреля 2021 года 16:27\nКIэлэцIыкIухэр зыхэфэхэрэ гъогу-транспорт хъугъэ-шIагъэхэр щыгъэзыегъэнхэм фэгъэхьыгъ\nАР-м и Къэралыгъо Совет – Хасэм и Тхьаматэу Владимир Нарожнэр непэ хэлэжьагъ Адыгеим гъогурыкIоныр щынэгъончъэнымкIэ и Комиссие изэхэсыгъо, республикэм игъогухэм авариеу ащыхъухэрэм, гъогу-транспорт хъугъэ-шIагъэхэм кIэлэцIыкIухэр ахэмыфэнхэм лъыплъэгъэным, мэшIокугъогу зэпырыкIыпIэхэр хэушъхьафыкIыгъэ техническэ амалхэмкIэ зэтегъэпсыхьэгъэнхэм атегущыIагъэх.\n29 апреля 2021 года 17:39\nРегиональнэ парламентым изичэзыу зэхэсыгъу\nМэлылъфэгъум и 29-м щыIагъ АР-м и Къэралыгъо Совет – Хасэм и Парламент ия 61-рэ зэхэсыгъоу чIыпIитIумэ ащыкIуагъэр.\nАР-м иминистрэхэм я Кабинет Iоф зэришIагъэм Адыгеим и ЛIышъхьэ депутатхэр щигъэгъозагъэх\nМэлылъфэгъум и 29-м АР-м и Къэралыгъо филармоние щыкIуагъ АР-м и Къэралыгъо Совет – Хасэм ия 61-рэ зэхэсыгъо. АР-м и Конституцие къызэрэдилъытэу, икIыгъэ илъэсым министрэхэм я Кабинет Iоф зэришIагъэм фэгъэхьыгъэ отчет ащ къыщишIыгъ АР-м и ЛIышъхьэу КъумпIыл Муратэ.\nIофшIагъэхэр ыкIи пчъагъэхэр\nАР-м иминистрэхэм я Кабинет Iоф зэришIагъэр къэзыгъэлъэгъорэ фактхэм ыкIи пчъагъэхэм занэсым, анахь шъхьаIэмкIэ КъумпIыл Муратэ къыригъэжьагъ. Коронавирусым илъэхъан псауныгъэр къэухъумэгъэнымкIэ къулыкъум Iоф зэришIагъэр ащ къыхигъэщыгъ. КъумпIыл Муратэ къыкIигъэтхъыгъ пандемием нахь нафэ къызэришIыгъэр псауныгъэр къэухъумэгъэным ылъэныкъокIэ лъэпкъ мурадэу ыкIи пшъэрылъэу Урысыем и Президент къыгъэуцугъэхэм мэхьанэшхо зэряIэр. Ар, пстэуми апэу – цIыфхэр къэухъумэгъэнхэр, агъашIэрэр нахьыбэ хъуныр, сабыйхэм япчъагъэ къыхэхъоныр. Адыгеим цIыфхэм къыщагъашIэрэр УрысыемкIэ гурыт пчъагъэхэм анахьыб – 73,3-рэ; зэрэ Урысыеу гурытымкIэ – 71,5-рэ.\n29 апреля 2021 года 17:14\nХьакIэщ унэхэм яIофшIэн епхыгъэу депутатхэм къыхалъхьагъ\nТуристическэ лъэныкъом фэгъэхьыгъэ Iофыгъохэм ащыщэу цIыфхэр зыщыпсэухэрэ унэхэр охътэ гъэнэфагъэкIэ хьакIэщ фэIо-фашIэхэр гъэцэкIэгъэнхэм фэшI гъэфедэгъэнхэм фэгъэхьыгъэр депутатхэм зызэрагъашIэм ыуж УФ-м и Правительствэ и Тхьаматэ игуадзэу Дмитрий Чернышенкэм зыфагъэзагъ, игъоу алъэгъурэ Iофхэм ащагъэгъозэным фэшI.\n29 апреля 2021 года 09:00\nУрысыем иIэпыIэгъу псынкIэ иIофышIэхэм ямэфэкI хагъэунэфыкIы\nМы мэфэкIыр Урысыем и Президент икIэщакIоу 2020-рэ илъэсым агъэнэфагъ ыкIи Урысые Федерацием и Правительствэ иунашъокIэ мэфэпчъым къыхэхьагъ медицинэ IэпыIэгъу псынкIэм иIофышIэ и Мафэу мэлылъфэгъум и 28-р.\n28 апреля 2021 года 09:30\nАдыгэ Республикэм иIэпыIэгъу псынкIэ иIофышIэхэу лъытэныгъэ зыфэтшIыхэрэр! ТичIыпIэгъу лъапIэхэр!\nТыгу къыддеIэу тышъуфэгушIо шъуисэнэхьат епхыгъэ мэфэкIымкIэ.\n27 апреля 2021 года 17:42\nУрысые Федерацием изаконодательхэм Урысыем и Президент зэIукIэгъоу дыряIагъэм В. Нарожнэр хэлэжьагъ\nУрысые Федерацием и Президентэу Владимир Путиным УФ-м и Федеральнэ ЗэIукIэ законодательхэм я Советэу щызэхэщагъэм хэтхэм зэIукIэгъоу непэ адыриIагъэм хэлэжьагъ АР-м и Къэралыгъо Совет – Хасэм и Тхьаматэу Владимир Нарожнэр.\n27 апреля 2021 года 15:09\nВ. Нарожнэр Урысые Федерацием изаконодательхэм я Совет хэлэжьагъ\nАР-м и Къэралыгъо Совет – Хасэм и Тхьаматэу Владимир Нарожнэр непэ хэлэжьагъ Урысые Федерацием изаконодательхэм я Советэу Федеральнэ ЗэIукIэм щызэхэщагъэм изэхэсыгъоу урысые парламентаризмэм и Мафэ фэгъэхьыгъэм. Законодательхэм я Совет Санкт-Петербург и Таврическэ дворец щыкIуагъ, ащ хэлэжьагъэх УФ-м и Правительствэ и Тхьаматэ игуадзэхэу Дмитрий Григоренкэр ыкIи Татьяна Голиковар, псауныгъэр къэухъумэгъэнымкIэ министрэу Михаил Мурашко, гъэсэныгъэмкIэ министрэу Сергей Кравцовыр, наукэмкIэ ыкIи апшъэрэ гъэсэныгъэмкIэ министрэу Валерия Фальковар, джащ фэдэу Генеральнэ прокурорэу Игорь Красновыр.\n27 апреля 2021 года 11:00\nТуризмэм Iоф щызышIэщтхэм ягъэхьазырын епхыгъэ Iофыгъохэр\nМэлылъфэгъум и 26-м карьерэм и Мафэ къыхиубытэу АкъУ-м социальнэ технологиехэмкIэ ыкIи туризмэмкIэ ифакультет щыкIуагъ «Iэнэ хъурае», ащ туризмэм Iоф щызышIэщтхэм ягъэхьазырынкIэ практическэ ыкIи теоретическэ шIэныгъэу щыIэмкIэ щызэхъожьыгъэх, джащ фэдэу я 1 – 4-рэ курсхэм ащеджэхэрэм япрофориентацие тегущыIагъэх.\n27 апреля 2021 года 09:21\nМэлылъфэгъум и 27-р – урысые парламентаризмэм и Маф\nАдыгеим изаконодательнэ (лIыкIо) органхэм ядепутатхэу лъытэныгъэ зыфэтшIыхэрэр! ТичIыпIэгъу лъапIэхэр!\n26 апреля 2021 года 11:28\nЮРПА-м изаконодательхэм я Совет иIофшIагъэ изэфэхьысыжьхэр\nАР-м и Къэралыгъо Совет – Хасэм непэ щытегущыIагъэх Къыблэ-Урысые Парламентскэ Ассоциацием и Совет иигъэкIотыгъэ зэхэсыгъоу Ассоциациер (ЮРПА-р) зызэхащагъэр илъэс 20 зэрэхъугъэм фэгъэхьыгъэм Iоф зэришIагъэм.\n25 апреля 2021 года 13:00\nКъэралыгъо быракъым и Мафэ фэшI Адыгэ Республикэм щыпсэухэрэм Шъэо Аскэр къафэгушIуагъ\nНепэ АР-м и Къэралыгъо филармоние щыкIуагъ мэфэкI Iофтхьабзэу лъэпкъыбэ зыщыпсэурэ АдыгеимкIэ ыкIи IэкIыбым щыIэ тилъэпкъэгъухэмкIэ мэхьанэшхо зиIэ хъугъэ-шIагъэм епхыгъэу – Адыгэ Республикэм и Къэралыгъо быракъ и Мафэ.\n25 апреля 2021 года 07:00\nМэлылъфэгъум и 25-р – АР-м и Къэралыгъо быракъ и Маф\nАдыгэ Республикэм щыпсэухэу лъытэныгъэ зыфэтшIыхэрэр, тичIыпIэгъу лъапIэхэр!\n23 апреля 2021 года 14:58\nКъыблэ-Урысые Парламентскэ Ассоциацием ыныбжь илъэс 20 хъугъэ\nИлъэс 20-кIэ узэкIэIэбэжьымэ, Ростов хэкумрэ Краснодар краимрэ я Законодательнэ ЗэIукIэхэр икIэщакIохэу ЮРПА-р зэхэщагъэ хъугъэ.\n21 апреля 2021 года 14:07\nИлъэсым ихъугъэ-шIэгъэ шъхьаI\nУФ-м и Къэралыгъо Думэ идепутатхэр, УФ-м и Федеральнэ ЗэIукIэ исенаторхэр ыкIи регионхэм япащэхэр Урысыем и Президентэу Владимир Путиным и Джэпсалъэу илъэс къэс Федеральнэ ЗэIукIэм фигъэхьырэм къызыщеджэгъэ Iофтхьабзэм непэ хэлэжьагъэх.\nАР-м и Къэралыгъо Совет – Хасэм изэхэсыгъо мэлылъфэгъум и 29-м щыIэщт\nАР-м и Къэралыгъо Совет – Хасэм и Тхьаматэу Владимир Нарожнэм непэ зэхищагъ Президиумэу парламентым изичэзыу зэхэсыгъо зыщытегущыIэнхэу щыт Iофыгъо 60 фэдизмэ зыщахэплъагъэхэр.\n21 апреля 2021 года 09:27\nМэлылъфэгъум и 21-р – чIыпIэ зыгъэIорышIэжьыным и Маф\nАдыгэ Республикэм имуниципальнэ къулыкъу иIофышIэхэу ыкIи иветеранхэу лъытэныгъэ зыфэтшIыхэрэр!\n20 апреля 2021 года 15:22\nМуниципальнэ образованиехэм я Совет изэхэсыгъо депутатхэр хэлэжьагъэх\nЧIыпIэ зыгъэIорышIэжьыным и Мафэ ехъулIэу АР-м и Къэралыгъо Совет – Хасэм и Тхьаматэу Владимир Нарожнэр ыкIи законодательствэмкIэ, законностымкIэ, чIыпIэ зыгъэIорышIэжьыным иIофыгъохэмкIэ парламентым икомитет ипащэу Александр Лободарэ хэлэжьагъэх Ассоциациеу «Адыгэ Республикэм имуниципальнэ образованиехэм я Совет» зыфаIорэм и Правлениерэ АР-м чIыпIэ зыгъэIорышIэжьыпIэхэм зэпхыныгъэ адиIэгъэнымкIэ и Комитетрэ язэхэсыгъо.\n16 апреля 2021 года 15:12\nФитыныгъэхэм якъэухъумэнкIэ IофшIэныр нахьышIу шIыгъэныр, хэдзынхэу мы илъэсым щыIэщтхэм язэхэщэн ыкIи ярегъэкIокIын илъэхъан законностыр мыукъогъэныр\nАР-м и Къэралыгъо Совет – Хасэм и Тхьаматэу, партиеу «Единэ Россием» ифракцие ипащэу Владимир Нарожнэр непэ хэлэжьагъ АР-м и ЛIышъхьэу КъумпIыл Муратрэ гражданскэ обществэм хэхъоныгъэ ышIынымкIэ ыкIи цIыфым ифитыныгъэхэмкIэ Советэу УФ-м и Президент дэжь щызэхэщагъэм хэтэу, Ассоциациеу «Независимый общественный мониторинг» (НОМ) зыфиIорэм итхьаматэу Александр Бродрэ язэIукIэгъу.\n13 апреля 2021 года 17:20\n«Единэ Россием» и Дунэе патриотическэ Iофтхьабзэу «ТекIоныгъэм и Диктант» Адыгеим щырагъэкIокIынэу загъэхьазыры\nАР-м и Къэралыгъо Совет – Хасэм идепутатэу, партиеу «Единэ Россием» хэтэу, федеральнэ партийнэ проектэу «Историческая память» зыфиIорэр Адыгеим щыгъэцэкIэгъэным икоординаторэу Цэй Эдуард хэлэжьагъ «ТекIоныгъэм и Диктант» изыфэгъэхьазырынкIэ планым, ар зыщыкIощт региональнэ площадкэхэм япчъагъэ зыфэдизыщтым афэгъэхьыгъэ Iофыгъохэм зыщатегущыIагъэхэм. Iофтхьабзэр мэлылъфэгъум и 29-м рагъэкIокIынэу рахъухьэ.\n8 апреля 2021 года 12:36\nЦIыфхэм яегъэблэгъэнхэм къащаIэтыгъэ Iофыгъохэм парламентым Iоф щадашIэ\nАР-м и Къэралыгъо Совет – Хасэм иIофшIэн илъэныкъо шъхьаIэхэм ащыщ цIыфхэм закъызэрафагъэзэрэ Iофыгъохэм язэшIохын. ХэдзакIохэм заIукIэхэрэм ыуж ахэм къарахьылIэгъэ гумэкIыгъохэр депутатхэм зэхафых, муниципалитетхэм, профильнэ комитетхэм япащэхэм заIуагъакIэ, депутат запросхэр агъэхьых цIыфхэм къаIэтыгъэ Iофыгъохэр зэшIохыгъэнхэм пае.\n1 апреля 2021 года 16:31\nХэгъэгу зэошхом ТекIоныгъэр къызыщыдахыгъэм ия 76-рэ илъэс изыфэгъэхьазырын\nАР-м и Къэралыгъо Совет – Хасэм и Тхьаматэу Владимир Нарожнэмрэ гъэсэныгъэмкIэ, наукэмкIэ, ныбжьыкIэ IофхэмкIэ, спортымкIэ, СМИ-мкIэ ыкIи общественнэ организациехэм зэпхыныгъэ адиIэгъэнымкIэ парламентскэ комитетым итхьаматэу Шэуджэн Темботрэ непэ хэлэжьагъэх республикэ зэхэщэкIо комитетэу «ТекIоныгъ» зыфиIорэм изэхэсыгъо. Хэгъэгу зэошхом ТекIоныгъэр къызыщыдахыгъэр илъэс 76-рэ зэрэхъурэм ихэгъэунэфыкIын зыфэгъэхьазырыгъэным ащ щытегущыIагъэх.\n1 апреля 2021 года 15:59\nВладимир Нарожнэмрэ Шъэо Аскэррэ Адыгэкъалэ ыкIи Теуцожь районым ядепутатхэм аIукIагъэх\nРегионым ипарламент и Тхьаматэу Владимир Нарожнэмрэ ащ игуадзэу Шъэо Аскэррэ гъэтхапэм и 31-м Адыгэкъалэрэ къуаджэу Пэнэжьыкъуаерэ ащаIукIагъэх народнэ депутатхэм я Советхэм яактив, ахэм ахэлэжьагъэх муниципальнэ образованиехэм ыкIи къоджэ псэупIэхэм япащэхэр.\n1 апреля 2021 года 09:33\nИнэм исоциальнэ-культурнэ псэолъакIэхэр\nАР-м и ЛIышъхьэу КъумпIыл Мурат п. Инэм зыщэIэм, ащ IукIагъэх республикэ парламентым идепутатхэу Шъэо Аскэррэ Къэлэшъэо Рустамрэ. ГъэцэкIэкIо хэбзэ органхэм ыкIи чIыпIэ зыгъэIорышIэжьыпIэхэм ялIыкIохэр ягъусэхэу ахэр щыIагъэх культурнэ-спортивнэ гупчэу гъэкIэжьын IофшIэнхэм ауж къызэIуахыжьыгъэм. Псэуалъэм игъэкIэжьын пае сомэ млн 54,3-рэ къыхагъэкIыгъ. Мыщ иинженернэ коммуникациехэр зэкIэ зэблахъугъэх, мэшIогъэкIосэ системэр агъэуцугъ, Интернети яIэ хъугъэ.\n30 марта 2021 года 11:04\nЛъэпкъ проектэу «Демографием» игъэцэкIэн къыхиубытэу нымрэ кIэлэцIыкIугъомрэ IэпыIэгъу афэхъугъэным тегущыIагъэх\nГъэтхапэм и 29-м АР-м и Къэралыгъо Совет – Хасэм и Тхьаматэу Владимир Нарожнэр хэлэжьагъ АР-м иминистрэхэм я Кабинет изэхэсыгъоу АР-м и ЛIышъхьэу КъумпIыл Мурат зэрищагъэм.\n29 марта 2021 года 17:50\nВ. Джастэр: ТызыкIэтхэгъэ зэзэгъыныгъэм къэралыгъо ныбжьыкIэ политикэр Адыгэ Республикэм щыгъэцэкIэгъэным нахьыбэу къыхэгъэлэжьэгъэным иамал къытыщт\nАР-м и Къэралыгъо Совет – Хасэм и НыбжьыкIэ парламентрэ «Российский союз молодежи» зыфиIорэм и Адыгэ шъолъыр организациерэ язэIукIэгъу кIэух фэхъугъ Зэзэгъыныгъэу ахэр зыкIэтхагъэхэр.\n27 марта 2021 года 08:15\nГъэтхапэм и 27-р – Урысые Федерацием илъэпкъ гвардие идзэхэм я Маф\nРосгвардием Адыгэ РеспубликэмкIэ и ГъэIорышIапIэ иветеранхэу ыкIи икъулыкъушIэхэу лъытэныгъэ зыфэтшIыхэрэр!\nШъуисэнэхьат епхыгъэ мэфэкIымкIэ – Урысые Федерацием илъэпкъ гвардие идзэхэм я МафэкIэ тышъуфэгушIо!\n26 марта 2021 года 15:08\nРайоным исессие регионым ипарламент идепутатхэр хэлэжьагъэх\nАР-м и Къэралыгъо Совет – Хасэм туризмэмкIэ, экологиемкIэ, чIыопсым игъэфедэнкIэ комитетым итхьаматэу Игорь Ческидовыр, региональнэ парламентым идепутатхэу Александр Колесниковыр, Карэн Мнацаканьян ыкIи Алла Чернышовар хэлэжьагъэх муниципальнэ образованиеу «Мыекъопэ районым» инароднэ депутатхэм я Совет исессиеу муниципалитетым икIыгъэ илъэсым Iоф зэришIагъэр зыщызэфахьысыжьыгъэм.\n26 марта 2021 года 10:10\nФедеральнэ законым гъэтэрэзыжьынэу фашIыщтхэр чIыфэ зытелъым ифитыныгъэхэр къэухъумэгъэнхэм фэIорышIэщтых\nРегиональнэ парламентым идепутатхэм АР-м и Къэралыгъо Совет – Хасэм хьыкум приставхэм цIыфэу чIыфэ зытелъхэм ялэжьапкIэ е нэмыкI федэу къаIэкIахьэрэм ахъщэ зэрэхаубытыкIырэ шIыкIэм фэгъэхьыгъэу закъызэрафагъазэрэр зызэхафым, закондательствэм иIахьэу цIыфхэм урыпсэунымкIэ анахь ахъщэ макIэр къафэгъэнэгъэн фаеу зэрэщытыр хьыкум приставхэм зэрамыгъэцакIэрэр агъэунэфыгъ.\nГъэтхапэм и 25-м клубнэ учреждениехэм, театрэхэм, тхылъеджапIэхэм, музейхэм ащылажьэхэрэм, искусствэхэмкIэ еджапIэхэм, колледжхэм яIофышIэхэм ясэнэхьат епхыгъэ мэфэкIыр – культурэм иIофышIэ и Мафэ хагъэунэфыкIы. →\n25 марта 2021 года 10:28\nЗигъо алъэгъурэ зэхъокIыныгъэхэр законодательствэм фашIымэ, унагъор, ныр, тыр, кIэлэцIыкIугъор къэухъумэгъэнхэм ифитыныгъэ нахь гъэнэфагъэ хэлъы хъущт\nАдыгеим ипарламентариехэм правоприменительнэ практикэр зэрагъашIэзэ, анаIэ тырадзагъ унагъор, ныр, тыр, кIэлэцIыкIугъор къэухъумэгъэнхэм ифитыныгъэу УФ-м IофшIэнымкIэ и Кодексрэ УФ-м и Конституциерэ къагъэнафэхэрэр зэрэзэтемыфэхэрэм.\n25 марта 2021 года 10:18\nАдыгеим икультурэ иветеранхэу, иIофышIэхэу лъытэныгъэ зыфэтшIыхэрэр!\n25 марта 2021 года 10:14\nВ. Нарожнэр хэлэжьагъ наркотикхэр хэбзэнчъэу къырамыгъэкIокIынхэм ыкIи хабзэр республикэм щамыукъоным япхыгъэ Iофыгъохэм зыщатегущыIэгъэхэ зэхэсыгъом\nГъэтхапэм и 24-м АР-м и Къэралыгъо Совет – Хасэм и Тхьаматэу Владимир Нарожнэр хэлэжьагъ наркотикхэр хэбзэнчъэу къемыгъэкIокIыгъэнхэмкIэ комиссием изэхэсыгъоу АР-м и ЛIышъхьэу КъумпIыл Муратэ зэрищагъэм.\n24 марта 2021 года 14:56\nРегиональнэ парламентым изичэзыу зэхэсыгъо иIагъ\nАР-м и Къэралыгъо Совет – Хасэм изичэзыу зэхэсыгъоу федеральнэ, республикэ къэралыгъо хэбзэ органхэм, чIыпIэ зыгъэIорышIэжьыпIэхэм япащэхэр зыхэлэжьагъэхэр гъэтхапэм и 24-м щыIагъ.\n24 марта 2021 года 14:53\nЦIыфхэм закъызэрафагъазэхэрэр загъорэ Iофыгъохэр законодательнэу гъэзекIогъэнхэм лъапсэ фэхъух\nКъыхэгъэщыгъэн фае зэхэсыгъом депутатхэм Iофыгъуабэхэр законодательнэ лъапсэ яIэу регъэкIокIыгъэнхэм епхыгъэу IофшIэнышхо зэрэщашIагъэр. А законодательнэ Iофыгъохэр федеральнэ законхэм япроектищымэ къащагъэнэфагъэх. Законодательнэ IофыгъокIэ шапхъэм тетэу ахэр агъэхьыгъэх УФ-м и Федеральнэ ЗэIукIэ и Къэралыгъо Думэ. Регионым изаконодательхэм игъоу алъэгъу страховой ыкIи социальнэ пенсиехэм ятын; сэкъатныгъэ зиIэ кIэлэцIыкIухэр, яцIыкIугъом къыщыублагъэу апэрэ купым хэхьэрэ сэкъатныгъэ зиIэхэр зыIыгъхэм мазэ къэс ахъщэ IэпыIэгъу афэтIупщыгъэным; зыныбжь имыкъугъэхэм япIункIэ зипшъэрылъхэр икъоу зымыгъэцакIэхэрэм тазырэу атыралъхьэрэм хэгъэхъогъэным япхыгъэ нормативнэ-правовой актхэм гъэтэрэзыжьынхэр афэшIыгъэнхэ фаеу. →\n24 марта 2021 года 14:50\nАдыгеим и УплъэкIокIо-лъытэкIо палатэ изэфэхьысыжьхэр\nРегиональнэ парламентым изэхэсыгъо депутатхэр щедэIугъэх ыкIи аштагъ АР-м и УплъэкIокIо-лъытэкIо палатэ иIофшIэн фэгъэхьыгъэ отчетыр.\n24 марта 2021 года 14:48\nДепутатхэм аштагъ Законэу илъэси 3-м къыщыублагъэу илъэси 7-м нэс зыныбжьыхэм мазэ къэс аратырэ ахъщэм фэгъэхьыгъэр\nУФ-м и Президент и Указэу «Урысые Федерацием и Указэу N 199-р зиIэу «Унагъоу кIэлэцIыкIухэр зыпIухэрэм къэралыгъо IэпыIэгъу ягъэгъотыгъэным фэгъэхьыгъ» зыфиIорэм зэхъокIыныгъэхэр фэшIыгъэнхэр» зыцIэу илъэси 3-м къыщыублагъэу илъэси 7-м нэс зыныбжьыхэм ахъщэу мазэ къэс аратыщтыр кIэлэцIыкIухэр рыпсэунхэм пае регионым щагъэнэфэгъэ анахь ахъщэ макIэм ипроцент 50, 75-рэ е проценти 100-м фэдизын ылъэкIыщтэу къэзыгъэнафэрэм къыпкъырыкIыхэзэ, АР-м иминистрэхэм я Кабинет изаконодательнэ IофыгъуакIэ законодательхэр хэплъагъэх ыкIи «Адыгэ Республикэм и Законэу «Илъэси 3-м къыщыублагъэу илъэси 7-м нэс зыныбжь кIэлэцIыкIухэм мазэ къэс ахъщэ IэпыIэгъу ягъэгъотыгъэным фэгъэхьыгъ» зыфиIорэм зэхъокIыныгъэхэр фэшIыгъэнхэр» зыцIэр аштагъ.\n23 марта 2021 года 10:02\nГъэтхапэм и 23-р – гидрометеорологиемкIэ къулыкъум иIофышIэхэм я Маф\nМы мэфэкIым ылъапсэ я 19-рэ лIэшIэгъум къыщежьэ. 1875-рэ илъэсым жъоныгъуакIэм и 20-м Дунэе дипломатическэ конференциеу Париж щыкIуагъэм зэлъашIэрэ «Метрическэ конфенцием» щыкIэтхэгъагъэх. Ащ диштэу «Международное бюро мер и весов» (МБМВ) зыфиIорэр зэхащэгъагъ ыкIи шыным епхыгъэ шIэныгъэр промышленностым, сатыум, нэмыкI лъэныкъоу цIыфым ищыIэныгъэкIэ ищыкIагъэхэм ащыгъэфедэгъэнымкIэ дунэе зэфыщытыкIэхэм лъапсэу яIэщтхэр къыхахыгъэх.\n18 марта 2021 года 17:47\nМедицинэ IофышIэхэм афэразэх\nГъэтхапэм и 18-м АР-м и Къэралыгъо Совет – Хасэм и Тхьаматэ игуадзэу, партиеу «Единэ Россием» и Шъолъыр общественнэ приемнэ ипащэу Шъэо Аскэррэ Инэм къэлэ псэупIэм ипащэу Хъоткъо Хъизыррэ IукIагъэх Инэм дэт госпиталым иврач шъхьаIэу Цихаев Рэщыдэ ыкIи медицинэ IофышIэхэм. Пандемием илъэхъан чанэу ахэм Iоф зэрашIагъэм фэшI рэзэныгъэ гущыIэхэр ахэм араIуагъ.\n17 марта 2021 года 16:18\nГъэтхапэм и 24-м АР-м и Къэралыгъо Совет – Хасэм изэхэсыгъо щыIэщт\nАР-м и Къэралыгъо Совет – Хасэм и Тхьаматэу Владимир Нарожнэм непэ ригъэкIокIыгъ Президиумым изэхэсыгъоу Iофыгъо 55-м ехъоу зичэзыу зэIукIэгъум парламентариехэм щызэхафынхэу щытхэм зыщахэплъагъэхэр. →\n17 марта 2021 года 16:07\nРеспубликэм ипарламентариехэм япрофессиональнэ мэфэкI фэгъэхьыгъэ «Iэнэ хъураер»\nРеспубликэ парламентаризмэм и Мафэ АР-м и Къэралыгъо Совет – Хасэм щыкIуагъ «Iэнэ хъураеу» «Региональнэ парламентаризмэм иинститут иуцун ыкIи ащ Адыгеим ищыIэныгъэкIи, нэбгырэ пэпчъкIи мэхьанэу иIэр» зыфиIорэ темэр зиIагъэр. →\n17 марта 2021 года 10:46\nАдыгеим изаконодательнэ органхэм ядепутатхэу лъытэныгъэ зыфэсшIыхэрэр!\n14 марта 2021 года 09:07\nАдыгэ Республикэм щыпсэухэу лъытэныгъэ зыфэтшIыхэрэр! Ныбджэгъу лъапIэхэр!\n12 марта 2021 года 15:23\nВладимир Нарожнэр хэлэжьагъ псауныгъэр къэухъумэгъэнымкIэ регионым икъулыкъу зэфэхьысыжьхэр зыщишIыгъэ зэхэсыгъом\nАР-м псауныгъэр къэухъумэгъэнымкIэ и Министерствэ и Коллегиерэ дунаим ехыжьыхэрэм япчъагъэ къыщыгъэкIэгъэным епхыгъэ Iофтхьабзэхэр гъэцэкIэгъэнхэмкIэ Межведомственнэ комиссиемрэ язэхэсыгъо хэлэжьагъэх АР-м и Премьер-министрэ игуадзэу Наталья Широковар, АР-м и Къэралыгъо Совет – Хасэм и Тхьаматэу Владимир Нарожнэр, республикэм иIэзэпIэ-профилактическэ учреждениехэм, профсоюзхэм, общественнэ организациехэм япащэхэр.\n12 марта 2021 года 10:51\nГъэтхапэм и 12-р – уголовнэ-гъэцэкIэкIо къулыкъум иIофышIэ и Маф\nПщыныжь ягъэхьыгъэнымкIэ Федеральнэ къулыкъум Адыгэ РеспубликэмкIэ и ГъэIорышIапIэ иIофышIэхэу лъытэныгъэ зыфэтшIыхэрэр!\n11 марта 2021 года 16:29\nФедерациемкIэ Советым изэхэсыгъо депутатхэр хэлэжьагъэх\nУФ-м и Федеральнэ ЗэIукIэ ФедерациемкIэ и Совет экономическэ политикэмкIэ и Комитет иятIонэрэ IофшIэгъу мафэ Адыгеим щыригъэжьагъ АР-м социальнэ-экономическэ хэхъоныгъэ ышIынымкIэ унэе программэм игъэцэкIэн къыхиубытэу Мыекъуапэ щагъэпсыгъэ псэуалъэхэм язэгъэлъэгъункIэ.\n11 марта 2021 года 16:05\nФедерациемкIэ Советым и Комитет идэкIыгъо зэхэсыгъо къыхиубытэу\nУФ-м и Федеральнэ ЗэIукIэ ФедерациемкIэ и Совет экономическэ политикэмкIэ и Комитет идэкIыгъо зэхэсыгъоу Адыгеим щыкIорэм пэщэныгъэ дызэрехьэ Комитетым итхьаматэ игуадзэу Алексей Русских, ар зыфэгъэхьыгъэр Адыгэ Республикэм социальнэ-экономическэ хэхъоныгъэ ышIыным иамалхэр ары. Делегациеу регионым къэкIуагъэм хэтых Адыгеим ыцIэкIэ сенаторхэу Олег Селезневымрэ Хъопсэрыкъо Муратрэ.\n11 марта 2021 года 09:52\nГъэтхапэм и 11-р – наркоконтролым иорганхэм яIофышIэ и Маф\nНаркотикхэр къызэрэрагъэкIокIыхэрэм лъыплъэгъэнымкIэ Адыгэ РеспубликэмкIэ органхэм яIофышIэхэу, яветеранхэу лъытэныгъэ зыфэтшIыхэрэр!\n10 марта 2021 года 19:18\nАдыгеим ишъолъыр щынэгъончъэным епхыгъэ Iофыгъохэм атегущыIагъэх\nАР-м и Къэралыгъо Совет – Хасэм и Тхьаматэу Владимир Нарожнэр непэ хэлэжьагъ АР-м терроризмэм пэуцужьыгъэнымкIэ икомиссиерэ оперативнэ штабымрэ язэхэсыгъоу Адыгеим и ЛIышъхьэу КъумпIыл Муратэ тхьамэтагъор зыщызэрихьагъэм.\n10 марта 2021 года 16:25\nКъолъхьэ тын-Iыхын нэшанэ зиIэ хэбзэукъоныгъэхэр щыгъэзыегъэнхэм епхыгъэ IофшIэным иилъэс зэфэхьысыжьхэр\nАР-м и Къэралыгъо Совет – Хасэм и Тхьаматэу Владимир Нарожнэр хэлэжьагъ АР-м къолъхьэ тын-Iыхыным щыпэуцужьыгъэнымкIэ Комиссием изэхэсыгъоу Адыгеим и ЛIышъхьэу КъумпIыл Муратэ непэ зэхищагъэм.\n10 марта 2021 года 09:49\nГъэтхапэм и 10-р – Адыгэ Республикэм и Конституцие и Маф\n9 марта 2021 года 16:50\nДепутат-единороссхэм егъэблэгъэн IофшIэным зэфэхьысыжь фашIы\nГъэтхапэм и 5-м аухыгъ цIыфхэм яегъэблэгъэн и Тхьамафэу псэупIэ-коммунальнэ Iофыгъохэм афэгъэхьыгъагъэр.\n5 марта 2021 года 14:18\nДжэджэ районым иактив IукIагъэх\nГъэтхапэм и 4-м АР-м и Къэралыгъо Совет – Хасэм и Тхьаматэу Владимир Нарожнэр хэлэжьагъ АР-м и ЛIышъхьэу КъумпIыл Муратэ МО-у «Джэджэ районым» иактив зэIукIэгъоу дыриIагъэм. Iофтхьабзэм хэлэжьагъэх УФ-м и Президент ЮФО-мкIэ илIыкIо иаппарат АР-мкIэ ифедеральнэ инспектор шъхьаIэу Сергей Дрониныр, АР-м и Премьер-министрэу Геннадий Митрофановыр, АР-м и ЛIышъхьэ ыкIи министрэхэм я Кабинет я Администрацие ипащэу Владимир Свеженец, АР-м иминистрэхэм я Кабинет хэтхэр, АР-м и Къэралыгъо Совет – Хасэм идепутатхэр, муниципалитетым иадминистрацие илIыкIохэр, Джэджэ районым идепутатхэм я Совет хэтхэр.\n3 марта 2021 года 17:08\nВладимир Нарожнэм цIыфхэр ригъэблэгъагъэх\nПсэупIэ-коммунальнэ хъызмэтым епхыгъэу цIыфхэм яегъэблэгъэн и Тхьамафэ къыхиубытэу мы мафэхэм Владимир Нарожнэм цIыфхэр ащыригъэблэгъагъэх партиеу «Единэ Россием» и Тхьаматэу Д. А. Медведевым и Шъолъыр общественнэ приемнэу Мыекъуапэ дэтым ыкIи чIыпIэ общественнэ приемнэхэу Кощхьэблэ, Джэджэ районхэм ащыIэхэм.\n3 марта 2021 года 17:06\nПартиеу «Единэ Россием» иобщественнэ приемнэу Джэджэ районым щыIэм Владимир Нарожнэм щыригъэкIокIыгъэ егъэблэгъэным илъэхъан ащ игъусагъэх МО-у «Джэджэ районым» ипащэу Андрей Таранухиныр, народнэ депутатхэм ярайон Совет итхьаматэу Алла Самохваловар. Ащ ыуж АР-м и Къэралыгъо Совет – Хасэм и Тхьаматэ кIуагъэ станицэу Келермесскэм, мы псэупIэм почтэм иотделение Iоф щишIэу ыублэжьыным епхыгъэу нахь куоу гумэкIыгъом зыщигъэгъозэным фэшI. Мы Iофыгъор къыщаIэтыгъагъ Шъолъыр общественнэ приемнэм цIыфхэр Владимир Нарожнэм зырегъэблагъэхэм.\n3 марта 2021 года 17:00\nНахьыжъхэм я Советэу МО-у «Джэджэ районым» ипащэ дэжь щызэхэщагъэм хэтым июбилейкIэ Владимир Нарожнэр фэгушIуагъ\nАР-м и Къэралыгъо Совет – Хасэм и Тхьаматэу Владимир Нарожнэр Джэджэ районым зыщэIэм, АР-м и ЛIышъхьэу КъумпIыл Муратэ, регионым ипарламент идепутат корпус ацIэкIэ фэгушIуагъ IофшIэным иветеранэу, мэкъумэщ хъызмэтымкIэ республикэм изаслуженнэ IофышIэу ХьацIыкIу Аскэрбый Яхье ыкъом ыныбжь илъэс 85-рэ зэрэхъугъэм ехъулIэу.\n2 марта 2021 года 15:29\nIофшIэнымкIэ ыкIи социальнэ хэхъоныгъэмкIэ Министерствэм иIофшIэн зэфэхьысыжьхэр зыщыфашIыгъэ зэхэсыгъом Шъэо Аскэр хэлэжьагъ\nАР-м и Къэралыгъо Совет – Хасэм и Тхьаматэ игуадзэу Шъэо Аскэр хэлэжьагъ АР-м IофшIэнымкIэ ыкIи социальнэ хэхъоныгъэмкIэ и Министерствэ иколлегие изэхэсыгъоу 2020-рэ илъэсым ведомствэм Iоф зэришIагъэр зыщызэфахьысыжьыгъэм.\n1 марта 2021 года 13:12\nСтудентхэмрэ Iэтахъохэмрэ наркоманием щыухъумэгъэнхэм епхыгъэ IофшIэныр гъэлъэшыгъэныр\nАР-м и Къэралыгъо Совет – Хасэм и Тхьаматэу Владимир Нарожнэр, ащ игуадзэу Шъэо Аскэр гъэсэныгъэмкIэ, наукэмкIэ, ныбжьыкIэ IофхэмкIэ, спортымкIэ, СМИ-мкIэ ыкIи общественнэ организациехэм зэпхыныгъэ адиIэгъэнымкIэ комитетым ипащэу Шэуджэн Темботрэ наркотикхэм якъегъэкIокIын лъыплъэгъэнымкIэ МВД-м АР-мкIэ иотдел ипащэу Нэфышъ Рустамрэ ягъусэхэу НыбжьыкIэ парламентым иактив бэмышIэу IукIагъэх. Ахэр атегущыIагъэх хэбзэнчъэу наркотикхэр къегъэкIокIыгъэнхэм пэуцужьыгъэнымкIэ къэралыгъо политикэм игъэцэкIэн, Iэзэгъу уцхэр хабзэм тетэу гъэфедэгъэнхэм лъыплъэгъэныр гъэлъэшыгъэным ыкIи студентхэм, Iэтахъохэм азыфагу наркоманием зыщимыушъомбгъуным япхыгъэ Iофыгъохэм.\nПартиеу «Единэ Россием» ифракциехэм япащэхэр атегущыIагъэх законодательнэ IофыгъуакIэхэм\nАР-м и Къэралыгъо Совет – Хасэм и Тхьаматэу, партиеу «Единэ Россием» ифракцие ипащэу Владимир Нарожнэр онлайн шIыкIэм тетэу непэ кIогъэ зэхэсыгъоу Всероссийскэ политическэ партиеу «Единэ Россием» ифракциехэм япащэхэм яIагъэм хэлэжьагъ. Ащ щатегущыIагъэх федеральнэ мэхьанэ зиIэ законодательнэ IофыгъуакIэу зэхэсыгъом къыхалъхьагъэхэм.\n25 февраля 2021 года 17:44\nРеспубликэм и УплъэкIокIо-лъытэкIо палатэ и Тхьаматэ ведомствэм иIофшIэн илъэныкъо шъхьаIэхэм зэфэхьысыжь къафишIыгъ\nАР-м и Къэралыгъо Совет – Хасэм и Тхьаматэу Владимир Нарожнэр хэлэжьагъ АР-м и ЛIышъхьэу КъумпIыл Муратэ АР-м и УплъэкIокIо-лъытэкIо палатэ (КСП РА) итхьаматэу Павел Стаценкэм зэIукIэгъоу дыриIагъэм. Ведомствэм ипащэ ащ къыщиIотагъ илъэсэу икIыгъэм Iофэу ашIагъэр.\n25 февраля 2021 года 17:20\nПсэупIэ-коммунальнэ Iофыгъохэм япхыгъэу депутат-единороссхэм цIыфхэр рагъэблэгъэщтых\n2021-рэ илъэсым, гъэтхапэм и 1-м къыщыублагъэу и 5-м нэс партиеу «Единэ Россием» и Тхьаматэу Д. М. Медведевым и Адыгэ Шъолъыр общественнэ приемнэ ыкIи партием ичIыпIэ общественнэ приемнэхэм, депутатхэр, партиеу «Единэ Россием» ифракциеу АР-м и Къэралыгъо Совет – Хасэм хэтхэр, УФ-м исенаторхэр ыкIи регионым ипрофильнэ министерствэхэм, ведомствэхэм ялIыкIохэр хэлажьэхэзэ, цIыфхэр зыщырагъэблэгъэрэ Тхьамафэу псэупIэ-коммунальнэ Iофыгъохэм зыщатегущыIэщтхэр рагъэкIокIыщт.\n17 февраля 2021 года 17:34\nВ. Нарожнэр: ШъуиIофшIэн жъугъэцакIэзэ, хьыкум ухъумэныр зэкIэми алъыIэсын амал яшъоты, цIыфхэм яправовой культурэ хэшъогъахъо\nНепэ Апшъэрэ хьыкумым щыкIуагъ ащ иколлегие иигъэкIотыгъэ зэхэсыгъоу 2020-рэ илъэсым Iоф зэрашIагъэм изэфэхьысыжьхэм афэгъэхьыгъэр. Ащ хэлэжьагъэх АР-м и ЛIышъхьэу КъумпIыл Мурат, АР-м и Къэралыгъо Совет – Хасэм и Тхьаматэу Владимир Нарожнэр, правэухъумэкIо органхэм ялIыкIохэр.\n16 февраля 2021 года 15:41\nРегион парламентым изэхэсыгъо щыIагъ\nМэзаем и 16-м АР-м и Къэралыгъо Совет – Хасэм ия 59-рэ зэхэсыгъоу кIуагъэм хэлэжьагъэх АР-м и ЛIышъхьэу КъумпIыл Мурат, АР-м иминистрэхэм я Кабинет хэтхэр, регионым иправэухъумэкIо органхэм япащэхэр.\n16 февраля 2021 года 15:33\nПарламентым изаконотворческэ ыкIи уплъэкIун IофшIэнкIэ пэшIорыгъэшъ планыр аухэсыгъ\nИлъэсэу тызыхэтым АР-м и Къэралыгъо Совет – Хасэм законотворческэ ыкIи уплъэкIун IофшIэнэу ыгъэцэкIэщтхэр зыфэдэнэу щытхэр пэшIорыгъэшъэу ыухэсыгъэх, ахэр Iофыгъо 70-м ехъух, регионым ищыIэныгъэ илъэныкъо зэфэшъхьафхэмкIэ законодательствэр нахь гъэтэрэзыгъэым фэгъэхьыгъэх. Ахэм ащыщхэр социальнэ ыкIи ныбжьыкIэ политикэм, культурэм, аграрнэ секторым япхыгъэх.\n16 февраля 2021 года 15:25\nЦIыфыбэ зыхэлэжьэрэ Iофтхьабзэхэм язэхэщэн фэгъэхьыгъэу хэхъоныгъэхэр аштагъэх\nУФ-м и Конституционнэ хьыкум и Постановлениеу N 33-П зиIэу 2019-рэ илъэсым ыкIи N 27-П зиIэу мэлылъфэгъум и 4-м ашIыгъэхэм къызэрагъэнафэу, мы Iофым епхыгъэ законэу УФ-м исубъектхэм аштагъэхэр федеральнэ законодательствэм диштэхэу шIыгъэнхэ фаеу зэрэщытым рыгъуазэхэзэ, АР-м и Законэу N 158-рэ зиIэу «ЦIыфыбэ зыхэлэжьэрэ Iофтхьабзэхэм япхыгъэ Iофыгъохэр гъэзекIогъэнхэм фэгъэхьыгъ» зыфиIорэр депутатхэм аштагъ.